
INTRODUCCIÓ

El text que teniu a les mans tracta d’avaluació de personal en educació, un dels aspectes quasi mai abordat en el nostre sistema educatiu. 

Efectivament, des de fa uns quinze anys, els textos normatius que ens afecten han proclamat que l’avaluació en educació també s’hauria de considerar respecte del professorat i, en la darrera dècada, s’hi ha inclòs també la funció directiva.

Això no obstant, aquestes previsions i consideracions no s’han arribat a aplicar d’una manera generalitzada, completa i rigorosa. Hem assistit a algunes aplicacions concretes per a propòsits específics d’avaluació de professorat (fase de pràctiques, accés a càtedres,…) o relatives a la direcció (acreditació per a l’accés, consolidació de complement econòmic, …).

En concret, ens referim a l’avaluació de la funció directiva; això és, a l’avaluació que recau sobre els qui desenvolupen alguna de les tasques de qualsevol òrgan unipersonal de govern dins dels equips directius dels centres escolars. 

Durant dos anys, en un grup de treball de l’Institut de Ciències de l’Educació de la Universitat de Barcelona, hem estat estudiant, investigant i experimentant sobre l’avaluació de la funció directiva.

El treball desenvolupat s’ha centrat en el disseny i pràctica experimental del procediment del portafolis aplicat a la funció directiva, la qual cosa ens ha portat a la seva millora i validació.

Aquest treball ha consistit en concebre el procediment i aplicar-lo, emprant el model GOG-452 per a la finalitat de la millora de la funció directiva, en directors i caps d’estudis de centres públics de primària, en el supòsit d’autoavaluació.

D’aquesta manera, el primer capítol s’ha dedicat a explicar les bases sobre les que se suporta el concepte de portafolis directiu, tributàries de les aportacions recopilades sobre portafolis docents.

Seguidament, es passa a definir el model de portafolis directiu; és a dir, el disseny de l’avaluació que es pretén experimentar. Incloent els clàssics apartats relatius a l’objecte d’avaluació, la metodologia, els partícips i la temporització.  

En el tercer capítol, de manera breu, ens remetem als estàndards del Joint Committee en avaluació de personal en educació com a fórmula de metavaluació apropiada per valorar les avaluacions de la funció directiva, com la que hem portat a terme.

Un quart capítol està dedicat a explicar els principals paràmetres en els que s’ha desenvolupat l’experimentació i validació del procediment de portafolis, prèviament dissenyat, amb l’estudi en profunditat d’alguns casos comparats en el decurs d’un any acadèmic.

El darrer capítol inclou les conclusions sobre l’experimentació realitzada, la validació de la tècnica i una certa generalització a d’altres supòsits de la funció directiva (altres finalitats, heteroavaluacions, …).

S’han incorporat, també, per completar i complementar el text un annex que recull exemples extrets de diversos dels portafolis que els directors i caps d’estudis han portat a terme, seleccionats per ells mateixos.

Es tracta de peces d’informació que permetin fer-se una idea cabal de com s’apliquen les previsions efectuades, com s’estructuren les diferents vivències directives en un portafolis i quin tipus d’evidències s’hi troben reflectides.

També, s’ha previst un segon annex en el que cada un dels membres del grup ha pogut expressar lliurement aquelles qüestions, valoracions o expectatives que li ha comportat o suggerit la participació en aquest grup de treball.

Finalment, hem d’agrair a totes les persones que ens han ajudat i estimulat en la tasca realitzada el seu suport, alhora que oferim a tota la comunitat professional el producte d’aquesta feina com una passa més en el llarg camí de l’avaluació educativa.

Barcelona, desembre 2004

1. QUÈ ÉS UN PORTAFOLIS DIRECTIU?
Models i mètodes per avaluar al professorat

A l’actualitat, existeixen diversos models i mètodes que s’empren en l’avaluació de professorat, per bé que són extensibles a l’avaluació de qualsevol professional en educació, especialment als directors escolars i equips directius que – a la nostra regulació actual – estan concebuts com una funció temporal del professorat. 

Aquests poden agrupar-se, segons Mateo (1997) en:

- Observació de la seva actuació.

- Test i proves de coneixements i habilitats.

- Rendiment de l’alumnat.

- Autoavaluació.

- Escales d’avaluació.

Tots ells poden combinar-se, alhora que presenten avantatges i inconvenients, i són susceptibles de poder-se aplicar millor d’acord a una sèrie de paràmetres i circumstàncies com són:

a) la finalitat de l’avaluació: per a la millora, o, per a l’acreditació, 

b) les funcions de l’avaluació que desenvolupi: avaluació diagnòstica, avaluació formativa, o, avaluació sumativa.

c) la generació de l’avaluació: imposada o implementada de dalt a baix, o sorgida de baix a dalt.

d) el grau de voluntarietat per al directiu: d’ofici o instada, necessària o contingent.

e) la procedència dels paràmetres, criteris o indicadors, en relació als quals s’avalua; és a dir, la fonamentació de l’avaluació segons es refereixi al que els directius estan fent o diuen que estan fent en el seu treball, el que els administradors o altres voldrien que fessin els directius, el que la recerca diu que fan els directius eficients, el que les teories de la direcció i el management diuen que els directius haurien de fer, el que els resultats de la gestió indiquen, o el que els rols i responsabilitats dels directius estableixen.

f) els agents avaluadors i la participació/implicació dels directius en la seva pròpia avaluació, així pot tractar-se d’avaluadors interns al centre, avaluadors externs amb/sense vinculació institucional al centre, o autoavaluació, incloent els diferents graus de participació en la pròpia avaluació.

g) les conseqüències i els destinataris de l’informe avaluatiu.

El portafolis com a mecanisme per a l’avaluació professional

Un altre mecanisme per avaluar als directius escolars podria resultar el portafolis. Es tracta d’aplicar una idea manllevada d’altres professions i que – en educació - en diversos països anglosaxons, s’ha desenvolupat en relació a l’avaluació de l’alumnat i, també, en relació al professorat.

Tal com expressa Bird (1997), l’atractiu del nom portafolis radica en una analogia: els membres d’algunes professions respectades, com - per exemple - els arquitectes porten una maleta de treball que conté evidències sobre el seu treball.

D’aquesta manera, es pot establir la presumpció que es podria avaluar raonablement bé als directius, alhora que es reforçaria la seva valoració i respecte, si aquests disposessin d’un contenidor adequat al seu treball.

Un portafolis directiu seria, doncs, un recull d’evidències o mostres del contingut de l’activitat professional d’un directiu escolar.

Per tal de poder valorar la qualitat del seu respectiu treball, les evidències contingudes en un contenidor o portafolis haurien de presentar un balanç equilibrat entre un magatzem omnicomprensiu de tota la feina que porta a terme el directiu, i la relació d’una petita i minuciosament escollida mostra dels resultats d’aquest.

Igualment, hauria de mostrar un balanç equilibrat entre les feines passades, les feines en curs i les feines a venir, abastant un període que pot ser determinat a priori, establert un cop iniciat el procés o indeterminat.

Reconstrucció de la idea de portafolis per a la seva aplicació en l’avaluació de directius escolars

En qualsevol cas, un dels atractius per posar el portafolis en pràctica en l’educació i, en concret, per als directius escolars rau en la seva pròpia vaguetat i flexibilitat potencial, en la seva desconnexió amb les professions educatives, i en el suggeriment que podria reforçar-les. 

Per tot això, en conseqüència, cal que la idea de portafolis sigui reconstruïda en aquest nou context de l’avaluació dels directius escolars.

En primer lloc, quins tipus d’evidències i informacions podria o hauria de contenir un portafolis d’un directiu escolar?. Certament, la documentació d’un portafolis podria aportar proves importants que podessin servir per jutjar el treball d’aquell directiu, com planificacions, assignacions, decisions, execució d’acords, resultats dels propòsits, retroalimentació, etc.
En segon lloc, caldria discernir si es pensa en un portafolis permanent que, de forma rutinària, en que cada directiu reflecteix i veu reflectida la seva feina, o bé existeix una acotació temporal, de major o menor durada, i en relació a quina etapa del desenvolupament professional del directiu es vol aplicar.

Efectivament, un portafolis per a un director escolar debutant estaria pensat com un instrument de suport, i hauria de proporcionar l’oportunitat de planificar, tutelar, donar recolzament i enregistrar els assoliments del nou directiu. En fases successives de desenvolupament, consolidació i manteniment podria respondre a una ideació diferent, ja que podrien ser diferent les possibilitats i expectatives del directiu, així com els propòsits de l’avaluació.

Una qüestió central del portafolis està referida a la selecció de les evidències; en principi, sembla que la idea de mostrar aquells treballs que són tinguts com rellevants o de qualitat, prima facie, es correlaciona més i millor amb facultar al propi directiu partícip en l’avaluació com a persona que s’encarrega de seleccionar.

Es pot pensar que, per reflexionar i aprendre sobre la feina sempre és millor començar a fer-ho sobre allò que cadascun considerem reeixit. Si resulten realment exitosos, s’haurà proveït de models de bones pràctiques; en cas contrari, s’haurà avançat en la seva anàlisi i confrontació del perquè un èxit és només aparent.

Igualment, si es tracta de rendiment de comptes o d’acreditar unes determinades habilitats o resultats, pot considerar-se com un element d’autopostulació o argumentació positiva de la pròpia feina, fer-ho en base a una selecció de les millors proves.

Tal com recullen Airasian i Gullickson (1997), hi ha moltes raons per considerar la utilització de l’autoavaluació del professorat, com per exemple:

- fer-ho és una responsabilitat professional

- focalitza en el desenvolupament i millora professional

- reconeix que el canvi organitzacional és normalment el resultat dels    mateixos canvis individuals i les pràctiques personals més que els mandats o les imposicions de dalt a baix

- dona veu als professors, és a dir una revisió i control sobre la pròpia pràctica

- fa als professors conscients de les fortaleses i de les debilitats en la pràctica professional

- encoratja la continuïtat en el desenvolupament professional i s’oposa a l’immobilisme en els mètodes, rutines i creences professionals

- tracta al professorat com a professionals i pot millorar la moral i la motivació dels professors

- anima a les interaccions amb els col·legues i als debats sobre la professió  

Responsabilitat professional i selecció dels continguts de portafolis

No obstant, ja es pot començar a entreveure que aquest element de selecció a càrrec de l’interessat pot facilitar la seva implicació i promoure la seva motivació, però també pot presentar inconvenients en relació a la tipologia, quantitat i qualitat d’evidències recollides. 

En altres paraules, sembla que l’autoselecció comporta grans avantatges en el plànol socio-afectiu però alguns inconvenients en el plànol tècnico-efectiu; aquests, no obstant, seran distints segons els propòsits de l’avaluació.

Igualment, en sentit contrari, sembla que podria tenir poc interès i naturalitat la realització d’un portafolis al marge del propi professional concernit.

Per tant, el que caldrà determinar és l’equilibri entre autoprovisió i heteroprovisió d’evidències en el portafolis. Així, d’aquesta manera, podem considerar:

- Entrades realitzades pel propi directiu (lliures, pautades, obligades,…).

- Entrades realitzades pel directiu amb la participació d’altres persones (elaboracions compartides, produccions en que han intervingut altres en fases diferents, elaboracions guiades per altres,…).

- Entrades realitzades per altres (descriptives, valoratives, per part d’agents interns, externs o vinculats al centre).

També, caldria preguntar-nos sobre la conveniència d’introduir alguns elements explicatius sobre les evidències compilades, per a la seva correcta interpretació i valoració. 

És a dir, caldria explorar la possibilitat de referir en un possible diari del portafolis, el context i les circumstàncies en que s’emmarca cada una de les evidències recollides, així com la seva temporització.

Seguint MacBeath et alt (2000), caldria que un portafolis podés expressar per a cada document:

a) els motius de la selecció,

b) el resum del què conté, 

c) la informació de context que permeti al lector comprendre el que pot no ser evident,

d) les indicacions respecte del que el lector hauria de fixar-se.

També, s’hauria de poder referir el caràcter de la informació en relació als drets de les persones concernides per aquesta, i poder caracteritzar-la com informació lliure, reservada o confidencial, segons el cas.

Sembla lògic pensar que pot produir-se l’acumulació de proves o documents de la mateixa mena i relatives a una mateixa temàtica, aleshores pot establir-se el seguiment en l’evolució d’unes a les altres.

Igualment, es pot pensar en la possibilitat d’efectuar sortides d’evidències del portafolis (per haver estat superades, per haver perdut vigència, per haver disminuït el seu valor, etc.…). 
En aquests casos, caldria també explicar-ho circumstanciadament en el diari del portafolis en forma anàloga a com s’ha fet en la corresponent entrada.

Un altre tema rellevant gira al voltant de quines tasques o activitats són les que s’han de veure reflectides en un portafolis directiu. 
En principi, és obvi que qualsevol actuació que el directiu faci pot formar part del portafolis, mentre hi hagi alguna materialització i es faci segons els criteris de provisió que faci al cas, quant a les persones que fan les entrades.

Sobre les tasques, sembla clar que podria haver un repertori de possibilitats molt ampli, que podria limitar-se d’acord a alguns criteris, que en alguns casos una mateixa evidència pot reflectir més d’una tasca, que poden acumular-se moltes evidències relatives a un mateix tipus d’activitat i poden faltar o evitar-se sobre d’altres temàtiques. 
Així que, això s’ha de clarificar i ordenar, pot fer-se a l’avançada o durant el procés, incloent la participació del propi directiu interessat.

Aquesta qüestió està fortament vinculada al que s’ha dit abans sobre la fonamentació de l’avaluació; en la mesura que aquesta resideixi en el que el mateix directiu creu que ha de fer serà més lliure la recollida d’informació.

Per tant, més esbiaixada, podent quedar per cobrir determinats camps, en la mesura que es refereixi a un sistema exterior (deures professionals, funcions assignades, aportacions de la recerca,…), la recollida estarà molt més orientada o pautada per al directiu.

Òbviament, hi ha possibilitats intermèdies, ja sigui per negociació entre les expectatives del directius i els promotors de l’avaluació en relació a algun sistema exterior, o a través de la consideració del projecte de direcció com un instrument de compromís entre la voluntat de fer, els propòsits institucionals i les capacitats i reptes de l’organització, així com – inclús – una combinació d’ambdues formes intermèdies.

Les tasques concretes d’un directiu faran referència tant a les funcions que té atribuïdes, com a les actuacions que realment porta a terme. Fonamentalment, inclouran aspectes de govern del centre escolar, d’organització de l’oferta educativa i de serveis, i de gestió dels diferents recursos per dur a terme l’activitat del centre. 

Així, unes actuacions estaran més relacionades amb la planificació, d’altres amb l’execució i els processos, d’altres amb la coordinació i seguiment, i finalment d’altres a la regulació, control i avaluació. 

En totes elles, podrà observar-se la dimensió tècnica i la dimensió social, en relació a les diferents persones, grups i sectors de la comunitat educativa en la que es projecta l’acció directiva, així com en relació a les institucions i altres audiències que se situen a l’exterior de la comunitat educativa.

Característiques de portafolis

Segons el que estableixen Wolf, Lichtenstein i Stevenson (1997), les característiques clau d’un portafolis per a un professional de l’educació són les següents:

+ El portafolis hauria d’estar estructurat al voltant de sòlids continguts d’estàndards professionals i, també, respecte d’objectius individuals i escolars.

+ El portafolis hauria de contenir exemples seleccionats de treball del professor i dels alumnes que il·lustressin les característiques clau de la pràctica del professor (en el cas del portafolis directiu, caldria entendre’s referit al treball del directiu i de les altres persones sobre les que es projecta la seva activitat: professors, pares, etc.…).

+ Els continguts del portafolis haurien d’emmarcar-se mitjançant un encapçalament descriptiu i comentaris escrits que els expliquin i reflecteixin.

+ El portafolis hauria de resultar una experiència monitoritzada o assessorada, en la qual el portafolis s’empra com a base per a una sèrie de converses professionals amb col·legues i supervisors.

En les nostres escoles, existeix un anomenat equip directiu que és una fórmula de coordinació entre els diferents directius d’un centre i que, alhora, disposa d’algunes funcions compartides. 

D’alguna manera, la feina d’uns directius es condiciona i complementa en la dels altres, per tant la seva avaluació també pot resultar interdependent. 
És per això que s’haurà d’establir l’abast de l’avaluació sobre el treball d’un dels directius, d’alguns d’ells o de tots. El portafolis directiu hauria de ser bàsicament una tècnica d’aplicació individual o compartida.
Tanmateix, no n’hi ha prou en considerar les possibles temàtiques i el seu eventual procés de determinació i selecció, sinó que cal tenir en compte els referents en relació als quals poder determinar el valor o el mèrit del treball directiu desenvolupat. 
És a dir, s’ha de poder referir a uns paràmetres, criteris o indicadors, intrínsecs o extrínsecs, predeterminats o emergents, que puguin ajudar en la formulació dels judicis avaluatius.

També, hem de considerar la variable relativa als agents avaluadors; és a dir, a aquelles persones que participen en l’emissió dels judicis avaluatius. 
Aquesta qüestió presenta vinculacions amb la finalitat de l’avaluació, però com s’ha dit anteriorment, la utilització del portafolis comporta necessàriament la participació de l’interessat i, per tant, s’ha de poder incloure alguna forma d’autoavaluació.

Per tal que tingui sentit un portafolis, sembla que el mostrari recollit s’ha de poder mostrar a algú, per tal que es pugui obtenir alguna forma de retroalimentació. 

Així, s’ha de preveure la participació d’agents avaluadors diferents a l’interessat, que podran aportar valoracions de valor si estan directament vinculats amb aquell context escolar o de mèrit si en resulten externs. 
Pot tractar-se de recollir valoracions de persones o comitès interns, de professors, altres directius, directius d’altres centres, inspectors, supervisors, assessors, etc. 
El que ha de resultar fonamental és vertebrar ordenadament, en relació al contingut i a la seqüència temporal, la participació de tots els agents avaluadors.

S’ha de considerar, també, com s’organitza el portafolis. En una primera aproximació, pot referir-se a les activitats, tasques, objectius o funcions seleccionades; és a dir, relatives a un artifici analític. 
Una altra possibilitat és referir-les als escenaris on es desenvolupa el treball dels directius. En qualsevol cas, s’han de poder correlacionar amb els indicadors o paràmetres de l’avaluació.

Sigui com sigui, la forma com s’ordena la informació, i com es pot gestionar posteriorment, ha de resultar clara – sense ambigüitats – i atractiva. És a dir, el format material del portafolis hauria de ser ben estructurat i suggerent.

Com afirma Farr (2001), un excel·lent portafolis hauria de ser-ho en base als criteris de:

· Coherència i cohesió: els diferents elements encaixen els uns amb els altres i en fan un fort i unificat conjunt.

· Abast: tots els aspectes que s’han definit hi són representats suficientment.

· Claredat: el sentit i propòsit de cada entrada és clar i curosament dissenyat o produït.

· Creativitat: la veu i el punt de vista del propi autor es presenten de manera imaginativa.

· Potencial comunicatiu: en l’expressió i en la forma, el portafolis reflecteix l’experiència professional en una forma que podria ser compartida, amb efectivitat, amb d’altres.

Implicació dels directius escolars en l’aplicació de portafolis
Finalment, en qualsevol de les modalitats de participació i implicació dels directius interessats que s’hagi de portar a terme, s’haurà de tenir cura especialment la seva posada en marxa, per tal que s’operativitzi plenament des del primer moment, quedin clares totes les normes d’aplicació, no hi hagi cap dubte sobre els respectius rols i responsabilitats i resultin totalment conegudes totes les possibilitats que s’inclouen.

En resum, el portafolis és un procediment d’avaluació respecte del que, aplicat a la funció directiva, podem convenir que:

+ suposa la implicació de l’interessat i, per tant, comporta l’element d’autoavaluació o participació del propi directiu interessat en la seva avaluació, alhora que permet articular la participació d’altres segons el sistema establert de qui promou l’avaluació, quin grau de voluntarietat suposa i quins agents estan concernits
+ resulta més apropiat per a l’avaluació amb la finalitat de la millora que per a l’acreditació
+ implica més la possibilitat d’efectuar avaluacions de valor que de mèrit, per tant sembla que s’adequa més a l’avaluació interna que a l’externa, però admet perfectament l’avaluació mixta, en aquest sentit un element aglutinador pot resultar el projecte de direcció
+ es relaciona amb més propietat amb la funció formativa de l’avaluació que en la funció sumativa
+ és susceptible d’ajustament a les circumstàncies relatives a la carrera professional del directiu.

+ és molt flexible, quantitativament i qualitativa, en relació a les tasques, activitats, objectius o funcions sobre les que es tracti de recollir evidències; però caldrà establir la manera en què es fa la provisió d’indicadors d’acord a la fonamentació escollida sobre l’objecte d’avaluació
+ suposa una innovació en l’avaluació de directius i, per tant, pot esdevenir un procediment poc marcat amb precedents i amb moltes possibilitats que caldria explorar
+ ha d’incloure algun sistema que garanteixi tant la neutralitat de l’avaluació com el control sobre la difusió de la informació que pugui contenir, ja que la naturalesa de la funció directiva implica accés a molta informació reservada i confidencial, que conforma i condiciona l’actuació directiva; en tant que alguna informació d’aquests tipus s’inclogui en el portafolis, caldrà preveure les limitacions al seu accés que això implica
2. LA DEFINICIÓ D’UN MODEL DE PORTAFOLIS DIRECTIU.

De les moltes possibilitats que ofereix el portafolis, per tal de concretar, una aplicació per als directius escolars cal prendre decisions sobre alguns dels aspectes més rellevants en tota avaluació educativa.

Així, a continuació, es refereixen aquestes decisions respecte de:

a) l’objecte d’avaluació,

b) la recollida de la informació,

c) el tractament de la informació,

d) la temporització i les persones intervinents.

2.1  QUÈ AVALUAR: L’OBJECTE D’AVALUACIÓ.

Propòsits en l’avaluació dels directius escolars
El propòsit d’una avaluació de la funció directiva és una dada clau per a la selecció apropiada del fonament respecte del que es formularà l’avaluació, és a dir respecte del patró o model que es pren de referència per fer els judicis de valor.

Hi ha una multiplicitat de propòsits possibles en l’avaluació dels directius escolars, com per exemple la seva contractació, decisions que afectin a la seva retribució, el nomenament, destitució forçosa, rendiment, retenció, continuïtat, consolidació de grau, reconeixement, premis, promoció, carrera professional, reflexió personal, perfeccionament, certificació del període de pràctiques, canvi d’assignació de la funció directiva, reclutament per a mestratge de directius novells, etc.…
En els Estàndards d’Avaluació de Personal del Joint Comitè per als Estàndards en Avaluació Educativa (1988), s’identifiquen una desena de propòsits en l’avaluació dels docents, com són l’accés ala formació, la certificació o obtenir llicències, determinar un rol, seleccionar, revisió del rendiment, assessorament per al desenvolupament professional, premis al mèrit, decisions sobre l’ocupació, decisions per a la promoció i acabament.

Sigui com sigui, tots i cada un d’aquests propòsits o finalitats es poden agrupar o subsumir en quatre propòsits bàsics, dos relacionats amb la millora i els altres dos relacionats amb la demanda de responsabilitats.

D’aquesta manera podem destacar:

e) propòsits relacionats amb la millora, com els referit al desenvolupament professional individual o la millora escolar,

f) propòsits relacionats amb l’acreditació o la responsabilitat (accountability), com els que afecten a decisions individuals sobre el personal o decisions sobre l’estatus escolar.

Les finalitats avaluatives centrades en la millora es conceben des d’una perspectiva circular o recurrent, es tracta de recollir informació sobre la funció directiva que desenvolupa un determinat directiu escolar per valorar-la i, així, possibilitar la millora d’aquesta funció i el desenvolupament professional d’aquest directiu.

Per a donar resposta a aquesta finalitat, les avaluacions han de tendir vers el perfeccionament, presentar informes responsables i promoure l’augment dels fenòmens que s’investiguen; el que es persegueix no és demostrar sinó perfeccionar, cal comparar les metes amb les necessitats per tal de poder comprovar que són valuoses.

En aquestes condicions, el procés avaluador ha de resultar necessàriament participat pels propis actors i ha de retroalimentar l’objecte d’avaluació, per tal que els protagonistes esdevinguin partícips i agents de les millores.

En una perspectiva més estàtica, també les avaluacions que pretenen establir un diagnòstic presenten un biaix relatiu a la finalitat de la millora. Les seves conseqüències poden tenir una multiplicitat d’orientacions com la formulació de projectes, disseny de noves estratègies, validació o homologació de programes, etc.…

Igualment, les avaluacions dels directius per a la millora poden orientar-se envers proporcionar instruments de reflexió i innovació. 
En aquests casos, els organitzadors previs resulten qüestions, necessitats i problemes localitzats, normalment d’aspectes parcel·lats i focalitzats dins d’un context determinat. Són de gran interès per als directius concernits, per als grups de formació i per a les comunitats locals.

Pel que fa a l’accountability, no hi ha cap dubte que aquesta és una finalitat ineludible de l’avaluació educativa, que busca passar comptes i demanar responsabilitats.

L’avaluació es concep com un mecanisme de control i bon ús de la despesa pública en educació, però no només en termes de despesa sinó que també en la consecució dels objectius dels programes institucionals.

Tal com assenyalen Mc Cormick i James (1996), l’East Sussex Accountability Project (1979) indicava tres facetes en la rendició de comptes:

a) Capacitat de respondre als propis clients (answerability), és el que s’anomena rendició de comptes moral.

b) Responsabilitat (responsability) davant d’un mateix i els altres professionals, és el que s’anomena com rendició de comptes professional.

c) Rendició de comptes (accountability) en sentit estricte, és a dir, davant dels que contracten o dels dirigents polítics, és la rendició de comptes contractual.

Es reconeix, doncs, la necessitat d’avaluar les metes, d’examinar les inversions, de revisar els serveis, o de verificar l’acompliment de les funcions professionals, així com de determinar els resultats que es desitgen obtenir en l’aplicació d’un programa, o el funcionament d’un centre o un servei.

Igualment, les avaluacions per a l’acreditació comparteixen la mateixa categoria de propòsits. Aquesta finalitat presenta una component pronòstica o anticipatòria. 

La seva essència rau en la presumpció raonable que, a partir del compliment de determinades condicions en uns nivells estàndards segons un sistema d’indicadors, es dona crèdit als directius avaluats o se’ls reconeix una capacitat per poder desenvolupar determinades actuacions o per obtenir certes assignacions, més o menys vinculades a l’antecedent valorat.
Normalment, es concep a través d’un mecanisme acreditador, formalitzat i reconegut (per tant, homologable) que genera drets per a les persones, equips o organitzacions que resulten acreditades.

L’avaluació acreditativa està relacionada, doncs, amb el prestigi professional i el mèrit que es concedeix al directiu davant de totes les audiències naturals i interessades.

Segons s’estableixi un propòsit o altre en l’avaluació dels directius escolars, aquesta s’haurà d’inscriure en un tipus determinat de finalitat avaluativa. Consegüentment, aquesta decisió entroncarà directament amb la fonamentació respecte de què s’ha d’avaluar, per poder precisar l’objecte d’avaluació.

En el nostre cas, la construcció de portafolis directiu es realitzarà a partir de la consideració preferent de la finalitat de la millora o perfeccionament, vertebrada en el desenvolupament professional de les directius directament concernits. 
És a dir, la millora per la millora; entenent que, per als partícips, també, suposa l’oportunitat de participar en una innovació dirigida de la seva feina directiva i el component formatiu que hi resulta associat.

Per tant, no es relaciona necesariament amb la millora institucional del centre ni amb els processos d’avaluació, interna o externa, que hi pugui haver a nivell de centre.

Per altra banda, no participa de cap propòsit relatiu a la finalitat acreditativa ni es relaciona amb cap dels vessants de l’accountability o rendició de comptes.

A la recerca d’una fonamentació com a referent de l’avaluació dels directius escolars
De la mateixa manera que hem pogut veure una multiplicitat de propòsits i finalitats en l’avaluació dels directius escolars, igualment hi ha diversos tipus de fonamentacions sobre les quals pot ser construït un sistema d’avaluació per als diferents càrrecs de la funció directiva escolar.

Efectivament, Wheeler (1992) destacava els següents sis tipus de fonamentacions possibles en avaluació de personal en educació:

1. El que els professionals estan fent o diuen que estan fent com a part del seu treball.

2. El que els administradors o altres responsables voldrien que els professionals estiguessin fent.

3. El que la recerca diu que fan els professionals eficients.

4. El que les teories de l’acompliment professional (teories del management i la direcció escolar, per al cas dels directius) diuen que els professionals haurien de fer.

5. El que l’acompliment de les funcions, els objectius o els resultats obtinguts en el treball professional indica.

6. El que assenyalen els rols i responsabilitats professionals.

Segons ens referim a una o altra fonamentació per a una avaluació concreta, el referent de bondat o el paràmetre per a la valoració haurà de ser un o altre.

És a dir, la definició del model de bon directiu escolar amb el que comparar la informació avaluativa que es reculli dependrà de la fonamentació que s’hagi determinat.

A continuació, fem una ràpida revisió d’aquestes possibles fonamentacions per a l’avaluació de la funció directiva.

En primer lloc, seguint l’ordre més amunt expressat, ens referirem al que els directius escolars estan fent o diuen que està fent com a part del seu treball. 

Hi ha molts estudis que han analitzat el que els directius escolars fan a la pràctica, normalment a partir d’enquestes entre directors o caps d’estudis. 

Igualment, existeix un cert consens entre la naturalesa diversa i dispersa sobre les tasques directives, així com les normes i tradicions associades a la direcció i a la vida escolar.

Basant-se en la seva pròpia experiència, els directius escolars podrien establir les seves pròpies responsabilitats i funcions professionals, i també identificar aquelles parcel·les de la seva activitat que afecten al rendiment del seu treball com a directius.

Una avaluació de directius basada en aquesta fonamentació podria orientar-se millor cap al perfeccionament o millora, així com envers l’answerability o la responsability, propicia la implicació dels directius concernits en tant que poden veure reflectida la seva activitat en els referents criterials que s’empren, i pot admetre una autoavaluació o una heteroavaluació.
En segon lloc, la fonamentació basada en el que els administradors o altres responsables voldrien que els directius escolars estiguessin fent.

Una avaluació de directius usant aquesta classe de fonamentació implica un determinat estil d’aproximació a la funció directiva. S’assumeix que aquest particular estil directiu és el millor d’acord a les circumstàncies del centre.

Aquesta fonamentació pot resultar apropiada quan una escola està tractant d’implementar un nou currículum, un nou tipus d’estructura organitzativa o unes noves estratègies de funcionament, o bé per tractar-se d’un nou centre, i es vol comprovar com ajusta cada directiu la seva activitat a l’estil requerit per a la innovació que es tracti.

No obstant, creiem que no resultaria adequada per a la majoria dels casos en l’avaluació dels càrrecs directius dels centres escolars i, menys encara, per a la presa de decisions  que afectin a la carrera professional dels directius implicats.

En aquest cas, les finalitats més adequades serien la millora i la responsability respecte de les particulars condicions del centre en qüestió; resultarà menys senzill concitar la complicitat dels directius, i sembla que admet millor una heteroavaluació o una avaluació mixta.

Seguidament, ens referirem a la tercera fonamentació relativa al que la recerca diu que fan els directius eficients. Es tracta d’haver identificat les pràctiques i comportaments associats amb aquests directius.

En general, la recerca sobre gestió eficient ha destacat una sèrie de pràctiques directives vinculades als resultats obtinguts en termes de rendiment dels escolars dels centres, en el marc de la recerca de l’anomenat moviment de les escoles eficaces.

La generalització de les dades obtingudes en aquest tipus de recerca és qüestionable, degut al seu propi plantejament i, en tot cas, al seu inductivisme que no permet justificar un vincle causal directe prou segur i estable. 

Tal com fa notar Hopkins (1996), una cosa és que els centres eficaços presentin unes certes regularitats, alguna de les quals es refereix a l’actuació dels directius, i una altra és tenir la certesa que un centre que es complissin aquestes actuacions directives resultaria eficaç.

Els resultats d’aquest tipus de recerca resulta útil per a la formació inicial dels directius escolars, en el seu desenvolupament professional i per a la revisió i complementació dels sistemes d’avaluació dels directius escolars, per tal d’assegurar que no hi ha àrees ni criteris o indicadors que s’hagin obviat.

En aquest cas, es pot propiciar l’aplicació d’aquesta fonamentació per als diferents propòsits de l’avaluació, pot complementar d’altres fonamentacions, i permet una certa identificació dels directius amb la pretensió d’eficàcia i la qualitat escolar, i pot aplicar-se en avaluacions externes, internes o mixtes.

La quarta fonamentació es refereix al que les teories del management i la direcció escolar diuen que els directius escolars haurien de fer.

En aquest cas, trobem les teories de gestió importades des de fora dels centres escolars, moltes vegades en termes empresarials que sovint resulten, tant en vocabulari com en continguts, almenys parcialment alienes a la vida escolar.

Igualment, hi ha una sèrie d’explicacions, prediccions i generalitzacions que han desenvolupat una certa teoria de la direcció escolar, partint de les consideracions de la cultura professional docent i, per tant, fins a un cert punt tributàries d’una sèrie de limitacions implícites.

Aquestes teories, tenint en compte les diferents realitats contextuals dels centres i l’actual forma d’accés als càrrecs directius, no són – per elles mateixes – suficients com a fonamentació vàlida per a un sistema d’avaluació de la funció directiva; no obstant, poden ajudar molt en la configuració d’altres fonamentacions i models, així com complementar-les.

Aquesta fonamentació s’adiu millor amb avaluacions diagnòstiques per a la millora, així com amb la rendició de comptes professional, sembla poc atractiva per assegurar la implicació dels directius, i, probablement, encaixa millor amb heteroavaluacions.

En cinquè lloc, considerem la fonamentació del que l’acompliment de les funcions, els objectius o els resultats obtinguts en el treball professional indica.

En aquest supòsit, com sovint succeeix amb tot tipus d’avaluacions educatives de tipus sumatiu, els directius haurien d’avaluar-se sobre la base de l’aconseguiment d’una sèrie de metes i objectius, així com segons el resultat de la seva acció directiva. Està, doncs, associada a la direcció per objectius i, en certa forma, a la productivitat de l’actuació directiva i la gestió escolar.

Un sistema d’avaluació dels directius escolars podria estar, almenys en part, basat en aquesta fonamentació, especialment pel que es refereix a determinades audiències o grups interessats.

Podria mantenir-se que un sistema d’avaluació de directius basat en l’assoliment dels objectius i en els resultats obtinguts podria conduir a que l’actuació i el comportament directiu de molt diferent manera, poc homologable.

Existiria, aleshores, una gran dependència de les circumstàncies locals, els processos seguits per definir les metes, i les exigències de rendiment que s’hagin produït.

Aquesta diferenciació, tal vegada excessiva, podria resultar adequada en els nostres centres, a partir d’una revalorització dels anomenats projectes de direcció, així com de l’assegurament de la seva validació tècnica i homologació. 

Un sistema d’avaluació d’aquesta naturalesa estaria indicat per a la finalitat de la millora, així com la del rendiment de comptes moral i professional, permet implicar els directius en els seus processos d’avaluació, i es pot vincular a l’avaluació interna o mixta, i – en menor mesura – a l’avaluació externa.

Finalment, tenim la fonamentació basada en el que assenyalen els rols i responsabilitats professionals. Es tracta d’un plantejament emergent que està guanyant posicions en l’avaluació de personal en educació.

El model de referència inclou la responsabilitat professional en l’acompliment de la capacitació bàsica per a l’accés al lloc de treball que tot directiu hauria de tenir i mantenir en el desenvolupament de les seves tasques directives i requeriments associats.
Aquests rols i responsabilitats haurien d’estar explicitats en el contracte del personal directiu i haurien de constituir les regulacions de les tasques professionals, així com el compromís dels directius envers la seva funció i el centre que dirigeixen.

Scriven (1988) expressa que aquesta fonamentació pot proporcionar un bon punt de partida per tal de construir un sistema d’avaluació de personal en educació i, així, establir els seus deures professionals i el perfil del bon directiu escolar.

No obstant, la situació actual lluny de definir un catàleg jerarquitzat de deures i responsabilitats contractuals del directiu escolar, només es refereix de manera genèrica a les seves funcions.

Aquesta fonamentació encaixa millor amb la finalitat acreditativa i de rendició de comptes, per bé que podria aplicar-se a l’avaluació per a la millora, i sembla referir-se més a l’avaluació externa sumativa que a d’altres possibilitats; igualment, pot resultar més complicada la implicació dels directius en els seu propi procés d’avaluació.

La fonamentació que hem considerat per a la definició del portafolis directiu que hem experimentat és una barreja o hibridació, ja que – per una banda – es té en compte el que els professionals està fent o diuen que està fent com a part del seu treball. 

Això és, específicament, d’aquesta manera en la participació dels directius en la selecció i l’establiment dels indicadors que han de servir de referència per a l’avaluació, i també en el control que tindran sobre les entrades i sortides en el registre de portafolis, així com en l’elaboració dels judicis valoratius.

Per l’altra banda, el model de referència per determinar els indicadors d’avaluació està construït com un model general d’avaluació de la funció directiva i integra, d’una o altra manera, en el seu procés de construcció el que serien les següents tres fonamentacions:

- el que les teories de l’acompliment professional (teories del management i la direcció escolar, per al cas dels directius) diuen que els professionals haurien de fer

- el que l’acompliment de les funcions, els objectius o els resultats obtinguts en el treball professional indica

· el que assenyalen els rols i responsabilitats professionals.
Un model de referència 
Efectivament, el model de referència escollit ha estat el model d’avaluació de la funció directiva GOG-452, publicat en el llibre de Chavarria i Borrell (1999) Avaluació de la funció directiva. Una estratègia per al desenvolupament.
Aquest model considera, per a la formulació de l’objecte d’avaluació en la funció directiva, les fonts següents:

· Les funcions que tenen atribuïdes els directius, no tant des d’una perspectiva purament administrativista, sinó perquè en el seu conjunt les funcions determinen aquelles accions que han de realitzar les persones directives d’acord amb el càrrec que ocupen en l’organització.

· Els rols o comportaments que caracteritzen la tasca dels directius – amb independència de l’organització – que proposen diversos autors experts en el camp de l’organització escolar.

· Els factors condicionants que configuren l’actual model de funció directiva, tant pel que fa a l’accés com als incentius professionals.

Les funcions i els rols, en aquestes circumstàncies, de cada un dels òrgans unipersonals de govern, queden sistematitzades i integrades en una única construcció d’un model d’avaluació de la funció directiva.

Aquest model queda aglutinat a partir de les tres finalitats bàsiques identificades en la funció directiva escolar, que són per ordre relatiu de jerarquia:

A) Governar el centre (G).

B) Organitzar el currículum i els serveis (O).

C) Gestionar els recursos (G).

Aquestes inicials GOG, que arribaran a concretar-se en 452 indicadors, són les que donen nom al model (GOG-452).

Així doncs, es tracta d’una proposta d’avaluació de la funció directiva integrada, que intenta superar la suma de les parts, de tal manera que la funció directiva apareix com a una unitat bàsica d’acció. 

Aquest plantejament respon als principis de realitat, i complexitat de la funció directiva en els centres escolars, en l’actualitat. No obstant això, en el seu desplegament s’arribaran a identificar quins indicadors són aplicables a cada un dels òrgans independentment, encara que n’hi haurà alguns que ho seran de forma compartida entre els diversos càrrecs de l’equip de direcció.

En conseqüència, és un model que permet la seva aplicació independent o simultània per als diversos directius que composen els equips de direcció dels centres en els que s’apliqui.

Per concretar més l’objecte d’avaluació, el model GOG passa, en primer lloc, de les tres finalitats a les cinc dimensions següents:

1- finalitat de govern (G):

Dimensió I: Govern institucional.
Com a govern institucional s’entenen aquelles qüestions relatives a la representació de la titularitat del centre i del centre envers la titularitat, incloses les línies de govern formal i real dels òrgans instituïts, i els mecanismes i instruments per a l’acció del centre com a unitat de funcionament.

2- finalitat d’organització (O), per ordre de jerarquia relativa:

Dimensió II: Organització pedagògica i curricular.
Considera les qüestions que s’han de desenvolupar des de la funció directiva per tal de vertebrar una oferta educativa coherent des de la institució. D’aquesta manera, es consideren els aspectes relatius a l’estructuració, la implementació i la retroalimentació del currículum, en una construcció que aplega el desenvolupament empíric i  el creixement institucional; igualment, també es refereix a les persones destinatàries i usuàries, en els vessants tècnic i social.

Dimensió III: Organització dels serveis.
S’inclouen els altres serveis que ofereix el centre escolar, no vinculats directament al currículum; l’organització d’activitats de complementació del currículum s’inscriuen en la Dimensió II.

3- finalitat de gestió dels recursos (G)), per ordre de jerarquia relativa:   

Dimensió IV: Gestió dels recursos humans.
Resulta una de les pedres angulars del model; presenta una gran component cultural, comporta algunes dificultats d’assumpció pràctica per part de la direcció, representa un gran actiu educatiu i financer en la ponderació dels recursos, i implica la necessitat de ser gestionada de manera diferencial.
Dimensió V: Gestió dels recursos materials i funcionals.
Es tracta de la gestió dels recursos materials i funcionals per a l’optimització del servei, és a dir, la seva subordinació a l’organització dels producte, tant institucionalment com per a les seves finalitats pròpies.

Al seu torn, cada dimensió s’estructura en diverses categories. En aquest punt és on es comencen a establir-se els diferents objectes d’avaluació que cal tenir en compte; és a dir, comença a considerar-se el contingut substantiu que abasta i completa cada una de les cinc dimensions.

Així, cada una de les categories forma una unitat de contingut intrínsecament considerada que integra una faceta amb identitat pròpia, formulada en termes generals. 

S’estableixen, d’aquesta manera, un total de 24 categories, que són:

Dimensió I: Govern Institucional:

A. Representació institucional.

B. Liderat.

C. Govern dels òrgans col·legiats.

D. Coordinació de funcions de l’equip directiu.

E. Autodirecció.

F. Instruments de planificació institucional.

G. Plantejaments d’avaluació institucional.

Dimensió II: Organització pedagògica i curricular:

A. Desplegament curricular. 

B. Avaluació dels aprenentatges.

C. Regulació de la convivència.

D. Suport al desplegament curricular.

E. Projectes d’innovació, investigació i formació.

Dimensió III: Organització dels serveis:

A. Activitats extraescolars.

B. Menjador escolar.

C. Transport escolar.

Dimensió IV: Gestió dels recursos humans:

A. Comandament de personal.

B. Direcció dels òrgans de coordinació.

C. Cohesió dels equips docents

D. Canals de comunicació amb la comunitat educativa.

E. Desenvolupament professional.

Dimensió V: Gestió dels recursos materials i funcionals:

A. Articulació dels recursos i equipament didàctic.

B. Aprofitament dels recursos econòmics i inventarials.

C. Regulació dels processos administratius.

D. Articulació dels espais i el temps.

Aquestes categories estan dividides, al seu torn, en subcategories. És a dir, es formulen veritables subobjectes d’avaluació o aspectes parcials que conformen, de manera concreta, cada categoria.

En general, cada categoria es compon de tantes subcategories com aspectes rellevants amb un mateix nivell de significativitat s’han considerat, de manera que es forma un conjunt complet d’elements d’una entitat similar.

Hi ha un total de 102 subcategories, que es corresponen - respectivament - amb les 29 subcategories de la Dimensió I, les 26 subcategories de la Dimensió II, les 12 subcategories de la Dimensió III, les 17 subcategories de la Dimensió IV, i les 18 subcategories de la Dimensió V.

Seguidament, es relacionen les subcategories de cada una de les categories establertes:

	Dimensió I: Govern institucional. 

Categoria A: Representació institucional.  



	A.1 Col·laboració amb la supervisió i amb l’avaluació externa.

A.2 Control de la legalitat i supervisió interna.

A.3 Representació de la titularitat del centre.

A.4 Participació en la provisió de recursos.

A.5 Coordinació de la intervenció dels professionals externs.

A.6 Atenció als membres i sectors de la comunitat educativa.

A.7 Impuls i comunicació amb les associacions de mares i pares.

A.8 Col·laboració institucional amb entitats vinculades.

A.9 Formalització d’actes acadèmics i acreditacions.

A.10 Promoció de la imatge.




	Dimensió I: Govern institucional. 

Categoria B: Liderat.



	B.1 Facilitació de la comunicació.

B.2 Planejament col·lectiu de  l’acció educativa.

B.3 Diagnosi de situacions.

B.4 Resolució de problemes.

B.5 Implantació de decisions.




	Dimensió I: Govern institucional. 

Categoria C: Govern els òrgan col·legiats.



	C.1 Cura de la constitució i renovació dels òrgans.

C.2 Preparació de les sessions.

C.3 Desenvolupament de les sessions.

C.4 Documentació de les sessions i execució dels acords.




	Dimensió I: Govern institucional. 

Categoria D: Coordinació de funcions en l’equip directiu.



	D.1 Establiment i organització funcional.

D.2 Substitució entre òrgans unipersonals,




	Dimensió I: Govern institucional. 

Categoria E: Autodirecció.



	E.1 Assumpció de les pròpies funcions.

E.2 Control i ús racional del temps.

E.3 Autodesenvolupament.




	Dimensió I: Govern institucional. 

Categoria F: Instruments de planificació institucional.



	F.1 Promoció dels instruments a mitjà i llarg termini.

F.2 Promoció dels instruments a curt termini.

F.3 Establiment d’un projecte de direcció,




	Dimensió I: Govern institucional. 

Categoria G: Plantejaments d’avaluació institucional.



	G.1 Promoció de l’avaluació organitzativa a mitjà i llarg termini.

G.2 Promoció de l’avaluació organitzativa a curt termini.




	Dimensió II: Organització pedagògica i curricular.

Categoria A: Desplegament curricular.



	A.1 Coordinació del segon nivell de concreció de les àrees i matèries.

A.2 Ordenació dels acords metodològics generals.

A.3 Concreció dels acords organitzatius.

A.4 Especificació dels recursos i dels materials didàctics.

A.5 Harmonització dels tercers nivells de concreció de les àrees i matèries.

A.6 Cura dels criteris d’atenció a la diversitat i a l’alumnat amb necessitats educatives especial.




	Dimensió II: Organització pedagògica i curricular.

Categoria B: Avaluació dels aprenentatges.



	B.1 Atenció a la precisió i a l’aplicació dels criteris d’avaluació.

B.2 Promoció de la definició dels instruments d’avaluació.

B.3 Promoció de la definició dels models d’enregistrament de les dades d’avaluació.

B.4 Coordinació de l’actuació col·legiada dels equips docents.

B.5 Coordinació del traspàs d’informació avaluativa a les famílies.

B.6 Coordinació del traspàs d’informació avaluativa a l’alumnat.

B.7 Coordinació del traspàs d’informació avaluativa a uns altres centres docents.

B.8 Supervisió de la idoneïtat del registre documental de l’avaluació de l’alumnat.




	Dimensió II: Organització pedagògica i curricular.

Categoria C: Regulació de la convivència.



	C.1 Garantia dels drets i deures de l’alumnat.

C.2 Harmonització de l’acció tutorial.

C.3 Articulació de l’orientació de l’alumnat.




	Dimensió II: Organització pedagògica i curricular.

Categoria D: Suport al desplegament curricular.



	D.1 Coordinació de la programació de les sortides.

D.2 Coordinació de la programació de celebracions.

D.3 Coordinació de la programació de colònies i/o estades.

D.4 Coordinació de la programació d’intercanvis.

D.5 Coordinació de la programació d’activitats complementàries.

D.6 Control de l’aplicació dels criteris institucionals en relació amb les activitats de suport al desplegament curricular.




	Dimensió II: Organització pedagògica i curricular.

Categoria E: Projectes d’innovació, investigació i formació.



	E.1 Impuls als projectes pedagògics d’innovacions.

E.2 Estímul a l’acció investigadora.

E.3 Coordinació de les activitats de formació.




	Dimensió III: Organització del servei.

Categoria A: Activitats extraescolars.



	A.1 Facilitació organitzativa i recursos.

A.2 Assegurament de la coherència institucional.

A.3 Col·laboració en la planificació de les activitats.

A.4 Seguiment de l’execució de les activitats.

A.5 Participació en l’avaluació de les activitats.




	Dimensió III: Organització del servei.

Categoria B: Menjador escolar.



	B.1 Facilitació organitzativa i recursos per a l’organització de les activitats amb alumnes.

B.2 Assegurament de la coherència institucional de les activitats amb alumnes.

B.3 Col·laboració en la planificació de les activitats amb alumnes.

B.4 Seguiment de l’execució de les activitats amb alumnes.

B.5 Participació en l’avaluació de les activitats amb alumnes.




	Dimensió III: Organització del servei.

Categoria C: Transport escolar.



	C.1 Participació en la planificació.

C.2 Seguiment de l’execució.




	Dimensió IV: Gestió dels recursos humans.

Categoria A: Comandament de personal.



	A.1 Participació en la selecció i/o continuïtat del personal.

A.2 Adopció d’estratègies per a la incorporació al lloc de treball.

A.3 Establiment i aplicació de criteris per a l’organització del professorat.

A.4 Implantació de mecanismes de desenvolupament en el lloc de treball.

A.5 Intervenció en l’acomiadament i en la sortida del personal.




	Dimensió IV: Gestió dels recursos humans.

Categoria B: Direcció dels òrgans de coordinació.



	B.1 Enfocament del treball dels equips docents, dels departaments i dels tutors.

B.2 Guiatge de la coordinació de cicle i/o etapa.

B.3 Guiatge dels altres òrgans unipersonals de coordinació.




	Dimensió IV: Gestió dels recursos humans.

Categoria C: Cohesió dels equips docents.



	C.1 Potenciació dels valors compartits.

C.2 Formació dels equips docents.

C.3 Impuls a l’acció dels equips docents.




	Dimensió IV: Gestió dels recursos humans.

Categoria D: Canals de comunicació amb la comunitat educativa.



	D.1 Estructuració de la comunicació descendent formal.

D.2 Estructuració de la comunicació ascendent formal.

D.3 Intervenció en les xarxes comunicatives informals.


	Dimensió IV: Gestió dels recursos humans.

Categoria E: Desenvolupament professional.



	E.1 Promoció de la investigació i la innovació.

E.2 Canalització i articulació de la formació.

E.3 Participació a l’avaluació interna.


	Dimensió V: Gestió dels recursos materials i funcionals.

Categoria A: Articulació dels recursos i equipament didàctic.



	A.1 Harmonització dels llibres de text i material didàctic de les àrees i de les matèries curriculars.

A.2 Articulació dels equipaments i recursos informàtics.

A.3 Articulació dels equipaments i recursos audiovisuals.

A.4 Adequació dels recursos bibliogràfics.

A.5 Articulació dels equipaments dels espais docents específics.


	Dimensió V: Gestió dels recursos materials i funcionals.

Categoria B: Aprofitament dels recursos econòmics i inventarials.



	B.1 Registre de comptabilitat.

B.2 Justificació de comptes.

B.3 Aplicació del pressupost.

B.4 Formulació i actualització de l’inventari.




	Dimensió V: Gestió dels recursos materials i funcionals.

Categoria C: Articulació dels espais i el temps.



	C.1 Ordenació de l’horari i del calendari de l’alumnat.

C.2 Ordenació de l’horari i del calendari docent i no docent del professorat.

C.3 Ordenació de la comunicació amb les famílies

C.4 Distribució d’espais docents i no docents.

C.5 Gestió de la seguretat i de l’evacuació del recinte escolar.


	Dimensió V: Gestió dels recursos materials i funcionals.

Categoria D: Regulació dels processos administratius.



	D.1 Cura de la formalització de la prescripció i de la matrícula.

D.2 Tramitació dels ajuts.

D.3 Custòdia dels expedients acadèmics.

D.4 Tramitació d’expedients sancionades.




Dins de cada una de les subcategories, es formulen una sèrie d’indicadors. Aquests són descriptors qualitatius de la conducta directiva com a expressió de la posada en acció de la funció directiva. 
Aquesta descripció està feta sobre la base de diferents components de l’indicador o aspectes parcials que s’integren globalment en l’indicador.

En cada cas, s’han tingut en compte aquells que resultaven més indicatius per poder valorar el contingut de la subcategoria. 
Es tracta d’un total de 452 indicadors, repartits de la manera següent: 174 corresponen a la Dimensió I, 92 a la Dimensió II, 47 a la Dimensió III, 70 a la Dimensió IV, i 69 a la Dimensió V.

Tal com s’ha expressat més amunt, la definició completa i complexa de l’objecte d’avaluació de la funció directiva que suposa el model GOG-452, implica que per a cada un dels diferents òrgans unipersonals que composen la direcció escolar operen totes i cada una de les dimensions, i quasi totes les categories.

No obstant, en l’especificació de subcategories, hi ha una adscripció d’aquestes segons corresponguin al director, al cap d’estudis o al secretari. 
En diverses ocasions, hi ha subcategories compartides, entre director i cap d’estudis, director i secretari, cap d’estudis i secretari, o entre tots tres. Igualment, pel que fa als indicadors dintre de cada subcategoria.

La distribució quantitativa de subcategories i d’indicadors resulta, segons el càrrec que es tracti:

Director: 66 subcategories i 270 indicadors.

Cap d’estudis: 78 subcategories i 274 indicadors.

Secretari: 30 subcategories i 90 indicadors.

D’entre aquestes, el nombre de subcategories i indicadors compartits resulta ser, respectivament:

Entre Director i Cap d’estudis, 27 subcategories i 78 indicadors.

Entre Director i Secretari, 10 subcategories i 21 indicadors. 

Entre Director, Cap d’estudis i Secretari, 16 subcategories i 34 indicadors.

Entre Cap d’estudis i Secretari, 2 subcategories i 11 indicadors.

A nivell qualitatiu, el propi model refereix alguns elements com la major incidència de la Dimensió I en la funció directiva del Director, la de la Dimensió II respecte del Cap d’Estudis, i les Dimensions I i V per al Secretari.

A més, s’identifiquen una sèrie de subcategories, per a cada un dels càrrecs directius, que se situen en un plànol topològic de superior jerarquia i conformen el que s’anomena nucli essencial de la funció directiva de cada un dels òrgans unipersonals de govern. 

Precisament, el fet que s’identifiquin a nivell de subcategories, i no en les dimensions o categories, expressa la integració en el seu conjunt del model com avaluació de la funció directiva, més enllà de l’especificació per a cada càrrec.

Les subcategories corresponents als respectius nuclis essencials del Director (D), Cap d’estudis (C) i Secretari (S) són les que – emprant el mateix codi alfanumèric anterior – queden resumides en la taula següent:

	
	DIMENSIÓ I

Govern Institucional


	

	
	D: A1, A2, A6, A8, B3, B4, B5, C2,   C2, D1, E2, F2, F3.

C: A5, B2, E2.

S: C1, C4, E2.  


	

	DIMENSIÓ II

Organització pedagògica i curricular
	DIMENSIÓ III 

Organització dels serveis



	C: A1, A2, A3, A5, A6, B1, B4, C2, D1, D5, E3.

S: B8.


	D: A2, B3.

C: A3.



	DIMENSIÓ IV

Gestió dels recursos humans


	DIMENSIÓ V 

Gestió dels recursos materials i funcionals

	D: A2, A3.

C: B1, B3, C3, D1.


	D: D1.

C: A1, C1.

S: B1, B4, D1.




Així, doncs, es refereix aquest model GOG-452 com una estructura completa, caracteritzada, en la seva aplicació pràctica, pels següents aspectes: 
a) Presenta una estructura en tres nivells (govern, organització i gestió de recursos) que tenen una ordenació jeràrquica, segons aquest ordre (de dalt a baix a la taula).

b) Presenta una altra jerarquia dintre de cada un dels nivells anteriors (d’esquerra a dreta en la taula) per a l’organització i la gestió de recursos.

c) Aquestes ordenacions impliquen un cert caràcter de subsidiarietat i residualització entre els continguts de cada dimensió, en allò que suposi punts de contacte, per la pròpia concepció del model.

d) Es tracta d’un constructe analític que pretén atrapar la realitat, per bé que reconeix, conscientment, que aquesta és més rica i interrelacionada.

e) A més d’incloure les funcions de cada un dels càrrecs, presenta una manera de fer proactiva de la direcció escolar transcendint així la seva mera aplicació reactiva.

f) Intenta incloure, de manera completa i no parcel·lada, tots els aspectes avaluables generalment de la funció directiva, però sense pretensió d’exhaustivitat.

g) S’han evitat encavalcaments però s’incorporen criteris per a resoldre’ls.

h) Es considera com a tendència natural o pròpia del model, el principi de no-aplicació simultània en un mateix procés d’avaluació, explicitant-se uns criteris i variables a considerar per a l’elaboració de dissenys avaluatius específics a partir del model general.

i) Existeixen encreuaments necessaris que cal interpretar i resoldre segons la jerarquia de ramificació emprada en la seva construcció; així, en ocasions, un mateix fet substantiu es pot abordar des de dues categories diferents, segons el que es tracti d’avaluar.

L’acotació de l’objecte d’avaluació

Un cop establertes les fonamentacions de partida que s’assumeixen, els propòsits i finalitats i el model d’avaluació, caldrà referir-se a l’acotació de l’objecte d’avaluació.

Efectivament, es tractarà de determinar un sistema per a la determinació i selecció del contingut avaluatiu que s’hagi d’incloure en una determinada aplicació.

En el nostre cas, partim del Portafolis com a eina per a l'autoavaluació del directiu escolar i, per tant, serà ell mateix qui haurà implicar-se i participar activament en fer una tria acurada d’aquest contingut avaluatiu.

Per la pròpia naturalesa del model GOG-452, el que resulta més operatiu és partir d’una selecció justificada i argumentada de les subcategories, més encara si es tracta de fer-ho de manera diferenciada per a diferents càrrecs d’un equip directiu. 

Seguidament, es podrà passar a la selecció i contextualització dels corresponents indicadors, si és el cas.

Per a una autoavaluació, seria suficient la participació del corresponent directiu, encara que podrien incloure’s alguns mecanismes d’ajut o assistència, segons les funcions que s’atribueixin a cada un dels participants en el procés, com més endavant es detallarà.

En canvi, per a una heteroavaluació, aquesta participació s’hauria de limitar i ponderar, circumscrivint-se en un procés negociador vinculat a les circumstàncies de l’avaluació; tanta menys participació quant més externa, sumativa  i acreditativa resulti ser l’avaluació, i – en sentit contrari - major participació directiva en la tria
 quant més interna, formativa i orientada vers la millora. 

No obstant això, la selecció en ser discrecional no pot ser arbitrària i s’haurà de justificar i protocolitzar per escrit a priori, així com els seus eventuals canvis o modificacions, ja que ha de servir de referència respecte a la qual valorar tant el procés seguit com els resultats assolits.

Sembla raonable, ateses les fonamentacions i finalitats, que l’autoavaluació s’hagi de referir especialment als propòsits que el directiu es planteja, de manera explícita, per a la seva actuació a curt i mig termini.

És per això que un element cabdal per argumentar la selecció de subcategories i indicadors, el constitueixen aquells instruments de planificació institucional i directiva que es disposi en cada cas, millor encara si s’han publicitat i s’hi ha adquirit un compromís.

Es tracta de tota mena de plans i programes del centre educatiu impulsats per la direcció com, per exemple, el Pla Anual; però, encara millor si es disposa d’un Pla o Projecte de Direcció que expressa els objectius que pretén assolir la direcció a mig termini i que s’han comunicat a la comunitat escolar, i – probablement – aprovat per els seus òrgans de participació.

En qualsevol cas, la selecció de les subcategories i dels indicadors a avaluar s’hauria de poder establir en funció de:

1. Els objectius que s’han contemplat expressament en el corresponent Projecte de Direcció o documentació anàloga, substitutiva i complementària. 

2. La consideració dels criteris i variables que, respectant l'estructura interna del model general del GOG-452, possibiliten la seva aplicació parcial en un cas concret. 

3. La garantia quant a la priorització del nucli essencial de les funcions que li són més pròpies a cada un dels òrgans, amb una representació notable de les corresponents subcategories.

4. Les consideracions relatives a altres qüestions particulars de cada cas, en relació al context, especialment en referència als antecedents directius en cada centre escolar i situació concreta.

5. Les consideracions relatives a les circumstàncies personals, a nivell professional, de cada un dels directius en avaluació com, per exemple, les pròpies inclinacions i biaixos.

Entenem, no obstant, que, d’una o altra manera, en els objectius a curt, mig i llarg termini recollits en el Projecte de Direcció s'hauran tingut en compte tant el context on s'ha de desenvolupar l'acció directiva, els recursos del centre i els antecedents directius  donat que seran aquestes circumstàncies que ens ajudaran a argumentar la tria d'unes subcategories o unes altres.

Igualment, el Projecte de Direcció operarà com a modulador de l’estadi de desenvolupament professional del directiu, segons la seva experiència, trajectòria i carrera, ja que les seves metes s’hi consideraran tàcitament vinculades.

Cal notar que, en les actuals circumstàncies de la direcció escolar, existeix una escassa tradició envers la realització de Projectes de Direcció sòlids i fonamentats tècnicament, així com uns deficients mecanismes de seguiment, adaptació i valoració d’aquests projectes. 

En la vida escolar real, sembla que els Projectes de Direcció només existeixen en ocasió del nomenament dels directors.

Tanmateix, segons les circumstàncies d’accés a la funció directiva, el Projecte de Direcció pot obviar-se, o acabar obviant-se a la pràctica, sense que existeixen mecanismes eficients per corregir-ho.

Altrament, la pràctica inexistència d’alternatives en els casos que hi ha algun candidat disposat a assumir la direcció, permet una gran tolerància respecte de l’existència, l’abast i el grau de formalització dels Projectes de Direcció. 

Igualment, en sentit invers, per les mateixes causes inicials el compromís que es genera entre els membres dels diferents sectors de la comunitat escolar respecte de les metes innates en els Projectes de Direcció és de baix perfil. 
Es tracta més aviat de Projectes atorgats, amb poca participació col·laborativa dels diferents sectors en la seva elaboració.

Les circumstàncies canviants dels requeriments a mig termini que neixen imperativament o es promouen des de fora de l’escola, sovint interfereixen el desenvolupament harmònic de les pretensions establertes en la planificació interna (així, plans d’avaluació plurianuals de centre, plans estratègics de desenvolupament, etc.…). 
En aquest sentit, la pròpia Administració educativa prescriu uns Projectes de Direcció que, després, no controla. 

A més, els interfereix notablement amb tota mena de mandats que – sovint – representen una veritable heterodirecció dels centres escolars, especialment quan són centres públics. 

Per altra banda, els Projectes de Direcció que existeixen poden haver estat elaborats exclusivament pel director, per part de l’equip directiu o per tot l’equip. 

Aquesta circumstància pot afectar a la seva utilització diferenciada com a referent de l’avaluació dels respectius òrgans unipersonals de govern.

Finalment, el seu grau d’exigència i el nivell tècnic de formulació no està subjecte a cap mecanisme assessor, controlador o validador. 

Per tant, es poden trobar des de projectes directius extremadament ambiciosos, complets, detallats i concrets, a d’altres que poden resultar molt elementals, fragmentaris, generals i abstractes; amb tota una gamma de possibles combinacions intermèdies. 

És a dir, es poden moure entre la màxima operativitat i realisme fins la simple formulació de bones intencions, no sempre fàcilment realitzable.

Per això, caldrà considerar tota l’altra documentació de planificació com a complementària, ja que no sempre serà tant fàcil establir la lògica equació de pretendre que s’avaluï en funció del que es pretenia fer. 

A més, en les autoavaluacions caldrà assumir que el biaix de la selecció dels objectius de planificació es completa i contraresta amb el biaix de la selecció de les subcategories d’avaluació en ser deguts ambdós a les mateixes persones directives.

La proposta genèrica que fa el GOG-452 sobre els criteris i variables per elaborar dissenys avaluatius per poder considerar que una determinada avaluació de la funció directiva es desenvolupa dintre dels paràmetres del model, n’inclou quatre grups:

a) Criteris i variables vinculades a la finalitat de l’avaluació,

b) Variables vinculades a les circumstàncies del cas concret,

c) Variables vinculades a la participació dels agents implicats,

d) Criteris que cal respectar de l'estructura interna del model general.

Anem a fer-ne una repassada. 
Respecte dels criteris i variables vinculades a la finalitat de l’avaluació, en tractar-se de la millora és obvi que caldria partir d’una autoanàlisi de les pròpies capacitats, experiències i expectatives del directiu per situar les subcategories en les que es pretén un desenvolupament o millora.

Més encara, atesa la barreja de fonamentacions de les es parteix, entre les que s’inclou el que els professionals està fent o diuen que està fent com a part del seu treball. 

D’aquesta manera, l’ajustament de l’avaluació dependrà directament del propi directiu que n’és l’avalador.

També haurà d’ajustar el seu abast en funció dels costos – especialment, de temps – que està disposat a suportar i els beneficis potencials que creu que li pot reportar una activitat formativa, innovadora, d’avaluació i de reflexió sobre la pròpia feina professional. 
En el benentès que s’hauria d’assumir més com una compleció de l’actuació professional que com una feina addicionada. 
No es tracta de fer més coses incloent l’avaluació de la pròpia funció, sinó desenvolupar aquesta d’una manera més completa, donant cabuda – a més, de a la planificació i a l’execució – a l’avaluació, en una perspectiva integrada.

El qui encarrega l’avaluació hauria de fixar en GOG-452 almenys el 40% de les subcategories en els casos diferents al de les finalitats acreditatives. 

En les autoavaluacions, podria donar-se que qui les encarrega legítimament per a demanar-les no fora el propi directiu. 
En el cas que hem experimentat, no obstant, la participació voluntària comporta que l’encàrrec parteixi realment del propi directiu i l’avaluador, no havent de considerar-se aquesta circumstància.

Respecte de les variables vinculades a les circumstàncies del cas concret, en el model es contemplen les següents:

- El context on es desenvolupa l’acció directiva, expressat a través de les circumstàncies externes i internes que hi concorren, tals com el medi socioeconòmic, la grandària del centre, la problemàtica habitual i incidental, l’evolució de la matrícula, les relacions del centre amb l’entorn, la importància relativa de determinats serveis, la classificació del centre, les peculiaritats organitzatives i comunicatives, etc.
- Els recursos del centre i, especialment, aquells la mobilització dels quals incideixen en el desenvolupament de la funció directiva, així com la seva forma de provisió.

- Els antecedents directius, en tractar-se de la base a partir de la qual la funció directiva de l’òrgan unipersonal corresponent ha pres referència per a la seva actuació; és a dir, les inèrcies directives, els costums organitzatius, la percepció prèvia, el nivell de realitzacions anteriors, els canals preestablerts, etc.
- La vinculació de l’acció directiva a objectius predefinits en projectes institucionals o requeriments externs al centre.

- L’experiència directiva anterior del propi directiu en el mateix o altre càrrec en el mateix o diferent centre.

Aquestes variables i criteris s’hauran considerat, en la nostra experiència, de manera expressa pel que fa a tendències personals (incloent, les formatives) i en els antecedents directius.

Per altra banda, haurem considerat subsumides, de manera tàcita, en el contingut del Projecte de Direcció les altres circumstàncies, especialment pel que fa al context i als recursos.

Pel que fa a les variables vinculades a les persones implicades, en una autoavaluació el procés negociador de proposició mútua entre directiu i avaluador, amb el consegüent tancament, que preveu el model GOG-452, deixa de tenir sentit, en aquest supòsit.
No obstant, tal com veurem en l’apartat dedicat als partícips, en l’autoavaluació assistida amb el que anomenarem critical friends, aquests poden jugar un paper molt rellevant en la tria i acomodació de les subcategories.

Finalment, els criteris que cal respectar de l’estructura interna del model GOG-452, queden reflectits de la següent manera:

- Respecte de les finalitats directives, cal incloure-les totes tres:

a. Governar el centre

b. Organitzar el currículum i els serveis

c. Gestionar els recursos

D'aquestes finalitats s’haurà de fer la tria de les subcategories de govern (Dimensió I), de les d'organització (Dimensions II i III) i de les de gestió (Categories IV i V).

- Respecte de les dimensions: 

Hi ha algunes dimensions que resulten més rellevants respecte de cada un dels òrgans unipersonals; aquestes hauran de considerar-se necessàriament i han de tenir una presència relativa dominant (mes d'un 20% de les subcategories triades per a cada cas). 
Per al director es tracta de la Dimensió I, per al Cap d’estudis és la Dimensió II, i per l Secretari és tant la Dimensió I com la V.

- Respecte de les subcategories:

El mínim establert de subcategories a triar és el del 20% del total (amb un mínim de 10), si la finalitat és la millora o el perfeccionament; la qual cosa implica un mínim de 14 subcategories per al director, 16 per al cap d’estudis i 10 per al secretari.

Almenys una tercera part de les subcategories ha de pertànyer al nucli essencial de la funció directiva corresponent per al respectiu càrrec directiu; lògicament, un cop s’hagin inclòs la totalitat de les subcategories del nucli essencial, una tria amb un total molt elevat podria fer disminuir el percentatge mínim establert en l’estàndard.
- Respecte dels indicadors:

Sempre que s’hi inclogui una subcategoria, aleshores si ha d’aplicar almenys un nombre significatiu d’indicadors relatius a l’òrgan unipersonal que es tracti:

· Si és una categoria del nucli essencial, almenys 2/3 dels indicadors (arrodonint, quan correspongui).

· En cas contrari, almenys la meitat.

	Un possible esquema, per al cas d’un director escolar, seria:

Total: 14 subcategories (20%)

· Dimensió I:  

7 (més del 20%)

· Dimensió II i III:
3

· Dimensió IV i V:
4

D'aquestes 14 subcategories, almenys 1/3 part (mínim 5) han de ser del nucli essencial del director.

            Els indicadors triats (2/3 si es tracta d'una subcategoria del

            nucli essencial i 1/2 en el cas de no ser-ho), han de ser els més

            significatius.


En l’autoavaluació de l’experiència realitzada, els criteris a utilitzar per cada directiu, per tal de determinar la rellevància de les subcategories i indicadors  escollits, estaran en funció - com s’ha dit abans - dels objectius i circumstàncies recollides en el seu Projecte de Direcció.

Igualment, s’ha de vetllar per la recerca de l'equilibri entre les subcategories i indicadors que, a priori, pugui considerar que avaluïn aspectes reeixits de la seva actuació i d'altres que li serveixin com a eina de reflexió per a la millora d'aspectes en fases més precàries d'evolució. És a dir, incloure-hi els reptes per a la millora.

Tant seria necessari, per exemple, fer una tria acurada de les subcategories i indicadors que es refereixen – per exemple - a la categoria de Menjador escolar, si es tractés d’una escola en la que l’objectiu del Projecte de Direcció fos la seva regularització; com la de tenir en compte de triar - per exemple - subcategories del Desplegament curricular, si ja hi hagués una tasca prèvia realitzada amb satisfacció per part de l’equip directiu.
Tant en una vessant com en l'altra, també, s'hi podrien incloure subcategories i indicadors que afavorissin la millora des d'un punt de vista del tarannà i característiques personals del directiu com a dinamitzador, gestor, organitzador, ... ; en el cas d’una autoavaluació segons la pròpia autopercepció.

	Així, per exemple, en el cas d’una nova direcció  no sorgida del Claustre, seria inevitable posar èmfasi, entre d’altres, és clar, en les subcategories de la categoria que fa referència al liderat. 

Aquí es podrien escollir clarament subcategories i indicadors que responguessin a l’objectiu del Projecte de Direcció pel que fa a la integració al centre (diagnosi de situacions, implantació de les decisions etc.),  però també serien importants les subcategories i indicadors que fessin referència als reptes de tarannà a l’hora d’actuar de la nova direcció pel que fa a la interrelació amb la resta de l’equip (facilitador de la comunicació, resolució de problemes...).




L'argumentació, en cada cas, és una eina indispensable per a la comprensió de la tria i l'avaluació més exhaustiva. De la mateixa manera es podria argumentar la no-tria d'alguna de les subcategories i/o indicadors donat que també ajudaria a dibuixar amb més precisió el marc on es realitza l'autoavaluació. 

Per exemple seria important remarcar una no-tria tant pel fet que es consideri un aspecte sobradament superat o perquè es considera que, donades les circumstàncies, està molt allunyat de les possibilitats d'acció a curt termini.

Tria de SUBCATEGORIES (referit a l’exemple anterior per a un director amb un total de 14)

	GESTIONAR RECURSOS

PD= Projecte de Direcció, AD= Antecedents directius

NE= Nucli essencial, P= Millora i repte Personal

Tria dels INDICADORS:

2/3 dels de les subcategories que pertanyen al nucli essencial.

1/2 dels de les subcategories que no hi pertanyen

	SUBCATEGORIA

2.2 COM AVALUAR: LA RECOLLIDA D’INFORMACIÓ.

Un criteri classificador
Un cop decidides, en el nostre cas, les subcategories prioritzades per part del directiu escolar en el disseny d’autoavaluació, d’acord al propi projecte de direcció, projecte educatiu de centre, etc.; el criteri organitzador de les carpetes del portafolis.

Aquest criteri organitzador haurà de servir per classificar de manera unívoca, senzilla i àgil les diferents evidències que es vagin compilant dins del portafolis directiu.

En principi, es poden pensar en diversos criteris com a possibles, cadascun amb avantatges i inconvenients, i tractar de decidir quin hauria de ser l'òptim, tant des del punt de vista del rigor tècnic com des de la afavoriment de la comoditat de les persones que hagin d’efectuar les entrades.

D’aquesta manera, poden formular-se criteris de classificació com:

1- per funcions,

2- per objectius,

3- per tasques o activitats,

4- per temes o seqüències,

5- per categories o subcategories,

6- per escenaris

7- etc.
La decisió que s’ha adoptat, inicialment, ha estat la de recomanar als directius en autoavaluació l’establiment d’un criteri classificador diferent al criteris del buidatge que, finalment, s’ha de realitzar del contingut de les evidències. 

Específicament, ens hem referit inicialment al criteri de classificar per escenaris. 

En qualsevol cas, durant l’experimentació, es pretenia oferir la màxima flexibilitat en aquest sentit i es propiciava la selecció d’alternatives o altres criteris de classificació, com així va succeir i que veurem més endavant.

La raó principal d’aquesta recomanació està en el fet que, d’aquesta manera, es podessin neutralitzar els biaixos personals i es facilités l’emergència d’altres qüestions connexes inicialment no percebudes; ja que es tracta d’uns casos d’autoavaluacions en què tot el procés es residència en els propis directius en avaluació.

En efecte, si el criteri classificador és el mateix que el criteri de buidatge, es pot registrar una informació ja valorada implícitament segons els mateixos paràmetres en que finalment s’avaluarà, i tot això fet per les mateixes persones. 

Igualment, suposaria una constricció innecessària de la informació a recollir, bandejant eventualment alguna informació no referida a les subcategories elegides que podés enriquir l’avaluació.

En base a això i d’acord al que formulen Borrell, E. i Chavarria X. Al llibre La planificación y autoevaluación del trabajo de los directivos de centros escolares, es defineixen els escenaris d’actuació dels directius que aquí es prendran com a referents organitzadors per a la recollida d’informació.

S’entenen com escenaris els àmbits diferenciats en els quals es realitza habitualment l’actuació directiva intencional d’acord a una planificació prèvia. Això és una composició de mecanismes, estratègies de treball, indrets i formes de relació prèviament establerts.

En relació a aquesta categorització dels escenaris, resulta d’una forma que tal vegada evoqui o recordi els procediments caracteritzadors del quefer professional d’un directiu o – en algun cas – certes estratègies o atribucions atorgades per al compliment de les corresponents funcions.

Cal insistir en què el criteri de definició de la unitat escenari s’ha connectat amb l’articulació de la realització de  les actuacions directives típiques planificades, això és el que organitza l’agenda directiva.

És a dir, els escenaris amb els que es vertebra i substantiva el tractament de la informació programat per a cada objectiu específic de gestió.

Els diferents escenaris suposen categories que s’exclouen mútuament, per definició, no per la seva naturalesa; això és, els escenaris reals de l’actuació directiva no s’han construit d’una manera analítica i absoluta.

Així, les distintes activitats proposades per al desenvolupament d’un objectiu es poden correspondre amb un o més d’un escenari; i a l’inrevés, en un mateix escenari i moment, una evidència pot incloure informació que es refereixi a més d’un objectiu de gestió o a més d’una subcategoria d’avaluació.

El fet de seguir un esquema per la recollida d’informació avaluativa manllevat de la planificació directiva rau en la valorització per la que s’opta de l’actuació directiva planificada, així com en la importància que s’ha concedit al Projecte de Direcció per a l’establiment i definició de l’objecte d’avaluació.
En el cas de dificultar-se el registre de l’evidència informativa, d’acord a la categorització d’escenaris seguida, caldrà tenir en compte aquella que és més expansiva o comprensiva d’entre les proposades.

Igualment, per resoldre l’associació amb altres evidències que serveixin per comprendre’s mútuament i valorar-se conjuntament. 
En el seu conjunt, per altra banda, hi ha la intenció d’omnicomprensivitat, és a dir que entre totes abastin el conjunt de les actuacions directives que s’han planejat i tinguin lloc.

S’ha de fer esment que la categoria residual de contingències es reserva en planificació educativa com aquell escenari per a les qüestions no previstes, que pot sorgir en qualsevol ocasió i circumstància i al que cal preveure l’assignació d’un temps. 

En l’avaluació per portafolis, ens estem referint a la compilació d’evidències sobre el que ha passat efectivament, no sobre el que estava previst que passés; igualment, les contingències que hagin succeït realment ho hauran fet en algun dels altres escenaris concrets definits per la seva substantivitat. 

El fet de mantenir, malgrat aquest fet, l’escenari de contingències ha estat establert per valorar la seva incidència i tipologia, amb independència de poder-ne fer una doble anàlisi: com a tals contingències i reconduint-les cap a l’escenari o escenaris en els quals s’han acabat desenvolupant.

	ESCENARIS DE TREBALL DEL DIRECTIU

	DOC

RI

RE

EP

AP

VI

JU

DES

CON
	 El treball documental

 Les reunions internes del centre escolar

 Les reunions externes al centre escolar

 L’entrevista o comunicació professional

 L’atenció al públic

 La visita d’intervenció professional

 La participació en juntes i comissions

 El desenvolupament professional

 Les contingències




En el portafolis directiu, s’ha assignat un color diferent a cada un d’aquests escenaris que configura cada una de les carpetes.

Procedim a una definició, clarificació i revisió de cada un d’aquests escenaris així caracteritzats:

1- El treball documental.- DOC
Entenem dins d’aquesta categoria tot el que fa referència a la producció i utilització de documents propis de la gestió del centre, tant pel que fa a l’organització interna del centre, com el que té relació amb les Administracions i tots aquells organismes que tenen relació amb el propi centre. 

Aquí només és necessari el suport documental i la realitza el propi directiu, sense la necessitat de altres persones hi participin.

S’inclouen les següents modalitats:

· estudi i anàlisi de documents

· preparació de documents de suport a actuacions en altres escenaris

· comprovació de documents

· elaboració de documents

2- Les reunions internes de la institució.- RI 

En aquest escenari contemplaríem aquelles actuacions que el directiu desenvolupa en relació a les reunions que es fan al propi centre per al desenvolupament dels seus objectius, vinculades a la participació en la planificació de l’acció directiva, el coneixement de la norma, l’execució d’actuacions, distribució de tasques, homogeneització de criteris, unificació d’estratègies, etc.

Existeixen marcs formals com són els òrgans col·legiats i els de coordinació amb les seves competències i àmbits d’actuació, i es donen igualment altres marcs no formals, eventuals, com podrien ser les comissions per a l’estudi de normativa, comitès tècnics, consells assessors, etc.

3- Les reunions externes de la institució.- RE- 

Incloem en aquesta categoria les situacions procedimentals en les quals el directiu assisteix a una reunió amb altres persones que no pertanyen a la seva institució o servei, i són professionals de l’educació, com a convocant o com a convocat. 

Es tracta de sessions d’intercanvi d’informació o opinió amb representants d’altres centres, professionals de suport, administradors educatius, membres d’altres sectors de la comunitat educativa, membres d’altres serveis o institucions relacionats (tècnics o representants municipals, professionals socials, sanitaris, etc.).

Aquestes reunions poden tenir una periodicitat establerta o bé produir-se de manera esporàdica, casuística o irregular.

4.- L’entrevista o comunicació professional .- EP-

En aquest escenari es contemplen les entrevistes que el directiu manté amb professionals per al desenvolupament dels objectius generals i específics i per a donar resposta a demandes concretes relacionades amb l’organització i el funcionament de la institució. Aquestes entrevistes es donen normalment en el propi centre.

Igualment, pot tractar-se d’entrevistes que el directiu manté a demanda de professionals de la organització; en aquest cas no han de confondre’s amb els escenaris d’atenció al públic ja que el seu contingut i agents no són coincidents.

Pot tractar-se, sovint, d’un escenari conclusiu o quasi conclusiu d’altres anteriors o esgotar-se, pròpiament, en ell mateix.

S’inclouen les següents modalitats:

· Comunicació de decisions: encàrrec de tasques de responsabilitat individual als membres de la pròpia institució.

· Captació d’opinions  i contrast de parers vinculats als objectius de la institució, amb membres de la pròpia institució.

· Seguiment i valoració de la realització de tasques de responsabilitat individual dels membres de la pròpia institució.

· Demandes d’informació/intervenció a professionals relacionats amb els agents, programes o activitats en desenvolupament.

· Requeriments a unitats administratives de la pròpia o una altra institució o servei vinculats als objectius de la pròpia institució.

La característica més significativa que distingeix l’entrevista professional de l’atenció al públic és que l’entrevista professional sempre té lloc entre el directiu i un professional de l’educació o agent extern per al desenvolupament dels objectius generals i específics que el directiu pretén o bé per tractar sobre la gestió del centre. 
Així, caldrà descartar els temes que responguin a un interès individual o personal del professional al marge de la institució.

És habitual l’existència d’uns marcs formals o reglats prefixats amb una certa vocació de permanència per a aquestes entrevistes professionals, que - a més – solen dependre de les formes de funcionament que adopta cada directiu en la respectiva organització.

D’aquesta manera, és freqüent en molts directius l’establiment regular d’entrevistes professionals amb tots o determinats interlocutors o audiències professionals per comunicar decisions, captar opinions i contrastar plantejaments.

Per a aquest escenari, el grau i nivell de formalització és molt més definit que en d’altres. Així, tant si l’entrevista es realitza a petició del directiu com si és a demanda del corresponent professional, caldrà considerar que:

· Hi haurà una delimitació temporal (calendari i horari)  prèviament acordada.

· La ubicació podrà ser centralitzada o descentralitzada, en relació al directiu.

· La realització podrà ser presencial o no presencial.

· Caldrà atendre’s al protocol genèric, quan existeixi, de petició prèvia, reserva horària, citació, etc., segons els casos.

· Serà molt recomanable disposar de constància documental o registre sistematitzat.

En qualsevol cas, s’haurà de considerar que es tracta d’un escenari potent per a la fluïdesa dels fluxos informatius i l’anticipació d’altres actuacions.

5.- L’atenció al públic.- AP-

Aquest escenari ve donat pels punts d’informació general en relació a la institució o en relació als centres o serveis dels quals depenen. També les consultes tècniques, els requeriments d’informació específica, la recepció de queixes, la formalització de denúncies, els requeriments d’orientació, les demandes de col·laboració, la manifestació d’irregularitats o anomalies, etc. són actuacions del directiu que es donen en aquest escenari.

És, també, un escenari amb diversos graus i nivells de formalització en quant a la seva possible delimitació temporal, ubicació i derivació, protocol, i registre.

Sigui com sigui, s’ha de tenir present que es tracta d’un potent escenari per a la informació, la anticipació o prevenció, el tractament immediat i cautelar de determinats conflictes i malentesos, i que expressa- almenys, parcialment – el nivell d’accessibilitat del directiu i del centre, per als diversos agents i actors concernits.

6.- La visita d’intervenció professional.- VI- 

Considerem dins aquest escenari les actuacions que el directiu realitza en l’exercici de les funcions d’informació, valoració, supervisió i control  que ha de desenvolupar per a la consecució dels objectius, sempre i quan estiguin precedides d’una planificació amb actuacions preparatòries i posteriors que formarien part d’altres escenaris (reunions internes, treball amb documents, etc.…).

La visita d’intervenció professional dels directius escolars no està arrelada en la cultura corporativa de la majoria dels nostres centres, per bé que és la situació que permet un major i millor acostament in vivo a la vida escolar i educativa. 

Certament, la majoria de directius i caps d’estudis no visiten les aules dels seus centres amb l’objecte d’observar el desenvolupament de les classes, menys encara els altres càrrecs directius.

Encara respectant la manca de tradició i altres prevencions tendents a restar-li valor, el cert és que la visita d’intervenció professional és un escenari privilegiat per:

· La capacitat de negociar implícitament l’accés, de manera coneguda, als àmbits, moment i finalitats difoses.

· El posicionament del directiu com a agent intern qualificat, almenys jeràrquicament, davant els altres actors.
· El coneixement per part dels professionals del tractament que es realitzarà amb la informació decantada en aquest escenari.
· L’aplicació i aplicació d’una deontologia professional directiva pel que pugui suposar d’ingerència.
· L’oferiment de la possibilitat de repensar la pròpia realitat i introduir canvis previs o posteriors.
· El suport per als professionals implicats que suposa l’ajut d’altres per descodificar els epifenòmens observats.
· La certesa que en un marc democràtic hi cap la responsabilització de tots i cada un dels actors en relació a la prestació del servei escolar.
7.- La participació en juntes i comissions.- JU-

Aquest escenari fa referència a l’assignació d’actuacions per al desenvolupament de determinats objectius en juntes i comissions en les quals el directiu participa o és membre. 

Freqüentment, el directiu tindrà el rol formal de la presidència, la secretaria o una vocalia amb unes funcions executives específiques o consultives molt determinades, com per exemple una comissió de selecció de personal, una comissions de plans de formació, una comissió d’escolarització, etc.…

Aquest escenari es caracteritza per les següents connotacions:

· Forma una unitat d’actuació separada per la seva pròpia naturalesa, encara que – en la majoria de les ocasions – els seus resultats estan encardinats amb la gestió escolar de la que es responsable el directiu escolar d’una manera global.

· Té o pot tenir efectes sobre drets o expectatives de terceres persones que hi concorren de manera no sempre linial.

· Presenta un biaix extern al centre i no sol està conformat exclusivament ni per personal intern ni per directius.

· Es requereixen actuacions que ultrapassen el concepte clàssic de reunió, així poden englobar entrevistes, anàlisis de documents, realització de proves, observació i comprovació de materials, elaboració de propostes, emissió de valoracions, etc.
· Tenen una estructura organitzativa i funcional pròpia, com ja s’ha comentat.

8.- El desenvolupament professional.- DES-

Totes les actuacions que van adreçades a la qualificació de les altres, pel que fa a la millora professional dels directius, estaran incloses en aquest escenari.

Aquestes actuacions estaran vinculades al desenvolupament dels objectius i algunes seran de naturalesa col·lectiva, altres individuals o en reduïts grups de treball.

El concepte de desenvolupament professional inclou:

· La innovació.

· La investigació. 

· La formació i la informació.
· L’avaluació.

9.- Les contingències.- CON- 

En aquest escenari es contemplen aquelles actuacions que no es poden incloure en les anteriors i, normalment no es poden preveure pel seu caràcter incidental.

A la pràctica suposen un conjunt heterogeni de petites gestions, comunicacions, comprovacions, tasques administratives subsidiàries, etc., externes o internes al centre, que precedeixen, complementen, culminen o son col·laterals a altres escenaris, ja siguin de tipus tècnic, social o de cortesia.

És, doncs, una categoria residual o de tancament que inclou allò no previst i que, finalment, com s’ha dit acabarà produint-se en algun o diversos dels escenaris anteriorment referits.

L’entrada de documents en el portafolis

Per tal d’il·lustrar les actuacions fetes referents als escenaris esmentats i d’acord sempre a la selecció de subcategories que ha fet el directiu, contemplarem diversos tipus d’entrades, entenent aquestes com les evidències que considerem rellevants de la tasca feta.

Aquestes entrades poden ser de diversa tipologia; podem incloure des de descripcions de situacions, informes elaborats, programacions d’activitats, preparació i actes de reunions, escrits adreçats a altres, valoracions, ...

Normalment, es referiran a documents en suport escrit, però també cal considerar l’eventual incorporació en d’altres tipus de suport i altra mena d’evidències com, per exemple, fotografies, diagrames, mapes conceptuals o situacionals, material audiovisual, material informàtic o altres recursos.

També és important considerar que aquesta documentació no ha de ser únicament produïda pel directiu, sinó que pot venir d’altres fonts, com ara els altres membres de l’equip, els pares, la inspecció educativa, ...

Per això es podrà informar a aquests col·lectius de l’activitat avaluativa que s’està duent a terme, per tal de que facin les seves aportacions, o alternativament decidir la incorporació d’aquestes evidències amb indicació de quin ha estat el paper, la incidència o la intervenció que hi ha tingut el directiu en avaluació.
Igualment, en tractar-se d’un mecanisme obert, també es pot pensar en efectuar retirades o sortides de documents de portafolis, perquè hagin perdut vigència o representativitat, perquè hi hagi millors evidències, per canviar la valoració il·lustrativa que en fa el directiu qui recull les evidències o per altres raons.

En qualsevol cas, per a cada aplicació de portafolis, caldrà definir quina persona o persones efectuen les entrades i sortides i quin tipus d’entrades i sortides es recolliran i registraran, així com les circumstàncies contextuals que resultin pertinents relatives a cada un dels moviments considerats.

El portafolis, que representa un instrument acumulatiu de formats oberts i que pretén ser útil com a avaluació formativa per al directiu, resultarà més ric si s’acompanya d’un diari del portafolis, on es registren, comenten i justifiquen les entrades i sortides de documentació. Almenys, aquesta és l’opció escollida en el nostre model de portafolis.

Aquest diari, que pretén recollir al llarg de tot el procés el moviment de documentació incorporada i retirada del portafolis, aportarà informació rellevant relacionada en quins àmbits s’ha incidit més i en quins la tasca directiva no ha estat prou adequada. 

Igualment, el diari del portafolis donarà al propi directiu una visió gràfica del procés de la seva tasca com a directiu, permetent-li al mateix temps incorporar estratègies compensatòries de mancances detectades.

Serà necessari, doncs, que en cada moment que el directiu faci una modificació al contingut del portafolis en faci el registre al diari , de tal manera que hi quedi constància de:

· el número d’orde del document,

· la data d’entrada o sortida del document,

· l’escenari, dels ja descrits, al que pertany l’actuació que recull el document,

· la dimensió, categoria i subcategoria (del GOG-542), d’acord a la tria feta amb anterioritat, que il·lustra el document, i

· la justificació de la decisió d’incorporar o retirar el document.

A més de la constància sumària de les entrades i sortides en el diari del portafolis, caldrà determinar com dur a terme l’arxiu de cada document, per tal de facilitar el maneig del portafolis, la compilació equilibrada d’informació, el buidatge posterior d’aquesta, i la preparació per a la seva anàlisi i valoració.

Per tant, cal determinar com registrar la documentació. El sistema que hem escollit, a l’operativitzar el nostre model de portafolis, ha estat el disseny d’un full o protocol que caldrà complimentar i per a cada una de les evidències enregistrades.

Així, a cada evidencia recollida s’haurà d’acompanyar del corresponent full de registre documental, on s’hauran d’especificar diversos aspectes importants a tenir en compte a l’hora de decidir la incorporació del document al portafolis, com són:

· El número d’ordre, així podrem seguir l’ordre de les incorporacions repartides pels diferents escenaris.

· La data d’entrada amb el motiu pel que el directiu ha decidit incorporar el document. Igualment es farà en cas de retirada del document.
· L’escenari, d’acord a la classificació ja comentada.

· El grau de confidencialitat: els diferents documents que el directiu pot incorporar al seu portafolis poden ser documents dels quals el mateix directiu ha de garantir la confidencialitat. Així l’hem graduat en 4 nivells:

1.- Lliure: el document és de lliure accés per a qualsevol membre de la comunitat educativa.

2.- Claustre: el document és de l’àmbit de competència del Claustre de professors del centre i els seus membres hi poden accedir.

3.- Equip Directiu: el document és de competència de l’Equip Directiu i cap altre membre de la comunitat educativa por tenir-hi accés.

4.- Directiu: el document és de la màxima confidencialitat.

Caldrà també que es registri la dimensió, categoria i subcategoria/es que il·lustra el document triat, encerclant-les a la columna corresponent, d’acord al que hem fet anteriorment en registrar el document en el diari de portafolis.

Per últim, s’hauran d’escriure els indicadors corresponents: amb la seva codificació, a la columna indicada en el full i explicitant l’enunciat al final del full de registre.

La responsabilitat última del registre i la correcta categorització de totes les referències en el diari del portafolis i en els fulls de registre documental és de la persona que efectua les corresponents entrades i sortides i, en darrer terme, del directiu. 
En el cas d’una autoavaluació, com la que ens ocupa, correspon aquesta tasca íntegrament al directiu en avaluació.

S’entén que el propi procés classificador està, doncs, orientat de manera formativa i ja hauria de poder produir una primera reflexió en el directiu, ja que les referència que haurà d’indicar suposa l’atribució de categories analítiques a l’evidència que recull.

Finalment, cal indicar que és d’especial interès l’atribució del nivell de confidencialitat i reserva a cada evidència recollida, tant pel seu caràcter formatiu com pràctic.

És obvi que un directiu escolar, en el desenvolupament propi de les seves funcions, entra en contacte amb una àmplia gamma d’informacions referida a una pluralitat de grups, persones i organitzacions.

Algunes d’aquestes informacions es relacionen molt directament amb la intimitat de les persones i, necessàriament, doncs, amb el dret a la intimitat que ha de ser respectat i protegit, no podent-se atemptar contra la fama i l’honor de amb la divulgació d’aquest tipus d’informacions, encara que es faci de manera contingent, sense cap mena d’intencionalitat o pretensió de perjudicar.

També, hi haurà un altre grup d’informacions reservades que – sense arribar a ser íntimes – el directiu ha arribat a conèixer o a les que ha tingut accés en raó del seu càrrec.

La divulgació directa o indirecta d’aquestes informacions pot comprometre els interessos i legítimes expectatives de les persones implicades, ja que no és informació pública o a l’abast del públic i no haurà de difondre’s sense el respectiu consentiment o quan els interessats ja ho han fet.

Inclús existirà un tercer grup d’informacions que, sense ser íntimes ni reservades, requeriran algun tipus de protecció, encara que solament sigui no referir-les ni tractar-les innecessàriament.

En resum, la confidencialitat suposa un exercici actiu i permanent de confiança i seguretat recíproca entre les persones. El directiu no ha d’oblidar mai que confiança i seguretat mantingudes generen major confiança i seguretat, així com també al contrari.

La documentació de l’avaluació no escapa a aquestes consideracions i, per altra banda, no es poden obviar determinades informacions significatives en segons quines evidències. 
Per tant, caldrà – en qualsevol tipus de maneig del portafolis – haver previst un sistema de confidencialitat i reserva, que pot ser el que hem indicat o un altre, i aplicar-lo estrictament.

	D: dimensió
	C: categoria
	Sc: subcategoria


	REGISTRE DOCUMENTAL
	Nº

	Data d’entrada
	
	Motiu:


	Data de sortida
	
	Motiu:



	Escenari
	DOC
	RI
	RE
	EP
	AP
	VI
	JU
	DES
	CO

	
	
	
	
	
	
	
	
	
	

	Confidencialitat
	1
	2
	3
	4
	entrada 
	
	1 -Del propi directiu

	
	
	
	
	
	
	
	2 -Del directiu amb participació d’altres

	
	
	
	3 -D’altres

	D
	CATEGORIA
	SUBCATEGORIA
	INDICADORS

	I
	A. Representació Institucional.
	A1
	A2
	A3
	A4
	A5
	A6
	A7
	A8
	A9
	A10
	

	
	B. Liderat
	B1
	B2
	B3
	B4
	B5
	
	

	
	C. Govern d’òrgans col·legiats
	C1
	C2
	C3
	C4
	
	

	
	D. Coordinació funcions ED
	D1
	D2
	
	

	
	E. Autodirecció
	E1
	E2
	E3
	
	

	
	F. Instruments planificació institucional
	F1
	F2
	F3
	
	

	
	G. Plantejaments planific. Institucional
	G1
	G2
	
	

	II
	A. Desplegament curricular
	A1
	A2
	A3
	A4
	A5
	A6
	
	

	
	B. Avaluació dels aprenentatges
	B1
	B2
	B3
	B4
	B5
	B6
	B7
	B8
	
	

	
	C. Regulació de la convivència
	C1
	C2
	C3
	
	

	
	D. Suport al desplegament curricular
	D1
	D2
	D3
	D4
	D5
	D6
	
	

	
	E. Projectes innov., invest., formació
	C1
	C2
	C3
	
	

	III
	A. Activitats extraescolars
	A1
	A2
	A3
	A4
	A5
	
	

	
	B. Menjador escolar
	B1
	B2
	B3
	B4
	B5
	
	

	
	C. Transport escolar
	C1
	C2
	
	

	IV
	A.Comandament del personal
	A1
	A2
	A3
	A4
	A5
	
	

	
	B. Direcció dels òrgans de coordinació 
	B1
	B2
	B3
	
	

	
	C. Cohesió dels equips docents
	C1
	C2
	C3
	
	

	
	D. Canals com. amb la comunitat educ.
	D1
	D2
	D3
	
	

	
	E. Desenvolupament professional
	E1
	E2
	E3
	
	

	V
	A. Articulació recursos i equip. didàctic
	A1
	A2
	A3
	A4
	A5
	
	

	
	B. Aprofitament recursos econ. i invent..
	B1
	B2
	B3
	B4
	
	

	
	C. Articulació dels espais i el temps
	C1
	C2
	C3
	C4
	C5
	
	

	
	D. Regulació dels processos administ.
	D1
	D2
	D3
	D4
	
	

	Indicadors
	
	

	
	
	

	
	
	

	
	
	

	
	
	


2.3 COM AVALUAR: EL TRACTAMENT DE LA INFORMACIÓ.

Tal com diu Mehrens (1986), quan es reuneix més d’un grup de dades en una avaluació, s’ha de considerar si és convenient combinar-los i com fer-ho.

Aquesta és una qüestió directament connectada amb la finalitat de l’avaluació. Si l’avaluació es porta a terme per al propòsit de la millora o desenvolupament professional, cal preguntar-se si tal vegada no fora necessari o ni tant sols sensat combinar les dades. Just al contrari dels casos en què l’avaluació ha de poder conduir a una decisió única.

Potser ja és prou rellevant la recollida d’evidències i la medició de diferents capacitats per separat i, així, especificar el desenvolupament professional.

Aquest fet ens porta a la consideració que el tractament de la informació, en el nostre supòsit d’autoavaluació orientada vers al perfeccionament, i probablement ens haurà de portar a relacionar segments d’informació qualitativa que esdevindrà sovint força descriptiva i referida al model pres de referència.

En qualsevol cas, una vegada recollida la informació en el portafolis no podem passar directament a fer-ne la valoració. 

Tanmateix, disposarem d’almenys dos tipus d’informació per tractar i valorar:

a) Informació del procés de desenvolupament de l’avaluació: formada per tots els registres referits en el diari del portafolis i els fulls de seguiment que acompanyen a cada entrada.

b) Informació substantiva de contingut sobre l’objecte d’avaluació: formada per totes les evidències recollides que il·lustren peces d’informació reeixida sobre les diferents subcategories organitzades segons les respectives carpetes dels diferents escenaris.

La informació del procés no serà molt abundant, serà susceptible de tractament quantitatiu i estarà categoritzada d’acord als diferents elements reflectits en els protocols, així per exemple hi haurà constància de:

· la quantitat total de moviments que s’ha produït, podent-se diferenciar les entrades i les sortides,

· el nombre de moviments per a cada una de les carpetes,

· la periodicitat, seqüència i ritme temporal dels moviments que s’ha enregistrat en el portafolis,

· els motius d’entrada o de sortida de cadascuna de les evidències referides,

· la diferenciació del tipus d’entrada, en funció de la naturalesa del document i la seva vinculació al directiu,

· la diferenciació de les atribucions dels distints graus de confidencialitat dels documents compilats a portafolis,

· el nombre de subcategories i indicadors que s’han vinculat a cada document,

· el nombre de vinculacions que s’han considerat, en el conjunt de la documentació recollida, per a cada una de les subcategories i indicadors,

· la quantitat d’informació recollida que tracta sobre subcategories i indicadors que no havien estat prèviament seleccionats,

· la naturalesa d’aquesta informació, almenys per subcategories,

· la justificació de la selecció de les subcategories d’acord al Projecte de Direcció i altres variables considerades, i,

· les eventuals informacions addicionals sobre el procés i/o modificació de continguts que hagi incorporat el directiu o, si és el cas, els respectius critical friends.

La informació substantiva de contingut sobre l’objecte d’avaluació resultarà molt més àmplia, voluminosa i qualitativa. Aquesta és la informació pròpiament de l’avaluació. 

No obstant, la informació de procés haurà de presentar una doble utilitat complementària:

1. Per una banda, reflectir com s’ha produït el procés i la seva consegüent caracterització (homogeneïtat, continuïtat, dedicació, anàlisi, linealitat, tendències personals, interferències circumstancials, etc.…), modulant així els resultats que s’obtinguin en el tractament de la informació substantiva sobre el contingut avaluatiu i fent explícites les seves limitacions.

2. Per l’altra banda, adjectivar la informació substantiva al basar-se sobre un nombre i qualitat d’evidències distintes per a cada una de les subcategories i indicadors, i així ponderar qüestions com l’equilibri entre validesa i utilitat, la validesa incremental i la relació entre el cost i l’eficàcia (Sechrest, 1963). 

La informació recollida, doncs, esdevé parcial, segmentada i respon a diferents unitats de significació, per la qual cosa hem de preveure aproximar-nos progressivament  als judicis de valor després d’haver realitzat uns passos previs. 

Pel que fa a la informació del procés de l’aplicació de l’autoavaluació, la seva comptabilització absoluta, la distribució de freqüències, i la classificació tipològica, ja suposaran un buidatge i reducció suficient d’aquestes dades.

A partir d’aquestes, es podran tractar amb la seva integració en indicadors que puguin relacionar-les en unitats de significació més globals, com per exemple:

· nombre d’entrades/sortides per cada carpeta (escenari), per 

unitat de temps,

· distribució de subcategories per escenaris,

· tipologia de motius d’entrada/sortida per subcategories,

· distribució dels nivells de confidencialitat per subcategories,

· l’aparellament d’unes mateixes subcategories en l’anàlisi de contingut dels diferents documents de cada/tots els escenaris,

· el nombre de vinculacions que s’han considerat respecte el de les respectives evidències, en el conjunt de la documentació recollida, per a cada una de les subcategories i indicadors,

· la relació entre la informació emergent de subcategories no seleccionades i la justificació de la selecció de les que s’han considerat, amb les seves possibles modificacions.

· Etc.
En tot cas, el primer pas serà sempre fer el buidatge i integració de la informació recollida i el segon la interpretació d’aquesta informació. 

No obstant, la integració de moltes dades del procés i la interpretació dels seus indicadors s’hauran d’incorporar finalment – com s’ha dit - en l’adjectivació, modulació i comprensió del tractament que s’hagi fet de les dades qualitatives de la informació substantiva sobre el contingut de l’avaluació.

Ara ens referirem, doncs, a aquesta informació substantiva, ja que és – de fet – la més rellevant en l’avaluació que es porta a terme.

En el nostre disseny proposem fer el buidatge en funció amb el model d’avaluació de la funció directiva GOG–452. 

Així doncs,  considerarem com elements configuradors i organitzadors de la informació, d’una banda les subcategories i els indicadors i components que en la fase de planificació de l’avaluació el s’ha  decidit prioritzar d’acord, entre d’altres, dels objectius del projecte de direcció, del projecte educatiu del centre, de les funciones normativament assignades, etc.; i de l’altra, els escenaris on s’han desenvolupats les activitats directives concretes.

En aquest primer pas de buidatge i integració de la informació es tracta de realitzar dues operacions. 

En primer lloc, per a cada una de les subcategories prioritzades prepararem una graella (A) per ordenar les dades segons els escenaris on s’han recollit. En aquesta graella relacionarem la informació de què disposem en les evidències i en el diari d’entrades i sortides del portafolis amb els diferents indicadors i components de cada subcategoria i els escenaris on han estat realitzades les activitats del directiu. 

A l’eix vertical de la graella, situarem els indicadors i els components corresponents a la subcategoria prioritzada  i a l’eix horitzontal, els diferents escenaris. Assenyalarem amb una marca les caselles en les quals disposem d’informació referida a l’indicador i els seus components que hagi estat recollida  en un o més d’un dels escenaris descrits. Tindrem tantes graelles com subcategories prioritzades. 

Per identificar els escenaris hem pres, com s’ha citat anteriorment, de referència les categories formulades per Borrell i Chavarria (2001).

(DOC: El treball documental; RI: les reunions internes del centre; RE: les reunions externes al centre; EP: les entrevistes o comunicacions professionals; AP: l’atenció al públic; VI: les visites d’intervenció professional; JU: la participació en juntes o comissions; DES: el desenvolupament professional i CON: les contingències).

(A)Graella per ordenar les dades segons els escenaris 

	SUBCATEGORIA _____________________________________

	Indicadors  i

 Components

Exemple de graella (A)

	SUBCATEGORIA : I.B. Resolució de problemes



	Indicadors  i

components


	ESCENARIS (Evidències + diari d’entrades i sortides)

	
	DOC
	RI
	RE
	EP
	AP
	VI
	JU
	DES
	CO

	I.B.4.1.

Plantejament de la qüestió problemàtica: qüestions ben enfoca des, concreció del nu-

cli del problema, contextualització.
	  X


	 X
	
	
	
	
	
	
	

	I.B.4.3.

Anàlisi causal de les dades, anàlisi comple ta, causes primeres i causes últimes.
	  X
	
	 
	 X
	
	
	
	  X
	

	I.B.4.4.

Estudi d’alternatives, for mulació d’hipòtesis, ade quació a problemes.
	  X
	
	
	 X
	
	
	
	  X
	

	I.B.4.5.

Definició d’objectius operatius i actuacions. Coherènciad’objectius i actuacions.
	  X
	
	
	 X
	
	
	
	
	

	I.B.4.6.

Formulació d’estratè gies de resolució. Pre paració de l’actuació, forma de presentació, capacitat d’adaptació al procés.
	  X
	
	
	
	
	
	
	
	

	I.B.4.7.

Estudi d’oportunitat

d’intervenció:priorització,

connexióaltresproblemes, 

moment per procedir.
	   X
	  X
	
	
	
	
	
	
	


La segona operació és la integració de les dades i consisteix en traspassar en el paper de forma agrupada i compactada els segments d’informació relatius a les unitats de significació que identifiquen els elements més rellevants i significatius. 

En el nostre cas, les unitats de significació seran els indicadors i els seus components en cada una de les subcategories prioritzades. 

Per tant, haurem de destacar la informació que es refereix a cada component dels indicadors que hi ha en cada una de les evidències recollides. Amb això, s’hauran juxtaposat dels dades; a més, per integrar-les caldrà relacionar-les circumstanciadament.

És a dir, per tal que els judicis de valor siguin valuosos s’han de fonamentar en informació rellevant i les dades aïllades són molt poc significatives, és per això cal agrupar-les i expressar-les de forma ponderada i interconnectada.

Integrar la informació suposarà:

· Fer una lectura atenta de les dades recollides.

· Advertir les regularitats i les discrepàncies i desvetllar els fonaments que les suporten. 

· Considerar de manera ponderada els diferents segments d’informació integrable.

· Composar de forma qualitativa la informació dels diferents escenaris.

· Elaborar síntesis explicatives, sovint des d’òptiques diferents a les de les parts integrants, que superen els biaixos parcials.

Aquesta segona operació es podrà fer en base a una matriu com la que s’exemplifica (B) i, també, per subcategories. 

En aquest cas, la matriu tindrà quatre columnes, a la primera, consignarem el número de  l’indicador; a la segona, les inicials dels escenaris; a la tercera hi escriurem  la informació integrada segons les orientacions formulades, i, finalment, deixarem una quarta columna reservada per escriure la interpretació de la informació.

Una vegada integrada la informació de cada subcategoria i abans de formular les conclusions hem de fer un segon pas que consisteix en interpretar la informació. 

La interpretació ens ha de permetre fer afirmacions que avancin des d’allò descriptiu fins a l’explicació i des del que és més concret fins el que és més abstracte. És aquí on s’han d’apreciar els vincles contextuals i les generalitzacions .

La interpretació de les dades consisteix a desvetllar el significat de la informació  (parcial o integrada ) amb relació als referents pertinents en cada cas, en el nostre, els indicadors i els seus components en les subcategories prioritzades.

Interpretar suposa:

· Descriure de forma densa la realitat social; rescatar d’aquesta, informació susceptible de ser analitzada de forma  intersubjectiva i disposar els elements necessaris per formular  els judicis de valor.

· Descodificar el propi llenguatge, utilitzat per persones i en documents, com un element d’interpretació semàntica molt valuós.

· Considerar que el propi desenvolupament del procés pot constituir un element limitatiu en la fase interpretativa.

· Atribuir a la informació que prové d’una mateixa font una lògica interna, en principi; tant en el que es manifesta o omet,  com en la forma, la seva descodificació por aportar una interpretació lògica o de significat.

· Incorporar, en la línia anteriorment explicada, la informació sobre el procés d’avaluació que contribueixi a modular la informació substantiva sobre el contingut avaluatiu.

Tanmateix, la integració i la interpretació no són dues operacions aïllades, lineals i seqüencials en la pràctica, sinó que s’apliquen de manera circular i reiterada, en espiral. 

(B)Matriu d’integració i interpretació de la informació

	SUBCATEGORIA:____________________________________



	Indicadors 

           i

components
	Esc
	Integració de la informació
	Interpretació de la informació

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Exemple de matriu d’integració i interpretació de la informació

	SUBCATEGORIA I.B. Resolució de problemes



	Indicadors

           i

components
	Esc
	Integració de la informació
	Interpretació de la informació

	I.B.4.1.


	Doc
	
	

	
	RI
	
	

	I.B.4.3.


	Doc
	
	

	
	Des
	
	

	
	EP
	
	

	I.B.4.4.
	Doc
	
	

	
	EP
	
	

	
	Des
	
	

	I.B.4.5.
	Doc
	
	

	
	EP
	
	

	I.B.4.6.
	Doc
	
	

	I.B.4.7.
	Doc
	
	

	
	RI
	
	


Finalment, haurem de procedir a formular els judicis de valor, com a culminació  de l’avaluació. Els judicis han de ser rigorosos i consistents, fonamentats amb les dades resultants segons els indicadors i els seus components, motivats i argumentats sòlidament.

Els judicis han de ser vàlids i per això és important ponderar l’evidència per tal d’incrementar la seva validesa, es a dir,  considerar unes dades millors que unes altres a l’hora d’extreure conclusions, ja sigui per la procedència dels informants, per les circumstàncies amb que han estat recollides o per haver estat validades per mitjà d’estratègies com la triangulació. 

Els judicis de valor proposem formular-los des d’una perspectiva més amplia que  les subcategories que hem utilitzat per integrar i interpretar les dades. Així doncs, proposem unes primeres valoracions específiques per categories (suma de les matrius de les subcategories) i finalment una valoració més general per dimensions.

En qualsevol cas, en l’avaluació per a la millora no es pretén arribar a una decisió única o a un judici avaluatiu final totalment integrat en una dada, una xifra o una categorització.

Es tracta, per contra, d’aproximar-se a la comprensió de la realitat, per derivar-ne propostes per a la millora que no necessàriament ha de ser globals, normalment resultaran específiques d’algun tipus de contingut (categoria o subcategoria, per exemple) de la funció directiva.

Així, no resultarà necessari ni valorar-ho ni integra-ho; podrem admetre perfectament descripcions i valoracions específiques que ja representin la culminació relativa d’aquests procediments de tractament de la informació.

Aquesta operació final la podem fer en una matriu (C) que contingui tres columnes: a la primera consignarem el nom de la dimensió; a la segona, el nom de les categories prioritzades i a la tercera les valoracions específiques de cada categoria i les general de cada dimensió.

 (C) Matriu de valoració
	DIMENSIONS
	CATEGORIES
	VALORACIONS

	1.
	-

-

-

-

-

-

-


	Valoració general

Valoracions específiques



	2.
	-

-

-

-

-


	Valoració general

Valoracions específiques



	3.
	-

-

-


	Valoració general

Valoracions específiques



	4.
	-

-

-

-

-


	Valoració general

Valoracions específiques



	5.
	-

-

-

-


	Valoració general

Valoracions específiques




2.4 QUI I QUAN AVALUAR: LA TEMPORITZACIÓ I LES PERSONES INTERVINENTS.

Assignació temporal

Per portar a terme el Portafolis, cal preveure una temporització determinada, normalment referida a diversos cursos acadèmic atesa la institucionalització d’aquesta unitat de mesura temporal en la vida escolar.

La durada de l’aplicació de portafolis o d’un determinat disseny de portafolis ha de correlacionar-se òbviament amb el grau d’institucionalització i conseqüències que tingui l’avaluació de la funció directiva.

No obstant, en les condicions actuals, de quasi no existència d’avaluació de la funció directiva, la participació voluntària i com innovació dels directius concernits, les fonamentacions explicitades de l’avaluació, la finalitat perseguida de la millora i el fet que es tracti d’una autoavaluació, cal delimitar de manera expressa el període d’aplicació.

Aquesta delimitació ha de comptar amb el consentiment exprés dels directius participants, així com ha d’incloure el període d’assimilació de la informació relativa al procés d’avaluació, als referents del model i a la mecànica del procediment de portafolis.

En aquesta fase experimental, degut a la finalitat de validació del procediment i a les circumstàncies de la formació d’un grup de treball de l’Institut de Ciències de l’Educació de la Universitat de Barcelona, s'ha previst una durada d'un curs acadèmic.

No obstant, el fet que la referència sobre els propòsits directius hagi pivotar, com s’ha explicat reiteradament, al voltant dels objectius dels directius a mig termini continguts en els Projectes de Direcció o documentació equiparable, implica un horitzó pluriannual, de més d’un curs de durada; tal vegada coincident amb els respectius períodes directius.

Em qualsevol cas, es defineix:

· un període inicial d’informació, d’assimilació i concreció de l’aplicació de portafolis,

· un període per a la recopilació de material,

· un període per al tractament de la informació i elaboració de conclusions, que inclou una valoració sobre la pròpia aplicació de portafolis. 

Pel que fa a la distribució temporal dintre d’aquests períodes, així com per la cadència, ritme i dedicació, en termes generals, és el directiu en autoavaluació qui decideix.

Així, és l’encarregat de determinar a la pràctica quin és el moment més indicat per iniciar el procés i quines són les pautes temporals que vol seguir, és a dir, els terminis de temps per fer les valoracions de progrés així com la durada total de l’exercici.

El directiu en autoavaluació prendrà aquestes decisions a partir de la consideració tàcita o expressa de la seva casuística professional, del moment en el que es troba en el seu mandat directiu, de la seva motivació i implicació sostingudes en l’avaluació, de la seva experiència prèvia en el càrrec, del seu projecte de direcció i d’altres circumstàncies que poden influir en el procés.


Assignació de funcions a les persones intervinents

QUI FA LES ENTRADES?

Les entrades les fa el directiu que és el veritable protagonista del portafolis. També les pot fer el directiu amb participació d'altres persones o bé altres persones que a instàncies de l'autoavaluat incorporen documents  valorats com a rellevants.

Aquestes entrades normalment il·lustraran el quefer directiu i reflectiran actuacions o situacions tingudes com a valuoses, representatives de la tasca directiva o que han comportat una participació o resultat considerat exitós per al directiu en autoavaluació. És a dir, una mostra esbiaixada cap a l’excel·lència del propi treball directiu segons la seva autopercepció.

Així, considerarem entrades electives, l’elaboració de les quals ha estat d’iniciativa del propi directiu podem estar parlant d’esborranys, fulls de treball, notes preparatòries d’una reunió, informes sobre un projecte especial, anàlisi causal d’un determinat problema, etc.…

Igualment, podem tenir entrades dirigides, és a dir elaboracions adreçades a d’altres persones o col·lectius i que, pel seu valor i significat, el directiu decideix incorporar al portafolis; així, per exemple, una presentació en power point adreçada als pares i mares de l’alumnat de nova matriculació al centre, les reunions de les juntes o equips d’avaluació dels aprenentatges de l’alumnat, etc.…
Igualment, poden tractar-se d’elaboracions realitzades a requeriment d’altres agents o sectors que el directiu decideix incorporar; així, per exemple, la sol·licitud raonada de participació en activitats de formació permanent del professorat del centre, la valoració global del pla d’avaluació externa o interna del centre, etc.…
La realització del document o evidència que el directiu en autoavaluació decideix incorporar al portafolis pot haver-se produït pel directiu amb participació d’altres persones, normalment professorat del centre.

En aquests casos, pot tractar-se de productes col·legials, com una reunió de l’equip directiu, un intercanvi de notes centre sobre un problema determinat, etc.…

També, poden tractar-se d’entrades negociades com plans de desenvolupament, documentació conjunta sobre alumnat universitari en pràctiques, la negociació sobre la intervenció d’un professional psicopedagog en el centre, etc.…

Poden incorporar-se entrades inquisitives, de control o sobre el rendiment, així la construcció d’un qüestionari adreçat al professorat, interpretació de resultats o rendiments, etc.…

Finalment, els documents o evidències que s’incorporin pot haver estat elaborats fonamentalment per altres, amb poca o nul·la participació directa del directiu em autoavaluació. En aquests casos, caldrà sempre clarificar quin sentit té la seva incorporació i quina faceta o habilitat directiva de l’interessat pretenen il·lustrar.

Pot tractar-se d’evidències del tipus:

· comentaris: carta de recomanació, notes d’observació informal o cartes rebudes de pares o mares, per exemple,

· testimonis: informes estructurats sobre observacions realitzades al centre, estudis sobre l’entorn familiar dels estudiants, informes sobre entrevistes, etc.…

· informes oficials: informes de formació permanent, credencials sobre formació realitzada, etc.…

Sigui com sigui, convé sempre distingir entre l’autoria del document o evidència que es compila i la responsabilitat d’efectuar les entrades i sortides a portafolis, entre qui elabora un determinat document i qui té la clau del portafolis.

Com s’ha dit, en principi, assumim que en el procés d’autoavaluació el directiu és qui té la clau del portafolis i qui decidirà quines entrades i sortides efectuarà ell mateix, sigui d’una o altra procedència. 

Més encara, quan que en aquesta experiència la participació és títol individual i sense la necessitat de cap implicació a nivell institucional per part del centre.

Igualment, per pròpia iniciativa podria afavorir que algunes entrades o algun tipus de participació d’altres persones comportés una entrada o sortida d’informació del portafolis a càrrec d’altres. Aquesta possibilitat, en la nostra experimentació, es concep com a excepcional.

Així, doncs, quan les entrades les realitzés una altra persona que no fora el propi autoavaluat, aquesta actuació s’hauria d'haver previst amb antelació i comptar amb l’acord del directiu. Aquestes entrades haurien de seguir el mateix tractament pel que fa al seu registre que la resta d'entrades que fa el propi directiu.

Cada entrada ha d'estar justificada i registrada segons els criteris establerts i el sistema de classificació  que s’hagi determinat.

Com s’ha indicat anteriorment, en d’altres supòsits diferents al d’autoavaluació o amb altres finalitats diferents a la millora, s’hauria de determinar la participació i funcions d’altres agents.

Així, per exemple:

· d’avaluadors externs, en el cas d’avaluacions per a l’acreditació,

· d’altres compiladors i/o avaluadors en el cas d’heteroavaluacions internes per a la millora vinculades a l’avaluació institucional,

· de representants de l’Administració i/o del titular del centre educativa en el cas d’avaluació per a la responsabilitat (accountability),

· etc.
Igualment, la responsabilitat per al tractament de la informació, la formulació de judicis de valor i l’elaboració de les conclusions que incloguin les propostes de millora, en el procés d’autoavaluació que s’experimenta recau absolutament en el directiu que s’autoavalua.

No obstant, per a que no es tracti d’un exercici solitari, absent de referents i, potencialment, desmotivador; amb la únic al·licient – per als partícips en l’experiència – que la confrontació periòdica amb el grup de treball que ha de validar el procediment, cal considerar l’establiment d’altres participants.

D’aquesta manera, pot dur-se a terme una autoavaluació sense suports addicionals o una autoavaluació assistida.

En aquest segon cas, es tractaria d’incorporar a d’altres persones, en qualitat d’assessores, que ajuden, donen suport i ofereixen un punt de vista alternatiu al directiu en autoavaluació.

És el que en algun paràgraf anterior hem anomenat critical friends. Això és, literalment amics crítics que ajuden a fer veure i millorar el procés d’autoavaluació per aconseguir uns resultats més valuosos i aprofundits.

La possible existència d’aquests criticals friends en l’autoavaluació assistida es concep com un suport i una millora respecte de l’autoavaluació sense suport. 

Per tant, la seva participació en cap cas hauria de comportar un risc per al desenvolupament del procés o comprometre els resultats de l’avaluació. Si existís aquest risc o possibilitat, seria millor procedir sense aquests suports.

La determinació concreta de les persones que efectuen el rol d’aquests agents avaluadors ha de ser pensada, buscada i requerida pel propi directiu en avaluació.

La seva contribució s’hauria de poder reconèixer i la seva finalitat principal és d’assessorament, orientació i contrast en el desenvolupament del procés en determinats moments i circumstàncies. 

Aquests agents avaluadors poden ser de dos tipus:

· Internal critical friend (ICF), interns a l’organització escolar com per exemple alguna persona propera al directiu en autoavaluació (altre membre de la direcció, etc.…).

· External critical friend (ECF), externs a l’escola, un persona de l'entorn més llunyà com per exemple un directiu d'un altre centre.

En una aplicació concreta d’autoavaluació assistida, per a un determinat directiu, pot comptar-se amb un ICF, un ECF, tots dos o cap dels dos; i quant a la seva participació poden concórrer de manera simultània o alternativa.

Aquests agents avaluadors intervindran sobre l'autoavaluació  i no sobre la habilitat professional de l'autoavaluat; és a dir, inicialment són agents participants en el procés de l’avaluació i no en el producte.

El directiu la funció del qual és objecte del portafolis ha de realitzar durant el temps d’aplicació i, especialment, en concloure’s una valoració sobre el progrés del procés autoavaluador i, finalment, una avaluació que permeti orientar línies de desenvolupament del directiu envers la millora. 

En aquesta valoració formativa es tindrà en compte els aspectes que fan referència a l'essència de com s'està duent a terme el projecte, i serà d’especial importància la seva contrastació amb el suport dels critical friends.

Aquests critical friends tindran unes funcions que s’hauran de concretar en un procés de negociació, segons el grau d’implicació mútua i les expectatives que suscitin aquest ajut per part del directiu en autoavaluació.

El nivell de l’autoavaluació assistida dependrà, doncs, de la determinació d’aquestes funcions, que podran incloure:

· la contrastació periòdica, probablement més sovintejada amb l’ICF que en l’ECF degut a que aquell resulta més accessible, a través d’una entrevista, reunió o similar,

· la revisió del diari del portafolis i, eventualment, dels fulls de seguiment que es registren, per valorar el procés de recollida d’evidències, segons les variables quantitatives com – tal com anteriorment s’ha detallat – nombre de documents, temporització, subcategories implicades, etc.…

· l’emissió d’informes de progrés que serveixin per orientar, valorar i, si procedeix, modificar-lo,

· la participació en les tasques de tractament de la informació, si el directiu així ho requereix (alternativament, en aquest punt es podria demanar la col·laboració experta d’un altre assistent distint dels critical friends),

· la integració de les dades de procés amb les de producte que puguin adjectivar-les i/o modular-les,

· la col·laboració, si així ho precisa el directiu, en la contextualització introductòria, la redacció de l’informe, en les descripcions, valoracions i/o propostes de millora,

· etc.…

Molt probablement aquests critical friends hauran de redactar algun informe de progrés i un de final que tractin almenys sobre les dades del procés d’aplicació de portafolis i el seu impacte en la reflexió que haurà comportat per al directiu que s’autoavalua. 

Les observacions i informes que realitzin aquests agents, intern i/o extern, col·laboradors haurien de recollir-se en el portafolis directiu, així com els canvis que se’n derivin. 

En el cas d’aplicacions pluriannuals, també caldrà reflectir explícitament en el portafolis els canvis en els objectius directius, sigui quina sigui la causa (modificació del Projecte de Direcció, nous plans i programes institucionals del centre, requeriments externs, etc.…); així les valoracions que en puguin fer aquests anomenats critical friends.
Com hem dit, per tal de garantir la confidencialitat de la informació i el caràcter d’autoavaluació, només el directiu protagonista del portafolis té accés als  documents que es recopilen. 

L’agent avaluador que hi dona suport, intern o extern, per tal d’emetre la seva valoració periòdica, disposarà de les informacions relatives al procés i d’aquelles informacions substantives que – sense vulnerar els principis ètics de la reserva d’informació – puguin il·lustrar-lo ad exemplum segons criteri del directiu en autoavaluació.

Igualment, en el procés de validació que es porta a terme de manera experimental, el grup de treball vetllarà per la correcta aplicació de la metodologia del portafolis aplicat als directius de centre docent.

La participació dels membres del grup de treball exclou, per protegir el caràcter d’autoavaluació i, també, com a garantia de la confidencialitat deguda, així com el respecte a les persones concernides, l’accés i la intervenció sobre la documentació recopilada en els corresponents portafolis directius.

3. LA METAVALUACIÓ DEL PORTAFOLIS.
D’acord als treball de Joint Committee (1998), l’avaluació de les funcions dels professionals de l’educació ha de complir quatre requisits:

a) la propietat,

b) la utilitat,

c) la viabilitat, i,

d) la precisió.

Per a la valoració de conjunt que hauria de poder efectuar el directiu escolar que ha participat en un procés d’autoavaluació, ens hi hem de remetre com a referència més consolidada, completa i estesa.

Les normes de precisió, també anomenades de legitimitat o d’honradesa, tenen una relació directa amb els principis ètics de tota avaluació. S’ha de considerar, aquí, que tractant-se d’una autoavaluació cal estar a la pròpia integritat del directiu escolar implicat, amb la garantia addicional que poden proporcionar determinades cauteles en els procediments emprats, com s’ha indicat anteriorment,

D’aquesta manera, els estàndards associats al requisit de propietat són:

P-1 Orientació al servei: L’avaluació dels directius escolars ha d’estar al servei dels principis educatius, de la realització de les missions institucionals, del rendiment de l’acció educativa i de la consecució de les necessitats educatius dels estudiants, de la comunitat escolar i, en general, de la societat. És a dir, malgrat individualitzar-se i inclús desvincular-se d’altres processos institucionals del centre escolar, l’autoavaluació en el seu procés, resultats i conclusions hauria de comportar una repercussió de millores que afectés al servei i al conjunt de destinataris de l’actuació directiva, de manera expressa.

P-2 Seguiment d’obligacions formals: Cal que s’acordin i quedin expressament fixats, de manera clara, quins són els procediments i les condicions de l’avaluació; és a dir, que hi hagi unes pautes formals que s’apliquin per tal de garantir que l’avaluació sigui coherent, equitativa i compleixi els codis ètics pertinents.
P-3 Conflicte d’interessos: Els conflictes d’interessos haurien d’identificar-se i ser tractats oberta i honestament, de forma que no comprometessin el procés de l’avaluació i els seus resultats.

P-4 Accés als informes d’avaluació: L’accés dels informes hauria d’estar limitat als individus que tinguin una necessitat legítima de revisar i utilitzar els informes, i així garantir que es fa un ús adequat de la informació que hi contenen.

P-5 Interacció amb els subjectes avaluats: L’avaluació s’hauria de configurar en relació als professionals en avaluació com un procediment professional, respectuós i amable, que reforci la seva autoestima, motivació, reputació professional, rendiment i actituds, per tal que millorin, o almenys no en pateixin cap perjudici.

Els estàndards d’utilitat, per la seva part, posen l’èmfasi en el guiatge de l’avaluació envers que esdevingui oportuna, informativa i susceptible d’exercir una influència suficient en el context que es desenvolupa la funció professional sobre la que recau.

És a dir, la utilitat es relaciona amb l’ajustament temporal i de contingut de l’avaluació a una realitat donada, així com la seva influència en la millora de l’activitat professional.

Així, en les avaluacions internes i, especialment, en les avaluacions aquest requisit d’utilitat emergeix com a fonamental i, en el límit, caldria preferir al de la precisió o rigor, ja que l’essencial és garantir que les avaluacions contribueixen constructivament a l’excel·lència del servei de l’educació.

Els cinc estàndards de utilitat són:

U-1 Orientació constructiva: L’avaluació hauria de ser constructiva de manera que ajudi a les institucions a desenvolupar els recursos humans i als subjectes i partícips en les avaluacions a proporcionar un servei excel·lent.

U-2 Usos definits: Els usuaris i els usos d’una avaluació de professionals educatius haurien de ser identificats de manera que l’avaluació pugui abordar les qüestions adequades.

U-3 Credibilitat de l’avaluador: El procés l’han de dirigir i dur a terme persones professionalment qualificades, perquè siguin creïbles els seus informes i puguin ser respectats.

U-4 Funcionalitat dels informes: Els informes d’avaluació hauran de ser clars, oportuns i precisos de forma que tinguin un valor pràctic per als directius concernits i altres audiències, quan sigui el cas.

U-5 Seguiment i impacte: S’hauria de poder dur a terme un seguiment de l’avaluació per tal que els seus usuaris puguin comprendre els resultats i emprendre les accions pertinents.

Els estàndards de viabilitat o factibilitat es refereixen a la realització de les avaluacions en contextos en els que els recursos a mobilitzar són limitats i estan condicionats per una multiplicitat de factors i necessitats.

Aquestes normes s’orienten cap a una avaluació eficient i realista, fàcil d’utilitzar, fonamentada, adequadament i políticament viable.

Es poden resumir en els tres següents estàndards:

V-1 Procediments pràctics: Els procediments avaluatius que es planifiquin i s’apliquin han de produir la informació necessària per a l’avaluació i, simultàniament, hauria de minimitzar-se el seu impacte, les seves molèsties, i el seu cost.

V-2 Viabilitat política: El procés d’avaluació s’ha de desenvolupar, tutelar i dirigir amb la col·laboració constructiva de totes les parts implicades.

V-3 Viabilitat fiscal: Han de proporcionar-se temps i recursos suficients i adequats per a la realització de les activitats d’avaluació de manera que es puguin aplicar eficientment i eficaçment les planificacions avaluatives.

Finalment, cal considerar el requisit de la precisió o el rigor. Aquests estàndards són especialment oportuns en relació als arguments sobre els continguts de l’avaluació, ja que implícitament direccionen cap a les variables que han de considerar-se com a derivades d’una descripció vàlida del treball del directiu escolar.

Les normes de precisió requereixen que la informació sigui tècnicament fiable i vàlida i també una descripció correcta d ela feina avaluada, i no la mera descripció de variables que hi estiguin correlacionades.

Els set estàndards de tècnics de precisió o rigor són:

A-1 Definició del contingut de l’avaluació: Les responsabilitats, els objectius d’acompliment i les qualificacions necessàries del subjecte de l’avaluació han d’estar clarament definits, de manera que es puguin determinar uns criteris o indicadors d’avaluació vàlids.

A-2 Ambient de treball: Hauria d’identificar-se i descriure’s el context en el que s’aplica l’avaluació de tal manera que les influències i limitacions de les circumstàncies locals sobre l’acompliment i el rendiment puguin ser considerades.

A-3 Descripció dels procediments: Els procediments d’avaluació que se segueixin han d’estar expressament documentats amb el propòsits que els subjectes concernits i altres audiències, si és el cas, puguin valorar els procediments realment aplicats respecte dels que s’havien previst.

A-4 Mesures vàlides: S’han d’ajustar les mesures al contingut que s’avalua i al potencial d’ús per tal que les inferències puguin ser vàlides i precises.

A-5 Mesures fiables: Els procediments de mesura haurien d’establir-se per garantir-ne la fiabilitat, de tal manera que la informació obtinguda proporcioni indicacions clares sobre la funció directiva del directiu que s’avalua.

A-6 Control sistemàtic de dades: La informació utilitzada hauria de processar-se i magatzemar-se amb compte per garantir que les dades analitzades s’adiguin amb les recollides.

A-7 Control de biaixos: El procés d’avaluació hauria de proporcionar una garantia contra els biaixos i així protegir l’avaluació de tota parcialitat.

4. L’EXPERIMENTACIÓ DEL PORTAFOLIS DIRECTIU
Un cop realitzat un disseny previ de portafolis directiu, tal com s’ha explicitat en les pàgines anteriors, s’imposava la seva experimentació per poder, en primer lloc, valorar la seva aplicabilitat i, també, per a la seva validació com a tècnica avaluativa per a la funció directiva a partir del referent avaluatiu que suposa el model GOG-452.

Per això, es va incorporar al grup inicial que havia realitzat el disseny d’aplicació de la tècnica portafolis a la funció directiva sis directius (tres directores i tres caps d’estudis) com a aplicadors voluntaris i un expert avaluatiu com a avaluador extern per triangular les valoracions.

D’aquesta manera, es configurava un grup de treball integrat per:

· els dissenyadors del portafolis directiu (inspectors d’educació i directores escolars), 

· les experimentadores del portafolis directiu (directores i caps d’estudis d’escoles públiques de primària),

· expert avaluador extern.

Es tractava que els directius participants experimentessin l’aplicació del portafolis directiu com a tècnica per a la seva autoavaluació i, a partir d’aquesta aplicació, efectuar un estudi de casos compartit amb una certa pretensió fenomenològica d’extreure’n conclusions generalitzables i validar la tècnica.

El treball de preparació, seguiment i conclusió de l’experimentació s’ha realitzat a partir de la tècnica dels grups de discussió constituït per tots els partícips del grup de treball, cadascú en el seu diferent rol, que periòdicament es reunia durant el període que va durar l’experimentació (un curs escolar).

4.1 OBJECTIUS DE LA INVESTIGACIÓ AVALUATIVA

D’aquesta forma, els objectius explícits d’aquesta investigació avaluativa s’han expressat de la següent manera:

1. Validar la tècnica de portafolis directiu, dissenyat segons unes determinades característiques, per a l’autoavaluació de la funció directiva en centres públics de primària, segons els referents avaluatius del model GOG-452.

2. Identificar les condicions idònies en les que s’ha d’aplicar la tècnica del portafolis directiu que s’ha definit.

3. Establir les possibilitats que podria oferir aquesta tècnica per a l’heteroavaluació, interna o externa, de la funció directiva.

4. Valorar l’acompliment, en la tècnica del portafolis directiu, dels criteris de factibilitat, utilitat, rigor i honradesa que han de concórrer en tota avaluació educativa.

5. Reconèixer els elements clau, en cada una de les fases de l’avaluació, que es presenten en l’aplicació d’aquesta avaluació.

4.2 METODOLOGIA DE LA INVESTIGACIÓ

El treball de camp ha consistit, com s’ha dit, en l’estudi de sis casos d’autoavaluació de directius escolars en exercici: tres directores i tres caps d’estudis de tres centres públics d’educació infantil i primària. 

És a dir, una mostra molt reduïda per aconseguir-hi un estudi en profunditat, atesa la complexitat i abast de la tècnica que es pretenia validar.

S’ha escollit una mostra de conveniència de directius considerats eficaços, tant des de la perspectiva interna del centre com des dels seus supervisors externs. 

Aquest fet infereix la presumpció que resultarà factible la recollida d’evidències positives o favorables de bones pràctiques directives per substantivar la tècnica avaluativa del portafolis directiu.

Igualment, el fet que l’experimentació estigués acollida en un grup de treball de l’Institut de Ciències de l’Educació de la Universitat de Barcelona, però desvinculada orgànica i funcionalment de l’Administració Educativa i al marge de l’avaluació institucional del centre,  ha permès una major independència i llibertat en tots els partícips.

Per altra banda, la participació ha estat voluntària. Això ha comportat una gran implicació dels directius en la seva autoavaluació, ja que – des de l’inici – l’han assumit com una oportunitat per als seu desenvolupament i millora així com una innovació respecte la funció directiva.

Les sis directives escolars, en l’inici de l’experimentació, comptaven amb una certa experiència, i els seus respectius períodes directius ja estaven iniciats. Tanmateix, era un grup heterogeni tant per antiguitat directiva com per la forma d’accés al càrrec i al propi centre, i igualment el seu context professional i poblacional era molt diferent.

L’estudi de casos com a mètode d’investigació ha tingut gran rellevància en el desenvolupament de les ciències socials. Aquesta forma d’aproximació al camp constitueix un dels models-tipus que ha estat l’enfocament tradicional de les investigacions clíniques i consisteix en una descripció i anàlisi detallades d’unitat socials, entitats o processos en educació.

Així, com recullen Arnal, del Rincón i Latorre (1992),l’estudi de casos s’inclou dins dels enfocaments metateòrics idiogràfics, la finalitat dels quals s’orienta a la comprensió profunda de la realitat singular, i la seva força rau en el fet que permet concentrar-se en un cas específic o situació per identificar els diferents processos interactius que el conformen i que, sovint, poden ser ocults.

Els estudis de cas es caracteritzen per ser descriptius al pretendre realitzar una rica, densa i intensa descripció del fenomen estudiat, heurístics ja que il·luminen sobre la comprensió del cas, i inductius en arribar a conceptes, hipòtesis o generalitzacions a partir de les dades.

Entre les diferents tipologies d’estudis de casos, hi ha els estudis de casos múltiples que presenten una lògica diferent, ja que s’orienten a desenvolupar teoria i requereixen diversos casos o situacions que poden ser comparades, compartides, paral·leles o complementàries.

Creswell (1998) estudia comparativament les cinc tradicions de recerca qualitativa: biografia, fenomenologia, teoria fonamentada (grounded theory), etnografia i estudi de casos.

En aquest estudi caracteritza com a fenomenològics els estudis basats en entrevistes de camp de llarga durada, de caràcter sociologista, que focalitzen en la comprensió de l’essència de l’experiència sobre alguns fenòmens estudiats en situacions similars.

Per altra banda, aquesta és una investigació avaluativa de tipus formatiu, ja que el seu propòsit principal és millorar i validar una determinada tècnica d’avaluació de la funció directiva. Tal com categoritza Patton (1990), cal situar-la, doncs, entre la investigació aplicada i la investigació-acció.

Efectivament, d’acord a Stake (1995), un estudi de casos necessita una àmplia verificació de l’evidència recollida i – d’aquesta manera – proposa com a sistemes per a assegurar que els resultats siguin adequats als propòsits del que s’investiga:


a) Emfasitzar en la triangulació de la informació que es recull, i

b) Contrastar la informació amb els propis actors o partícips en la recerca.

Al inscriure’s en el paradigma qualitatiu, els criteris de rigor científic vindrien donats per:
1. Credibilitat, la qual cosa significa l’isomorfisme entre la realitat i les dades recollides, que s’ha buscat amb les estratègies de recollida prolongada d’informació, triangulació de fonts i instruments, i incorporació d’elements de contrast en el grup de discussió.

2. Transferibilitat, la qual cosa significa la possibilitat d’aplicar els descobriments a d’altres contextos, situacions o aplicacions, que s’ha buscat amb el mostreig teòric intencional, la descripció densa de la realitat i la recollida abundant i freqüent d’informació sobre l’aplicació de la tècnica del portafolis directiu.
3. Dependència, la qual cosa significa el grau en què es repetirien els resultats de replicar-se la investigació, per bé que no implica necessàriament estabilitat, que s’ha buscat a partir del mètode encavalcat d’interpretació complementària d’aglutinar els casos múltiples.

4. Confirmabilitat, la qual cosa significa seguretat que els resultats no estan esbiaixats, que s’ha buscat a partir de l’aproximació teòrica que s’ha efectuat, la reflexió sobre les dades obtingudes i la utilització de descriptors de baixa inferència en l’anàlisi de les dades que atorguen a l’estudi la visió integrada dels fenòmens que en tenen els propis protagonistes, com a forma de controlar i evitar la tendenciositat.

4.3 EL PROCÉS D’INVESTIGACIÓ

El procés d’investigació que s’ha seguit ha estat caracteritzat per les següents fites més rellevants:

· mostreig teòric intencional, en la forma que s’ha indicat anteriorment,

· disseny de la investigació i delimitació dels diferents rols i atribucions dels partícips en el grup de recerca,

· informació al grup, per part dels dissenyadors del portafolis directiu, de les seves característiques, així com del model d’avaluació de la funció directiva que es pren com a referència,

· apropiació, especialment per part de les directives que s’autoavaluen, dels propòsits, continguts i procediments que integren aquesta investigació avaluativa,

· recollida d’informació i confecció dels respectius portafolis,

· reunions del grup de discussió sobre la forma, els procediments i els continguts documentals dels portafolis, per estudiar el seu funcionament, les seves possibilitats i limitacions durant el seu procés d’aplicació i plantejar alternatives a les diferents situacions que es van trobant, tractant de crear – tal com suggereix Krueger (1988) – un clima permissiu que fomenti les diferents percepcions i punts de vista,

· anàlisi de tota la informació i síntesi preliminar dels resultats,

· valoració per part de l’expert avaluador incorporat al grup de recerca,

· elaboració de l’informe final d’investigació amb la inclusió de la descripció del portafolis directiu il·lustrat amb exemples dels casos experimentals, una breu descripció sobre l’enfocament de l’experiència i les conclusions a que s’ha arribat en la validació d’aquesta tècnica.  
5. CONCLUSIONS

Un cop acabat el procés d’experimentació, s’arriba a la conclusió general que el portafolis directius és una tècnica vàlida per a l’avaluació de la funció directiva d’acord a uns indicadors prèviament establerts, ja que permet mesurar el que pretén i se’n poden derivar judicis valoratius consistents i fonamentats. És a dir, es poden realitzar avaluacions precises i rigoroses amb la seva aplicació.

Igualment, constitueix una estratègia útil per al desenvolupament professional dels directius escolars; especialment en el cas d’autoavaluació que permet una vinculació extraordinària del procés avaluatiu dels directius a la dinàmica general del centre.

Per altra part, s’ha evidenciat que la tècnica del portafolis directiu és factible, ja que implica el control per part dels propis directius en avaluació dels procediments pràctics de recollida i tractament de la informació i existeix una bona correlació entre el temps invertit en el portafolis i el feed-back que proporciona, tant durant el procés com pel que fa al producte. No es tracta de fer més feina, sinó de poder-la fer millor, amb una perspectiva més àmplia i integrada, en incloure l’avaluació junt amb la planificació i l’execució.

En les condicions que s’ha produït l’experimentació i validació, s’ha assegurat la honradesa. No obstant, existeixen en el disseny del portafolis directiu que s’ha aplicat suficients elements per controlar els biaixos. 

En general, ultra els resultats avaluatius obtinguts, s’ha pogut constatar una molt bona valoració de la tècnica per part dels directius partícips a l’experimentació, la consideració que es tracta d’una estratègia formadora i formativa, i un elevat grau de satisfacció per la seva utilització.

En qualsevol cas, resulta fonamental comptar amb la implicació dels propis directius concernits; ja que ningú pot pretendre un procés avaluatiu per al desenvolupament professional sense la participació activa dels propis interessats.

No obstant, de la mateixa experimentació se’n dedueixen algunes conclusions concretes que orienten una adequada aplicació de la tècnica de portafolis a l’avaluació dels directius escolars. És a dir, existeixen unes premisses que cal respectar per a l’aplicació exitosa de portafolis.

Aquestes conclusions de caràcter més concret, s’han agrupat, per facilitar la seva consideració, segons es refereixin a les condicions d’aplicació, a la determinació de l’objecte d’avaluació, a la recollida de la informació, o, finalment, al tractament de la informació i l’elaboració de l’informe d’avaluació.
5.1 SOBRE LES CONDICIONS D’APLICACIÓ

1. És necessari que el portafolis directiu disposi d’un material o suport físic digne, atractiu i de qualitat; que faciliti la recollida de la informació, que sigui manejable i que s’hagin previst tots els elements complementaris per al seu ús.

2. Cal incorporar, d’entrada, al portafolis directiu les informacions relatives al model avaluatiu de referència (en el nostre cas, el model GOG-452), i als elements organitzadors del portafolis (com la descripció dels escenaris, els codis que s’atribueixen al diari del portafolis o als registres dels documents,…), així com altres informacions que facilitin el seu ús als respectius directius.

3. És preferible iniciar l’aplicació del portafolis directiu des del primer any del període directiu que es tracti, per evitar el ròssec de materials, evidències i actuacions que porten causa d’altres antecedents i, així, facilitar la recollida d’informació tant des del punt de vista substantiu com formal.

4. Cal preveure un període inicial de formació i informació sobre la tècnica del portafolis, així com dels referents avaluatius i els elements organitzatius. Igualment, s’ha de preveure la possibilitat que les persones concernides puguin plantejar alternatives. Aquest període pot desenvolupar-se, parcialment o total, durant el primer any d’aplicació.
5. L’aplicació de portafolis s’hauria de prolongar diversos cursos; a ser possible, durant tot el període directiu.

6. L’aplicació com autoavaluació resulta molt formativa, ja que dóna valor a la tasca directiva. No obstant, la sistematicitat que implica la tècnica del portafolis directiu hauria de poder aflorar en altres àmbits més enllà de la pròpia satisfacció individual de qui el porta a terme.

7. En els processos d’autoavaluació, no resulta estrictament imprescindible la existència de critical friends per al desenvolupament del portafolis directiu. En alguns casos, es pot establir una col·laboració mútua entre diferents membres d’un mateix equip directiu respecte dels seus corresponents portafolis. No obstant, es valora moltíssim l’autoavaluació assistida per la possible participació i col·laboració de critical friends, tant com element motivacional com per la visió complementària i de contrast professional que ofereixen.

8. En l’autoavaluació a través de portafolis directius, en considerar-se només la millora en cada context prioritzant absolutament la utilitat al rigor, és possible desenvolupar portafolis compartits de l’equip directiu o de diversos directius d’un mateix centre, o que portafolis diferenciats puguin acollir encavalcament de funcions o barreja de rols a la pràctica entre diferents directius. És a dir, el fonament sobre el què s’avalua pot resultar, en algunes ocasions, imprecís. Tanmateix, si es donen les circumstàncies d’oportunitat i viabilitat política es poden connectar els processos d’avaluació directiva amb els de l’avaluació de centre a nivell intern (Plans d’Avaluació Interna).

9. El desenvolupament de la tècnica del portafolis directiu com a estratègia d’heteroavaluació, comporta necessàriament l’assegurament de critical friends, interns i externs, si l’avaluació és interna, externa o mixta.

10. En heteroavaluacions, la delimitació individual dels portafolis directius resulta tant més necessària quant més externa i més acreditativa resulti. Igualment, s’ha de clarificar el fonament respecte al que s’avalua i referir-hi les evidències, ja que no sempre és el mateix el que un directiu ha de fer, el que realment fa o el que creu que ha de fer.

5.2 SOBRE LA DETERMINACIÓ DE L’OBJECTE D’AVALUACIÓ

11. Donat que l’avaluació directiva és necessàriament parcial, resulta determinant el procés de selecció i modulació de les dimensions, categories, subcategories i indicadors; d’acord a les finalitats de l’avaluació, a la contextualització de l’avaluació, i a la implicació dels directius concernits.

12. La selecció i modulació dels continguts d’avaluació ha de poder ser revisable, al llarg dels successius anys d’aplicació de la tècnica portafolis; d’acord amb els informes de progrés de la pròpia avaluació, les modificacions contextuals i els canvis en les condicions en que es porta a terme la funció directiva.

13. En autoavaluacions, la selecció i la modulació dels continguts de l’avaluació ha de recaure en els propis directius interessats; mentre que en les heteroavaluacions, s’ha d’assegurar juntament amb la participació dels propis directius en el procés de selecció, tant menys quant més caràcter acreditatiu o d’homologabilitat tingui, la participació de critical friends o altres agents institucionals.

14. En tots els tipus d’avaluació, el procés de selecció i modulació dels continguts d’avaluació ha de ser explícit i fonamentat; igualment, per a les seves eventuals modificacions o canvis, dintre dels marges que puguin establir-se en cada cas.

15. En les autoavaluacions, els Projectes de Direcció (PD) tenen una importància cabdal a l’hora de guiar fonamentar els processos de selecció i modulació dels continguts de l’avaluació; en cas d’inexistència de Projecte de Direcció, a través de l’aplicació de la tècnica de portafolis comporta la seva emergència tàcita. Igualment, per a la selecció i modulació s’han de considerar els antecedents directius (AD) i les tendències personals (P), ja que es prioritza absolutament la perspectiva dels directius concernits en prioritzar-se la utilitat de l’avaluació front a d’altres criteris.
16. En les autoavaluacions, es dóna una equilibri dialògic entre els Projectes de Direcció com a guia de la selecció i modulació dels continguts de l’avaluació directiva i els informes de progrés d’aquesta avaluació com a retroalimentació de l’aplicació del Projecte Direcció, tant en els propòsits com en els procediments.

17. En les heteroavaluacions internes, l’entrejoc del Projecte de Direcció amb el portafolis directiu s’hauria de complementar amb la implementació dels successius Plans Anuals de Centre.

18. Per a les heteroavaluacions externes, caldria una validació prèvia o una valoració inicial dels corresponents Projectes de Direcció, per tal de poder-los considerar ajustadament com a referent per a la selecció i modulació dels continguts avaluatius.

19. El nombre de continguts de l’avaluació (subcategories, en el nostre cas) ha de ser reduït, orientativament sense superar la vintena, per tal d’assegurar la rellevància, l’aprofundiment i l’eficàcia dels procediments de recollida i tractament d’informació i d’elaboració de conclusions.

20. Els continguts de l’avaluació han de resultar equilibrats, tant pel que fa a les diferents funcions directives com a la seva importància relativa.

21. S’ha de considerar la viabilitat de la recollida d’evidències com un element més en el procés de selecció i modulació dels continguts de l’avaluació directiva.

22. Cal dedicar atenció i estudiar detingudament el contingut dels indicadors de l’avaluació que s’hagin establert, així com a la seva jerarquia relativa, especialment pel que fa a possibles encavalcaments o interseccions de contingut, ja que els possibles problemes d’identificació dels continguts en les evidències que s’hagin de recollir poden comportar errors en la integració de la informació i dificultats en la seva interpretació.

5.3 SOBRE LA RECOLLIDA DE LA INFORMACIÓ

23. L’ordenació i classificació de les carpetes del portafolis directiu ha de seguir un determinat criteri organitzador. El criteri dels escenaris, de caràcter marcadament analític, que s’havia inicialment previst, ha resultat suficientment adequat.

24. S’ha comprovat, igualment, l’adequació del criteri organitzador basat en temes o seqüències, de caràcter global, consistent en ordenar i classificar les evidències recollides segons es referissin a un mateix tema o procés.

25. Existeix una certa dificultat per a la classificació de determinats documents en alguna o vàries carpetes, especialment si s’usa el criteri analític dels escenaris, podent-se produir duplicacions, interferències o redundàncies.

26. Hom troba una certa dificultat per a la determinació dels continguts de l’avaluació (en el nostre cas, subcategories i indicadors) que cal referir per a determinades evidències recollides.

27. Seguint el criteri organitzador d’escenaris, poden considerar-se les contingències com un conjunt indiscriminat d’escenaris en que s’han desenvolupat actuacions no previstes, així com reconduir posteriorment les evidències recollides als escenaris en què han tingut lloc.

28. Seguint el criteri organitzador de temes o seqüències, resulta igualment necessària la incorporació d’una carpeta addicional per a incidències rellevants.

29. La necessitat de construir evidències per poder incorporar al portafolis obliguen, en moltes ocasions, a recollir documentalment aspectes de la realitat que podrien quedar inèdits; la qual cosa implica un cert nivell d’objectivació i reflexió dels esdeveniments i de les actuacions de les persones implicades.

30. En qualsevol cas, és necessària una definició molt precisa i acurada del criteri organitzador que s’estableixi, així com de cada una de les seves diferents possibilitats.

31. Resulta molt pertinent, eficaç i formatiu l’establiment i la consideració dels diferents nivells de confidencialitat en totes i cada una de les evidències recollides.

32. Resulta molt útil i clarificador identificar, tal com s’havia previst, la procedència de cada un dels documents i el paper relatiu que hi ha tingut el directiu.

33. Resulta imprescindible dedicar, amb regularitat, uns temps a la preparació, apropiació dels referents avaluatius, assimilació dels criteris classificadors, recollida d’informació, sistematització i revisió del portafolis, per part del corresponent directiu, amb independència de la cadència en que es produeixin les entrades. No s’ha de manejar el portafolis només en ocasió d’incorporar o retirar un document.

34. El portafolis aporta, durant el procés, informació formativa si se’n fa un ús interactiu i bidireccional; el portafolis no només recull evidències de la realitat sinó que la reflecteix. 

35. El diari del portafolis resulta útil per poder reflectir de manera sumària els moviments d’incorporacions o retirades de materials i documents, així com per la seva revisió periòdica per part del propi directiu concernit i, si és el cas, dels critical friends.

36. Les aportacions dels critical friends haurien de tractar sobre aspectes formals i procedimentals en les autoavaluacions, i incloure també aspectes substantius de contingut en les heteroavaluacions, amb la corresponent reserva o abstenció segons el nivell de confidencialitat de certes informacions recollides.

37. Les aportacions dels critical friends s’han d’incorporar al portafolis directiu.

38. Els informes de progrés i les eventuals variacions en el contingut avaluatiu del portafolis al llarg del temps s’han d’incorporar, igualment, al portafolis.

5.4 SOBRE EL TRACTAMENT DE LA INFORMACIÓ I L’ELABORACIÓ DE L’INFORME D’AVALUACIÓ.
39. El portafolis directiu presenta una tendència a aplegar documentació molt abundant i voluminosa que pot dificultar el seu tractament i valoració. No obstant, una eventual redundància en les evidències no fa sinó incrementar la confirmabilitat dels judicis avaluatius que se’n deriven.
40. La inclusió d’una fitxa d’anàlisi de contingut, per a cada evidència, que reflectís la descripció del que es considera valuòs en ella i els motius, ajudaria a la integració de la informació, dintre de les respectives subcategories i indicadors; més encara, si es tracta d’una heteroavaluació.
41. En els casos que s’han desenvolupat els corresponents portafolis organitzat per escenaris, les matrius i metamatrius preparades que serveixen per agregar, reduir i integrar segments d’informació rellevant sobre uns mateixos continguts d’avaluació (subcategories i indicadors) - malgrat el seu disseny aparentment feixuc – han esdevingut instruments útils per al tractament de la informació. No obstant, el seu tractament informàtic agilitaria el seu processament.

42. S’han recollit algunes informacions que durant el procés s’han considerat rellevants però que no es referien directament a cap dels continguts avaluatius seleccionats; per això s’ha d’incorporar un camp obert a les matrius de buidatge. 

43. És necessària la realització d’informes de progrés, per exemple anualment, a càrrec de qui avalua (el propi directiu, en el cas d’autoavaluacions).

44. Les conclusions de l’avaluació mitjançant portafolis directiu s’hauran d’interrelacionar i connectar amb els resultats de l’avaluació de centre, tant interna com externa.

45. A partir del material recollit, també es pot realitzar un buidatge i tractament d’aspectes formals i procedimentals, especialment a partir de l’anàlisi de les entrades i sortides, temporització i cadències, distribució quantitativa per continguts avaluatius afectats, eventuals aportacions dels critical friends sobre el procés, atribució de nivells de confidencialitat, procedència de les evidències, etc.…

46. Igualment, resulta necessària la realització d’una valoració de la utilitat, precisió, viabilitat i honradesa de l’aplicació de la tècnica de portafolis directiu en cada cas, per part de qui avalua i, en qualsevol cas, dels directius concernits. A més de la valoració dels indicadors, cal l’avaluació del desenvolupament directiu que implica participar en un procés avaluatiu d’aquestes característiques.

47. Les carpetes corresponents a contingències o incidències (segons el cas) han proporcionat un doble nivell conclusiu, a partir de l’anàlisi del seu volum i tipologia com a actuacions no previstes i a partir de la seva relocalització respecte del seu contingut substantiu.

48. L’elaboració de l’informe d’avaluació ha resultat en tots els casos bastant àgil i amb prou fonamentació de les valoracions i propostes de millora, en base a les evidències recollides.

49. El procediment d’elaboració de les conclusions de l’informe ha estat valorar l’acompliment dels indicadors, a partir d’aquests valorar l’acompliment de les subcategories, i successivament el de les categories i dimensions.

50. Igualment, han emergit algunes valoracions sense referència a meta; és a dir, a partir del material recollit però que no estaven directament vinculades a l’acompliment de cap dels indicadors o subcategories establerts en cada cas.

51. Les propostes de millora s’han derivat directament de les conclusions valoratives.

52. En els portafolis organitzats per escenaris, malgrat el biaix que pot comportar una autoavaluació pura, la credibilitat de l’informe avaluatiu es pot considerar elevada, atès el desenvolupament del procés. Per a heteroavaluacions, seria imprescindible la incorporació d’elements de contrast.

53. En el portafolis organitzat per temes o seqüències, la credibilitat pot esdevenir menor atesa la incorporació d’una avaluació prèvia en la selecció d’aquests temes o seqüències. Per neutralitzar possibles biaixos en aquest sentit s’imposa preveure una recollida prolongada d’informacions i la triangulació de fonts, tècniques i instruments en les evidències recollides.

Annex I: Exemples de portafolis
EXEMPLE 1: TRIA DE L’OBJECTE D’AVALUACIÓ EN UN PORTAFOLIS D’UNA CAP D’ESTUDIS.
Tria de SUBCATEGORIES

	PD
	P
	AD
	GOVERNAR EL CENTRE
	NE

	
	
	
	Dimensió I
	

	
	x
	
	1
	B2. Plantejament col·lectiu de l’acció educativa.
	X

	x
	
	x
	2
	F1. Promoció dels instruments a mitjà i llarg termini (PEC, RRI).
	X

	
	x
	
	3
	G1. Promoció de l’avaluació organitzativa a mitjà i llarg termini.
	X

	
	
	
	ORGANITZAR CURRÍCULUM I SERVEIS
	

	
	
	
	Dimensions II i III
	

	
	x
	x
	1
	A1. Coordinació del segon nivell de concreció de les àrees i matèries.
	X

	
	x
	
	2
	A2. Ordenació dels acords metodològics generals, de cicle, àrea i matèria.
	X

	
	x
	
	3
	A3. Concreció dels acords organitzatius.
	X

	
	x
	x
	4
	B1. Atenció a la precisió i a l’aplicació dels criteris d’avaluació.
	X

	x
	x
	
	5
	B4. Coordinació de l’actuació col·legiada dels equips docents.
	X

	x
	
	x
	6
	B8. Supervisió de la idoneïtat del registre documental de l’avaluació de l’alumnat.
	X

	
	x
	
	7
	D5. Coordinació de la programació d’activitats complementàries.
	X

	
	x
	x
	8
	E3. Coordinació de les activitats de formació.
	X

	
	
	
	GESTIONAR RECURSOS
	

	
	
	
	Dimensions IV i V
	

	x
	x
	x
	1
	B1. Enfocament del treball dels equips docents, dels departaments i dels tutors.
	X

	
	x
	
	2
	B3. Guiatge dels altres òrgans unipersonals de coordinació.
	X

	x
	x
	
	3
	C3. Impuls a l’acció dels equips docents.
	X

	
	x
	
	4
	D1. Estructuració de la comunicació descendent formal.
	X

	x
	
	
	5
	E1. Promoció de la investigació i la innovació.
	

	
	x
	
	6
	E2. Canalització i articulació de la formació.
	

	
	x
	x
	7
	A1. Harmonització dels llibres de text i material didàctic de les àrees i de les matèries curriculars.
	X

	
	x
	x
	8
	C1. Ordenació de l’horari i del calendari de l’alumnat.
	X

	
	x
	x
	9
	C2. Ordenació de l’horari i del calendari docent i no docent del professorat.
	

	
	
	
	20
	
	16

	


	SUBCATEGORIA

	D
	C


	Nº


	Plantejament col·lectiu de l’acció educativa


	NE



	
	
	
	
	X



	
	
	
	
	

	I
	B
	2
	
	

	ARGUMENTACIÓ

	Dins de la funció de coordinació acadèmica, coordino i vetllo per l’execució de les activitats de caràcter acadèmic de professors i alumnes en relació amb el pla anual del centre  i de les activitats d’orientació escolar i professional, així com les activitats del serveis de suport que incideixen en el centre.



	INDICADORS

· 2’:Operativització dels acords a partir de les aportacions de cada membre de l’equip docent: freqüència de contactes orientats al plantejament col·lectiu de l’acció educativa, comprovació del resultats de la posada en pràctica d’aquests plantejaments, remarca de l’expertesa i professionalitat en l’assumpció del plantejament institucionals.

· 3’:Compartiment de metes educatives en els plantejaments educatius institucionals: acolliment d’iniciatives, articulació coherent amb els objectius institucionals i formalització adequada a les circumstàncies.

· 5’:Promoció de la satisfacció per funcionament de les unitats organitzatives: compleció dels sectors, sistematicitat, adequació i efectivitat de les unitats organitzatives (comprovació validadora de la satisfacció pel funcionament). 




	SUBCATEGORIA

	D


	C


	Nº


	Promoció dels instruments a mitjà i llarg termini (PEC, PRI)
	NE



	
	
	
	
	X

	
	
	
	
	

	I
	F
	1
	
	

	ARGUMENTACIÓ

	Dintre de les competències que se m’atribueixen, elaboro la proposta del PEC i del PRI i vetllo per la seva difusió entre tots els membres del claustre i del Consell Escolar, establint un mecanisme de seguiment i d’actualització sistemàtic que reculli totes les veus i respecti els acords.



	INDICADORS

· 1:Promoció, revisió i generació d’instruments a mitjà i llarg termini: aplicabilitat, actualitat, normativa, correcció tècnica, coherència interna, procés adequat d’elaboració i procés adequat d’aprovació (per a tots els instruments que escaigui).

· 2:Impuls per a la vigència real dels instruments a mitjà i llarg termini: difusió permanent a tots els membres i sectors, referència explícita per a la planificació a curt termini i comprovació en les actuacions  i en la presa de decisions contingent.




	SUBCATEGORIA

	D


	C


	Nº


	Promoció de l’avaluació organitzativa a mitjà i llarg termini.
	NE



	
	
	
	
	X

	
	
	
	
	

	I
	G
	1
	
	

	ARGUMENTACIÓ

	Seguint el principi que tots els documents són millorables i que s’han d’ajustar a la realitat, han de ser revisables i susceptibles de canvi quan la realitat es modifica. Afavoreixo l’aportació de propostes que permetin la renovació i l’adaptació a la nova situació del centre mitjançant el debat i la recerca d’acords.



	INDICADORS

· 1’: Avaluació i reformulació dels projecte educatiu: previsió de l’avaluació, procés tècnic de l’avaluació, criteris de valor, informe escrit, propostes de millora i reformulació i metaavaluació.

· 2’: Avaluació i reformulació del reglament de règim interior: previsió de l’avaluació, procés tècnic de l’avaluació, criteris de valor, informe escrit, propostes de millora i reformulació i metaavaluació.




	SUBCATEGORIA

	D


	C


	Nº


	Coordinació del segon nivell de concreció de les àrees i matèries.
	NE



	
	
	
	
	X

	
	
	
	
	

	II
	A
	1
	
	

	ARGUMENTACIÓ

	Coordino l’elaboració del PCC fomentant un correcte desenvolupament de les seqüències d’acció establerts en la seva planificació. Intento atendre adequadament la dinamització del procés, sempre tenint com a punt de referència el propi centre.

Les meves funcions bàsicament són:

- organitzar el treball.

- coordinar i dinamitzar els coordinadors i els grups de treball.

- fer el seguiment del procés d’elaboració.

· avaluar el procés.



	INDICADORS

· 1: Assegurament de la connexió del segon nivell de connexió de les àrees i matèries amb el PEC i el PL: coherència dels objectius i dels continguts amb el principis pedagògics del PEC, vinculació del eixos transversals als objectius institucionals, coherència del tractament de les llengües amb els objectius institucionals del PL.

· 2: Establiment del procediment per a l’elaboració, actualització i aplicació dels objectius de les etapes, àrees i matèries: planificació del procés, aportació de documentació, coordinació de la tasca dels equips entre si,, orientació de l’actuació dels membres dels equips, dinamització de l’acció, supervisió del desenvolupament i assegurament de la seva aplicació.

· 3: Establiment del procediment per a l’elaboració, actualització i aplicació de la seqüència de continguts de les àrees i matèries: planificació del procés, aportació de documentació, coordinació de la tasca dels equips, dinamització de l’acció, supervisió del desenvolupament i assegurament de la seva aplicació.

· 4: Establiment del procediment per a l’elaboració, actualització i aplicació dels criteris per al tractament de les llengües: planificació del procés, aportació de documentació, coordinació de la tasca dels equips, orientació de l’actuació dels membres dels equips, dinamització de l’acció, supervisió del desenvolupament i assegurament de la seva aplicació. 


	SUBCATEGORIA

	D
	C
	Nº
	Ordenació dels acords metodològics generals, de cicle, àrea i matèria.
	NE



	
	
	
	
	X

	
	
	
	
	

	II
	A
	2
	
	

	ARGUMENTACIÓ

	Realitzo el seguiment i l’avaluació del PCC amb l’objectiu de comprovar si compleix la funció per la qual va ser elaborat. Ho faig anualment a partir de la valoració del desenvolupament de les programacions de l’aula i dels resultats de les actuacions del centre respecte el pla anual. D’aquesta manera es pretén generar una reflexió sobre la pròpia pràctica que ens permet realitzar revisions i actualitzacions sobre el que inicialment es va determinar fer.



	INDICADORS

· 1: Establiment del procediment d’elaboració, actualització i aplicació d’acords metodològics: planificació del procés, aportació de documentació, coordinació de la tasca dels equips entre si, supervisió del desenvolupament i assegurament de la seva aplicació.

· 4: Atenció a la definició i aplicació dels criteris metodològics generals: coherents amb l’organització dels continguts, coherents amb els recursos humans, coherents amb els recursos didàctics (materials curriculars, llibres de text, mitjans tecnològics, etc.) i coherents amb els recursos temporals, amb atenció a la seva aplicació.

· 6: Assegurament de la vinculació dels acords metodològics als principis del PEC i del PL: coherència dels acords metodològics als principis pedagògics del PEC, connexió dels acords metodològics als objectius institucionals del PL.




	SUBCATEGORIA

	D
	C
	Nº
	Concreció dels acords organitzatius
	NE



	
	
	
	
	X

	
	
	
	
	

	II
	A
	3
	
	

	ARGUMENTACIÓ

	Coordino i vetllo pel compliment dels criteris fixats pel claustre de professors sobre els diferents aspectes organitzatius. M’ocupo de dinamitzar els equips de treball del centre perquè realitzin la tasca per la qual han estat creats. Serveixo de punt d’enllaç entre els diferents equips de treball.



	INDICADORS

· 1: Establiment del procediment per a l’elaboració o actualització dels criteris organitzatius: planificació del procés, aportació de documentació, coordinació de la tasca dels equips entre si, orientació de l’actuació dels membres dels equips, dinamització de l’acció, supervisió del desenvolupament i assegurament de la seva aplicació.

· 2: Certesa de la vinculació dels acords organitzatius als principis del PEC del centre: coherència dels agrupaments d’alumnes, coherència de la distribució de professors/es, coherència del repartiment d’espais, coherència de l’assignació de recursos temporals.

· 3: Definició i aplicació dels criteris d’agrupament de l’alumnat: coherència amb els objectius generals, coherència amb la priorització de continguts i amb l’enfocament metodològic, atenció a les dinàmiques dels grups i, si escau, organització de l’alumnat amb necessitats educatives especials.

· 4: Definició i aplicació dels criteris de distribució del professorat: coherències dels equips en cada etapa, cicle, àrea, matèria i tutoria, atenció a les diferents necessitats de l’alumnat, consideració dels coneixements específics i habilitats del professorat, atenció als projectes de treball en equip, observació de la continuïtat amb el grup al llarg del cicle en una promoció, respecte envers un nombre raonable d’ensenyants per grup classe.

· 5: Definició i aplicació dels criteris d’assignació del temps lectiu de les àrees curriculars: atenció a la normativa reguladora, consideració de l’edat dels alumnes, advertiment als factors de fatiga, contemplació de l’alternança entre treball i esbarjo, atenció als principis del PEC i del PL, consideració a la distribució dels eixos transversals, i respecte per l’atenció tutorial.


	SUBCATEGORIA

	D
	C
	Nº
	Atenció a la precisió i a l’aplicació dels criteris d’avaluació


	NE



	
	
	
	
	X

	
	
	
	
	

	II
	B
	1
	
	

	ARGUMENTACIÓ

	Vetllo perquè l’avaluació dels alumnes es faci d’acord amb els objectius generals d’etapa i àrea i els criteris definits en el PCC, mitjançant la coordinació de les reunions d’avaluació i de les sessions d’avaluació de fi de cicle.



	INDICADORS

· 1: Establiment del procediment per a l’elaboració dels criteris d’avaluació: planificació del procés, aportació de documentació, coordinació de la tasca dels equips, orientació de l’actuació dels membres dels equips, dinamització de l’acció, supervisió del desenvolupament i assegurament de la seva aplicació.

· 2: Garantia de l’elaboració i aplicació de criteris sobre l’avaluació de l’alumnat i la seva coherència amb el PEC i el PCC: planificació del procés, aportació de documentació, orientació de l’actuació dels equips, coordinació de la tasca dels equips, atenció a la coherència de les decisions als objectius generals i terminals de l’etapa i de les àrees i matèries, preparació de l’aprovació, i verificació de la seva aplicació.

· 3: Garantia de l’elaboració i aplicació de criteris per a l’acreditació i promoció: planificació del procés, orientació de l’actuació dels equips, atenció a l’aplicació de la normativa, atenció a la valoració final de l’assoliment dels objectius de les àrees, atenció a la coherència amb el grau d’assoliment dels continguts i el desenvolupament de les capacitats de cada estudiant, valoració del procés seguit, i verificació de la seva aplicació.



	SUBCATEGORIA

	D


	C


	nº


	Coordinació de l’actuació col·legiada dels equips docents


	NE



	
	
	
	
	X

	
	
	
	
	

	II
	B
	4
	
	

	ARGUMENTACIÓ

	Planifico, coordino i faig el seguiment dels acords d’avaluació i de promoció dels alumnes presos pel claustre de professors, vetllant pel seu compliment, mitjançant les coordinacions, les juntes d’avaluació, els claustres pedagògics i els equips de treball (PCCs, departaments i comissions).



	INDICADORS

· 2: Planificació de les actuacions de la comissió d’avaluació: concreció del calendari de les sessions, elaboració de la convocatòria i l’ordre del dia, nomenament del responsable d’ordenar el debat i aixecar acta per delegació, si escau, preparació de la documentació, i concreció del procediment per recollir i implementar els acords.

· 3: Seguiment de l’execució i aplicació dels acords: verificació de la coherència dels acords amb els criteris d’avaluació, verificació de la coherència dels acords amb les funcions pròpies de l’òrgan, seguiment dels acords amb el professorat, amb l’alumnat, amb les famílies i amb els serveis externs implicats.

· 5: Atenció a l’aplicació dels criteris de promoció i retenció dels alumnes en finalitzar els cicles: atenció a l’aplicació dels criteris de promoció d’acord amb la normativa (assoliment de capacitats, objectius de les àrees i matèries, i de manera global del progrés de cada estudiant), atenció a l’aplicació dels criteris de retenció d’acord amb la normativa (repercussió per a l’estudiant, opinió de la família, aspectes positius i negatius de la retenció...), aplicació amb participació de tots els professionals implicats en el procés d’aprenentatge de l’alumnat.

· 6: Impuls de l’avaluació del funcionament de la comissió: anàlisi de l’efectivitat de la tasca, dels resultats aconseguits i de la satisfacció de les actuacions, i propostes de millora.



	SUBCATEGORIA

	D
	C
	Nº
	Supervisió de la idoneïtat del registre documental de l’avaluació de l’alumnat
	NE



	
	
	
	
	X

	
	
	
	
	

	II
	B
	8
	
	

	ARGUMENTACIÓ

	Estableixo mecanismes de coordinació de professors que permetin una reflexió anual sobre els registres d’avaluació: registres d’observació, informes als pares, registre d’entrevistes...



	INDICADORS

· 1: Assegurament de la idoneïtat de la compleció de la documentació avaluativa individual de l’estudiant: revisió de la compleció de la documentació avaluativa amb funció pedagògica (registres de seguiment) i amb funció social (documentació de l’expedient de l’estudiant) i dels serveis externs (informes de psicòlegs, logopedes, etc.), amb especial atenció a les alumnes amb necessitats educatives especials.

· 2: Assegurament de la idoneïtat de la compleció de la documentació de les promocions d’alumnes: documentació de les sessions de les comissions d’avaluació trimestrals i de final de curs, cicle i etapa (actes de les sessions trimestrals i finals), atenció al contingut de les decisions i les seves conseqüències (mesures d’adequació i reforç, revisió de la programació, promoció i retenció dels alumnes a final de cicle), especial atenció als alumnes que presenten necessitats educatives especials.




	SUBCATEGORIA

	D
	C
	Nº
	Coordinació de la programació d’activitats complementàries


	NE



	
	
	
	
	X

	
	
	
	
	

	II
	D
	5
	
	

	ARGUMENTACIÓ

	Coordino i vetllo per l’execució de les activitats de caràcter acadèmic de professors i alumnes en relació amb el Pla Anual de Centre.



	INDICADORS

· 1: Elaboració de la programació anual d’acord amb les directrius del consell escolar i els principis del PEC i del PCC, en col·laboració amb els responsables de l’AMPA, definint tasques, concretant actuacions, determinant responsables, preveient els espais i facilitant informació a l’alumnat, al professorat i a les famílies.

· 2: Organització i funcionament: seguiment de les actuacions planificades, contrast de la programació amb l’aplicació pràctica, informació al consell escolar, valoració de les actuacions i els resultats en funció dels objectius i d’acord amb la programació.




	SUBCATEGORIA

	D


	C


	nº


	Coordinació de les activitats de formació


	NE



	
	
	
	
	X

	
	
	
	
	

	II
	E
	3
	
	

	ARGUMENTACIÓ

	Coordino les activitats d’orientació escolar i professional i les activitats de perfeccionament del professorat, així com la planificació i organització de les activitats de formació de professors realitzades pel centre.



	INDICADORS

· 1: Promoció de la participació de l’equip de professorat en activitats formatives vinculades amb els continguts de les àrees i els processos d’ensenyament/aprenentatge, segons els principis pedagògics del PEC i del PCC, vehiculant aportacions del claustre o dels equips docents i amb coherència amb els objectius d’innovació del curs escolar.

· 2: Coordinació de les propostes de formació amb implicació i compromís de l’equip docent: formulació de la petició, assignació horària, recull de documentació, seguiment de la participació i formulació de propostes d’aplicació.

· 3: Avaluació dels resultats de la formació i la seva repercussió en la millora de la qualitat de l’ensenyament, facilitació de la incorporació dels resultats a la pràctica habitual del centre i realimentació.




	SUBCATEGORIA

	D
	C


	nº


	Enfocament del treball dels equips docents, dels departaments i dels tutors.


	NE



	
	
	
	
	X

	
	
	
	
	

	IV
	B
	1
	
	

	ARGUMENTACIÓ

	Coordino la programació d’acció tutorial i vetllo pel compliment dels acords de tipus pedagògics presos pel claustre de professors.



	INDICADORS

· 1: Execució del treball pedagògic i vinculació amb els criteris del centre: aplicació dels acords relatius a les programacions didàctiques, elecció dels llibres de text i/o dels materials didàctics, organització de l’alumnat, i elaboració de les adequacions curriculars individualitzades.

· 2: Execució de les tasques avaluatives i ajustament als criteris del projecte curricular: coordinació de l’aplicació dels acords relatius a l’avaluació de l’alumnat, l’aplicació dels instruments de recull de dades i de registre, i traspàs d’informació al propi alumnat, a les famílies, a la resta de mestres i a uns altres centres, compleció actualitzada del registre de la documentació acadèmica de l’alumnat.

· 5: Seguiment dels projectes d’innovació, investigació i formació, i vinculació als objectius institucionals: planificació, execució i/o avaluació del projecte en funció del procés en què es trobin, coordinació de la participació de les persones implicades.




	SUBCATEGORIA

	D


	C


	nº


	Guiatge dels altres òrgans unipersonals de coordinació


	NE



	
	
	
	
	X

	
	
	
	
	

	IV
	B
	3
	
	

	ARGUMENTACIÓ

	Ajudo en l’elaboració dels plans de treball del pla anual de cada cicle i els grups de treball i faig un seguiment periòdic al llarg del curs que asseguri un desenvolupament vàlid. Estic a la disposició de la persona o persones que necessitin algun tipus d’ajut que estigui al meu abast, quan a assumptes pedagògics es refereixi.

Coordino tota la part pedagògica i col·laboro en la portada a terme de tots els projectes del curs escolar.



	INDICADORS

· 1: Establiment d’un marc de coordinació habitual: temes que es pretenen tractar en les sessions de treball dels diferents equips en funció de la planificació general i de les necessitats i/o dels problemes de cada equip o comissió, orientació d’estratègies per a la realització del treball conjunt.

· 2: Elaboració en col·laboració amb els òrgans unipersonals respectius del pla de treball específic del curs: assessorament en l’ús educatiu i aplicacions de gestió i de manteniment tècnic dels equipaments d’informàtica, assessorament i aplicació del projecte lingüístic, programació i organització d’activitats de suport al desplegament curricular i als serveis escolars.

· Supervisió de l’execució del pla de treball: seguiment periòdic de les actuacions planificades, seguiment puntual d’actuacions incidentals, reconducció de desviacions, introducció de modificacions.




	SUBCATEGORIA

	D
	C
	Nº
	Impuls a l’acció dels equips docents
	NE



	
	
	
	
	X

	
	
	
	
	

	IV
	C
	3
	
	

	ARGUMENTACIÓ

	Coordino i superviso el treball dels equips de treball creats a inicis de curs, mitjançant l’establiment d’objectius i el seguiment de la seva tasca trimestralment.



	INDICADORS

· 3: Creació d’hàbits de treball en equip: processos de presa de decisions participats, facilitació del treball conjunt, impuls a la cooperació i respecte pel consens.

· 4: Avaluació de l’actuació conjunta de l’equip: valoració del clima de treball positiu, anàlisi d’actuacions molt reeixides i poc reeixides, reconducció de desviacions, introducció de modificacions, potenciació de les accions que generen satisfacció en la tasca d’equip.




	SUBCATEGORIA

	D
	C
	Nº
	Estructuració de la comunicació descendent formal
	NE



	
	
	
	
	X

	
	
	
	
	

	IV
	D
	1
	
	

	ARGUMENTACIÓ

	Elaboro comunicats d’informació pedagògica d’interès als diferents sectors de la comunitat educativa:

· Professors/es: revista interna, convocatòries de coordinació i claustre, acords de claustre...

· Pares i mares: circulars d’informació d’inici i final de curs, de sortides, de celebracions...


	INDICADORS

· 1: Utilització de canals formals de comunicació vers el professorat: comunicats escrits generals, comunicats escrits particularitzats, informació exposada al professorat, informació arxivada per al professorat, sistematicitat, periodicitat de la comunicació, pertinença i rellevància del contingut comunicatiu, format adequat, mecanismes eficients de distribució i arxiu.

· 3: Utilització de canals formals de comunicació vers les famílies: comunicats escrits generals, comunicats als representants del sector de pares i mares, informació exposada als pares i mares, informació arxivada a disposició dels representants del sector familiar, sistematicitat, format adequat, periodicitat adequada, pertinença i rellevància del contingut, i mecanismes eficients de distribució i arxiu.




	SUBCATEGORIA

	D


	C


	nº


	Promoció de la investigació i innovació


	NE



	
	
	
	
	

	
	
	
	
	

	IV
	E
	1
	
	

	ARGUMENTACIÓ

	Coordino les tasques d’innovació i investigació i formació del professorat, vetllant per la seva continuïtat i fent un seguiment del seu desenvolupament.



	INDICADORS

· 1: Facilitació de les investigacions i innovacions: coneixement de les investigacions, coneixement de les innovacions, anàlisi de no-contradicció i suport institucional.

· 2: Col·laboració en el desenvolupament d’investigacions i innovacions: anàlisi de coherència institucional, selecció d’iniciatives i facilitació de recursos.

· 3: Col·laboració en la difusió d’investigacions i innovacions: difusió interna de les investigacions i innovacions del propi centre, difusió externa de les investigacions i innovacions del centre, i difusió en el centre d’innovacions i investigacions vinculades als interessos professionals.




	SUBCATEGORIA

	D


	C


	nº


	Canalització i articulació de la formació


	NE



	
	
	
	
	

	
	
	
	
	

	IV
	E
	2
	
	

	ARGUMENTACIÓ

	Planifico, organitzo i coordino les activitats de formació del professorat, especialment les que es desenvolupen en el centre, vetllant per la transferència a la resta del professorat i per la seva aplicació a la tasca pedagògica.



	INDICADORS

· 4: Facilitació de la formació que es desenvolupi en el propi centre: coneixement de les activitats en les quals participa el professorat, anàlisi de no-contradicció i suport institucional.

· 5: Col·laboració en el desenvolupament de la formació: anàlisi de coherència institucional, selecció d’iniciatives i facilitació de recursos.

· 6: Aplicació dels resultats de la formació: facilitació de transferència a la resta de professionals i anàlisi de la seva incorporació als plantejaments institucionals per part dels òrgans de govern.




	SUBCATEGORIA

	D


	C


	nº


	Harmonització dels llibres de text i del material didàctic de les àrees i matèries curriculars


	NE



	
	
	
	
	X

	
	
	
	
	

	V
	A
	1
	
	

	ARGUMENTACIÓ

	Vetllo per la coherència i l’adequació en la selecció dels llibres de text i el material didàctic i complementari. En general, gestiono i dirigeixo els recursos materials i funcionals del centre. 



	INDICADORS

· 1: Tramitació de la informació dels llibres de text i del material didàctic als equips de cicle o departaments: informació actualitzada, puntual i variada, transmissió a través dels coordinadors i de les coordinadores o dels caps de departament.

· 4: Supervisió de la utilització i optimització: valoració periòdica de llibres i materials, vinculació a la nova selecció, i revisió del seu ús.




	SUBCATEGORIA

	D


	C


	nº


	Ordenació de l’horari i del calendari de l’alumnat


	NE



	
	
	
	
	X

	
	
	
	
	

	V
	C
	1
	
	

	ARGUMENTACIÓ

	Confecciono els horaris acadèmics en col·laboració amb els/les coordinadors/es i vetllo pel seu estricte compliment. Distribueixo els grups, les aules i els espais segons les activitats acadèmiques.



	INDICADORS

· 1: Formulació de criteris de distribució de l’horari lectiu dels diferents grups, àrees i matèries: atenció al referent normatiu per a la distribució dels temps de cada àrea i matèria i de l’esbarjo en cada curs, cicle o etapa, consideració dels criteris del projecte curricular de centre, concreció de la durada del temps per a les sessions de classe, determinació de l’horari tipus setmanal, consideració de les característiques dels grups d’alumnes, limitació del nombre de professors per grup d’alumnes, i atenció als espais disponibles.

· 2: Elaboració de l’horari lectiu dels grups d’alumnes: distribució del temps de les àrees i matèries curriculars, del temps d’esbarjo, del temps de tutoria i de l’horari dels diferents agrupaments, atenció als suggeriments dels equips docents, revisió de l’aplicació, i reconducció de disfuncions.

· 3: Elaboració de l’horari i del calendari de les activitats de suport curricular: coordinació de la confecció del calendari i de l’horari d’acord amb els criteris del projecte curricular de centre i amb les propostes del consell escolar per a les activitats complementàries, confecció del calendari de les substitucions del professorat, confecció de l’horari d’atenció dels alumnes i de les alumnes que no participen en sortides i estades, revisió de l’aplicació, i correcció de disfuncions.




	SUBCATEGORIA

	D


	C


	nº


	Ordenació de l’horari i del calendari docent i no docent del professorat


	NE



	
	
	
	
	

	
	
	
	
	

	V
	C
	2
	
	

	ARGUMENTACIÓ

	Distribueixo i temporitzo les activitats d’ensenyament-aprenentatge i avaluació dels professorat i de l’alumnat també en horari lectiu com no lectiu. Elaboro els horaris i calendaris del professorat del centre.



	INDICADORS

· 1: Distribució  d’activitats en el calendari docent del professorat: temporització adequada de les activitats d’ensenyament-aprenentatge, temporització adequada de les activitats d’avaluació de l’alumnat, distribució adequada de la dedicació a la coordinació i distribució adequada de la dedicació a l’avaluació.

· 2: Distribució d’activitats en l’horari i en el calendari docent del professorat: distribució d’activitats relacionades amb les àrees i matèries curriculars, amb la tutoria d’alumnes, amb els diferents agrupaments, amb atenció a alumnes amb necessitats educatives especials, i per a substitucions de baixes o absències de curta durada (amb atenció a criteris de centre).

· 5: Distribució d’activitats en l’horari i en el calendari no docent del professorat: distribució de les reunions de claustre i consell escolar, d’equip directiu, amb els òrgans de coordinació, d’equips docents, d’equips de responsables de serveis; concreció de reunions de planificació i avaluació, concreció de reunions i entrevistes amb les famílies de l’alumnat de cada grup classe, distribució de reunions amb serveis educatius, distribució dels horaris d’activitats de formació del professorat, i distribució de les reunions per a la col·laboració amb activitats complementàries.




EXEMPLE 2: MOSTRES D’EVIDÈNCIES RECOLLIDES D’UN PORTAFOLIS D’UNA CAP D’ESTUDIS. (Només amb caràcter d’exemples formals, atès que s’ofereixen al lector sense comentari contextual per valorar el seu contingut i les circumstàncies en que s’han produït).
	REGISTRE DOCUMENTAL
	 Nº 9

	Data d’entrada
	06/10/2003
	Motiu:


	Data de sortida
	
	Motiu:



	escenari          
	DOC
	RI
	RE
	EP
	AP
	VI
	JU
	DES

	
	x
	
	
	
	
	
	
	
	

	Confidencialitat
	1
	2
	3
	4
	entrada 
	
	1 -Del propi directiu
	

	
	
	
	
	x
	
	x
	2 -Del directiu amb participació d’altres

	
	
	
	3 -D’altres

	D
	CATEGORIA
	SUBCATEGORIA
	INDICADORS

	I
	A. Representació Institucional.
	A1
	A2
	A3
	A4
	A5
	A6
	A7
	A8
	A9
	A10
	

	
	B. Liderat
	B1
	B2
	B3
	B4
	B5
	
	

	
	C. Govern d’òrgans col·legiats
	C1
	C2
	C3
	C4
	
	
	

	
	D. Coordinació funcions ED
	D1
	D2
	
	

	
	E. Autodirecció
	E1
	E2
	E3
	
	

	
	F. Instruments planificació institucional
	F1
	F2
	F3
	
	

	
	G. Plantejaments planific. Institucional
	G1
	G2
	
	

	II
	A. Desplegament curricular
	A1
	A2
	A3
	A4
	A5
	A6
	Indicadors 1 i 2
	

	
	B. Avaluació dels aprenentatges
	B1
	B2
	B3
	B4
	B5
	B6
	B7
	B8
	
	

	
	C. Regulació de la convivència
	C1
	C2
	C3
	
	
	
	B7

	
	D. Suport al desplegament curricular
	D1
	D2
	D3
	D4
	D5
	D6
	
	

	
	E. Projectes innov., invest., formació
	C1
	C2
	C3
	
	
	
	

	III
	A. Activitats extraescolars
	A1
	A2
	A3
	A4
	A5
	
	

	
	B. Menjador escolar
	B1
	B2
	B3
	B4
	B5
	
	

	
	C. Transport escolar
	C1
	C2
	
	
	
	
	

	IV
	A.Comandament del personal
	A1
	A2
	A3
	A4
	A5
	
	

	
	B. Direcció dels òrgans de coordinació 
	B1
	B2
	B3
	 
	
	
	

	
	C. Cohesió dels equips docents
	C1
	C2
	C3
	
	

	
	D. Canals com. amb la comunitat educ.
	D1
	D2
	D3
	
	

	
	E. Desenvolupament professional
	E1
	E2
	E3
	
	

	V
	A. Articulació recursos i equip. didàctic
	A1
	A2
	A3
	A4
	A5
	
	

	
	B. Aprofitament recursos econ. i invent..
	B1
	B2
	B3
	B4
	
	
	

	
	C. Articulació dels espais i el temps
	C1
	C2
	C3
	C4
	C5
	
	

	
	D. Regulació dels processos administ.
	D1
	D2
	D3
	D4
	
	
	

	Indicador
S
	
	

	
	
	

	
	
	


OBJECTIUS GLOBALS I ESPECÍFICS PREVISTOS

· Continuar amb els reforços que es fan entre els tutors del cicle

· Programar i seqüenciar les activitats proposades en el Curs d’Assessorament de Llengua.

· Elaborar el tercer nivell de concreció d’Educació Infantil d’Anglès.

· Programar i seqüenciar la Informàtica, segons les activitats treballades en el Curs de TIC.

· Col·locar plantilles d’horari a la porta de la Sala d’Àudio-visuals, de la Biblioteca i de l’Aula d’Informàtica per consignar les reserves dels espais.

· Mantenir (en el que sigui possible) l’horari de les especialitats, per tal que a l’alumnat no li coincideixin dos cursos seguits les mateixes classes en els dies festius.

· Continuar amb l’aplicació del Pla Estratègic autoritzat pel Departament d’Ensenyament: Anglès i informàtica des de P3 a 6è.

· Vetllar pel bon funcionament i organització de la participació de tots els membres i sectors de la comunitat educativa.

· Continuar amb vàries demandes: la llar d’infants al barri, les reparacions i reformes de l’escola i l’arranjament de l’antic habitatge de consergeria, desnonada a finals del curs 2000-2001 (Comissió d’Obres i Manteniment).
· Continuar amb l’elaboració del Projecte Educatiu de Centre.

· Acabar el Projecte Lingüístic iniciat el curs 1999-2000.

· Continuar amb la dinamització de l’aula d’informàtica per tal que el seu ús sigui generalitzat (activitats extraescolars, curs d’informàtica a pares i mares dels alumnes del centre, horari d’informàtica a tota l’escola,...).

· Afavorir la realització de conferències pedagògiques a la comunitat educativa per tal de facilitar intercanvis d’informacions sobre temes comuns.

· Afavorir la participació i col·laboració de les famílies a les festes escolars.

· Continuar millorant el servei de menjador pel que fa a l’organització i les activitats (ludoteca, tallers, biblioteca, jocs dirigits, joc lliure,...).

· Revisar els indicadors dels informes d’avaluació dels aprenentatges dels alumnes, que s’adrecen a les famílies, per tal que s’adeqüin a les programacions anuals.

· Avaluar les competències bàsiques dels alumnes de 4t., seguint les instruccions del Departament d’Ensenyament.

· Elaborar el Pla triennal d’Avaluació Interna del Centre per als cursos 2003-2006.

· Continuar l’organització intercicle de reforços per atendre les necessitats educatives dels alumnes.

· Vetllar per la continuïtat del reciclatge de llibres de text en el centre. L’AMPA s’ocupa de la gestió i els docents col·laborem des de les aules en que es doni un bon servei.

· Donar continuïtat al Projecte d’Agenda 21 i fer el seguiment del funcionament.

· Iniciar la reelaboració del Reglament de Règim Intern.

· Afavorir la participació dels alumnes del centre en les activitats extraescolars que organitza l’AMPA.

· Afavorir la continuïtat del procés educatiu dels alumnes en el trànsit de primària a secundària (reunions periòdiques de coordinació amb els instituts).

· Posar en pràctica el Pla d’Acollida elaborat el curs 2000-2001 per a alumnes estrangers a càrrec d’un mestre, amb l’assessorament d’un especialista, i realitzar les activitats de reforç desenvolupades en aquest.

· Continuar amb l’elaboració del full informatiu intern del centre, per tal d’afavorir la sistematització de la feina dels docents.

	REGISTRE DOCUMENTAL
	Nº 18

	Data d’entrada
	28/05/2004
	Motiu:


	Data de sortida
	
	Motiu:

	DOC

	Confidencialitat
	1
	2
	3
	4
	entrada 
	
	1 -Del propi directiu

	
	
	
	x
	
	
	x
	2 -Del directiu amb participació d’altres

	
	
	
	3 -D’altres

	D
	CATEGORIA
	SUBCATEGORIA
	INDICADORS

	I
	A. Representació Institucional.
	A1
	A2
	A3
	A4
	A5
	A6
	A7
	A8
	A9
	A10
	

	
	B. Liderat
	B1
	B2
	B3
	B4
	B5
	
	

	
	C. Govern d’òrgans col·legiats
	C1
	C2
	C3
	C4
	
	

	
	D. Coordinació funcions ED
	D1
	D2
	
	

	
	E. Autodirecció
	E1
	E2
	E3
	
	

	
	F. Instruments planificació institucional
	F1
	F2
	F3
	
	

	
	G. Plantejaments planific. Institucional
	G1
	G2
	
	

	II
	A. Desplegament curricular
	A1
	A2
	A3
	A4
	A5
	A6
	
	

	
	B. Avaluació dels aprenentatges
	B1
	B2
	B3
	B4
	B5
	B6
	B7
	B8
	Ind. 1 i 2
	

	
	C. Regulació de la convivència
	C1
	C2
	C3
	
	

	
	D. Suport al desplegament curricular
	D1
	D2
	D3
	D4
	D5
	D6
	
	

	
	E. Projectes innov., invest., formació
	C1
	C2
	C3
	
	

	III
	A. Activitats extraescolars
	A1
	A2
	A3
	A4
	A5
	
	

	
	B. Menjador escolar
	B1
	B2
	B3
	B4
	B5
	
	

	
	C. Transport escolar
	C1
	C2
	
	

	IV
	A.Comandament del personal
	A1
	A2
	A3
	A4
	A5
	
	

	
	B. Direcció dels òrgans de coordinació 
	B1
	B2
	B3
	
	

	
	C. Cohesió dels equips docents
	C1
	C2
	C3
	
	

	
	D. Canals com. amb la comunitat educ.
	D1
	D2
	D3
	
	

	
	E. Desenvolupament professional
	E1
	E2
	E3
	
	

	V
	A. Articulació recursos i equip. didàctic
	A1
	A2
	A3
	A4
	A5
	
	

	
	B. Aprofitament recursos econ. i invent..
	B1
	B2
	B3
	B4
	
	

	
	C. Articulació dels espais i el temps
	C1
	C2
	C3
	C4
	C5
	
	

	
	D. Regulació dels processos administ.
	D1
	D2
	D3
	D4
	
	

	indicadors
	
	

	
	
	

	
	
	

	
	
	

	
	
	


Valoració dels resultats del rendiment acadèmic per cicles
· Educació Infantil: Els objectius generals de l’etapa han estat assolits. Tots els hàbits corresponents a l’etapa han estat treballats i els resultats són bons. Quant al treball de prelectura i preescriptura s’han assolit els objectius establerts. El grup de P-5 porta un nivell força bo per començar primària. El pas de la lletra de pal a la lletra lligada s’ha realitzat des del segon trimestre i cal continuar aquesta tasca el curs vinent. Segons les proves realitzades pel psicòleg de l’EAP el grup ha donat un bon nivell. A l’àrea de matemàtiques, el càlcul mental i la geometria s’han treballat seguint la línia d’escola establerta.

Característiques del grup que finalitza l’etapa: ha estat un grup de 18 alumnes a P-3, 23 a P-4, i, 19 a P-5. Durant els tres cursos que el grup ha estat a l’etapa, ha estat un reflex de la realitat de la nostra escola: incorporació d’alumnes amb el curs començat, marxa per canvi de domicili o escola, alumnes nouvinguts d’altres països;... Això comporta una tipologia familiar variada a l’hora de demanar col·laboració i participació en les activitats del centre. Pel que fa a les mestres-tutores, ha estat la mateixa mestra a P-3 i P-4, i una altra a P-5, ambdues amb estabilitat a l’escola.

· Cicle Inicial: Els continguts han estat treballats a un bon ritme i els objectius de cicle han estat assolits per un 85% dels alumnes. Aquests acaben el cicle amb els hàbits de treball ben instaurats. Quant a la llengua, s’han assolit els objectius establerts i mostren un bon nivell de comprensió oral i textual, de presentació i grafia i d’expressió oral. Cal destacar que presenten algunes dificultats a l’hora d’expressar-se oralment en llengua catalana, especialment quant al lèxic i estructures morfosintàctiques, no així en llengua castellana. El grup de 2n. Porta un nivell força bo per començar el cicle mitjà de primària. A l’àrea de matemàtiques, els alumnes han treballat amb un alt rendiment tots els continguts de cicle i han assolit amb èxit els objectius proposats d’aplicar la numeració, d’operar amb rapidesa, de relacionar nombres, d’emprar unitats de mesura, dibuixar i interpretar figures geomètriques i utilitzar estratègies d’aprenentatge per a resoldre problemes. El grup es caracteritza per haver tingut 21 alumnes a 1r. I 15 a 2n. Durant els dos cursos, ham hagut quatre baixes per canvi de domicili i un alumnes que ha restat agrupat un curs més amb els del primer any. Cal destacar que la mestra-tutora ha estat la mateixa durant els dos cursos i té plaça definitiva al centre.

· Cicle Mitjà: Els objectius de cicle han estat assolits per un 70% dels alumnes del grup de 4t. Quant a la llengua, s’han assolit els objectius del cicle mostrant un bon nivell de comprensió oral literal, d’expressió oral pel que fa al lèxic i estructures morfosintàctiques, d’expressió escrita quant a presentació, grafia i de lectura, però presenten dificultats en la comprensió textual literal i interpretativa, en l’organització dels textos i en la correcció lingüística (lèxic, ortografia i estructures morfosintàctiques), especialment en llengua catalana. A l’àrea de matemàtiques, els alumnes han obtingut bons resultats en els continguts de dibuix, mesura, càlcul i interpretació de xifres i signes matemàtics, però els costa operar amb rapidesa, representar figures geomètriques i utilitzar estratègies d’aprenentatge per resoldre problemes. El grup es caracteritza per haver tingut el mateix nombre d’alumnes a 3r i 4t, amb tres incorporacions i tres baixes al llarg del cicle. Durant el cicle han tingut el mateix mestre-tutor, amb destinació definitiva al centre.

· Cicle Superior: Els objectius de cicle han estat assolits per un 75% dels alumnes del grup de 6è. Quant a la llengua, s’han assolit els objectius de cicle mostrant un bon nivell de comprensió i expressió oral i escrita, però presenten dificultats en l’ortografia i en l’organització textual, especialment cal destacar la manca de discriminació de sons diferencials en llengua catalana per interferències amb la llengua habitual de la majoria, que és la castellana. A l’àrea de matemàtiques, els alumnes han obtingut bons resultats en els continguts treballats, mostrant més dificultats en la resolució de problemes. El grup ha estat format per 20 alumnes a 5è i 23 a 6è. Durant els dos cursos han hagut cinc incorporacions tardanes: dues a cinquè i tres a sisè. Han tingut un mestre-tutor a 5è i una mestra-tutora a sisè, ambdós professors definitius del centre.

EXEMPLE 3: UNA ENTRADA PER TEMES DEL PORTAFOLIS D’UN EQUIP DIRECTIU

	PD
	P
	AD
	Tema:  

Reconducció de l’organització  de

Colònies escolars


	Subcategories  implicades
	NE

	
	 X
	
	Procés:
· Presa de decisions sobre el  tractament i

      conducció  del “problema”

· Acord vinculant de Claustre *

· Execució de l’acord a mig termini

· Establiment dels canals de comunicació

per divulgar l’acord a la comunitat educativa:  

a)  Claustre   (full  de  coordinació )*

b) Consell Escolar  ( informació addicional a l’aprovació de la programació de sortides i colònies.*

c) Pares  (reunions d’aula d’inici de curs )*
	Dimensió IV:  

                       D1 (1,3,4)

                       D2  (1)

Dimensió I  : 

                       B2  ind. 1 

                       C2  

                       C3   

                       C 4

                         
	  D   C

  D

   D   C

   D   C

  D   C




*  Evidències documentades

Inventari d’evidències documentades en relació al tema: 

Reconducció de l’organització de Colònies escolars
1. Acta de Claustre *

2. Acta de Consell Escolar*

3. Temes a tractar i acords de la reunió de Coordinació

4. Reunió d’aula: Ordre del dia i guió

1. i 2. Aquests documents, donada la seva confidencialitat no  

  s’inclouen en l’exemple citat

      3. Reunió de coordinació  22 - 9 –03. Temes que s’han de tractar per preparar la

          reunió d’aula:


-    autorització del dret a la imatge, 

· puntualitat en els  pagaments i les autoritzacions, 

· insistència en la importància de l’ús de l’agenda, 

· planificació de les colònies dels curs vinent 

· presentació de l’aventura de la vida.”


Reunió de coordinació  22 - 9 –03. Acords sobre les reunions d’aula: 

           Colònies:

- Ho parlarem els  tutors de Primària desprès  d’haver presentat la programació. Canvi d’organització  pel curs vinent  es faran les colònies a finals  de cicle. Raons que es poden argumentar (les trobareu en el guió de la reunió d’aula)

- Estem d’acord en oferir unes colònies amb qualitat pedagògica, ben preparades, amb una ratio baixa d’alumnes per monitor (tot això encareix l’activitat). 

- Es una activitat voluntària per part del professorat  i que  assumeix  de bon grat, però  ens podem trobar que no sempre hi hagi aquesta disponibilitat, per tant si  ens proposem fer-la a finals de cicle es un compromís que  acceptem com escola i que ens veiem capaços d’assumir.

- Oferir als alumnes de 6è una proposta atractiva de convivència com a cloenda d’una etapa escolar que acaben.

GUIÓ  REUNIÓ D’AULA: ORDRE DEL DIA.  

Els punts 1 i 2 es tractaran per cicles.

Els punts 3 i 4 es tractaran per nivells.

1. Informació general

- Presentació del professorat

- Gabinet psicopedagògic del centre:  EAP i Ajuntament

-  Servei de menjador (es convocarà més endavant una nova reunió de 

  
    menjador)

2. Aspectes generals de funcionament de cicle:

- Material
- Sortides i colònies  (recordar a les famílies que han de portar el    paper d’autoritzacions de sortides pel poble)

Sortides:
Aquest curs serem molt estrictes pel que fa als terminis  establerts  per cada activitat  ja que les autoritzacions i el pagament de les sortides s’han de fer dins del termini. En cas que alguna família tingui alguna “dificultat” per pagar que es posi en contacte amb la tutor/a

Colònies: 

Pel proper  curs  hi haurà un replantejament  dels torns de colònies, es programaran al final de cada cicle  i es donarà una  especial atenció  pels alumnes de 6è.

Arguments per donar a  les famílies:

- Estem d’acord en oferir unes colònies amb qualitat pedagògica, ben preparades, amb una ratio baixa d’alumnes per monitor (tot això encareix l’activitat ) 

- Es una activitat voluntària per part del professorat  i que  assumeix  de bon grat, però  ens podem trobar que no sempre hi hagi aquesta disponibilitat, per tant si  ens proposem fer-la a finals de cicle es un compromís que  acceptem com escola i que ens veiem capaços d’assumir.

- Oferir als alumnes de 6è una proposta atractiva de convivència com a   

cloenda d’una etapa escolar que acaben.

- Etc.

JUSTIFICACIÓ

	El tema de les Colònies es va iniciar com a contingència ja que sense estar reflectit en la valoració del curs anterior ni en el Pla Anual, va sorgir en el si del claustre a proposta d’alguns professors en “qüestionar la continuïtat d’aquesta activitat “ amb arguments com la responsabilitat civil  i  la disponibilitat personal entre d’altres.

El fet de conèixer antecedents d’aquest tema en altres centres i les conseqüències negatives que algunes decisions podrien comportar, perjudicant les relacions entre els diferents sectors de la comunitat educativa i afectant de rebot altres decisions, vam considerar que com equip directiu calia fer un  plantejament molt acurat. 

Entre altres aspectes, vam considerar que el tema s’havia de tractar:

· en el  claustre

· en el consell escolar

· en la informació als pares (a través de la reunió d’aula d’inici de curs)

Ens vam proposar, com a equip directiu, que podíem defensar la continuïtat d’aquesta activitat en el centre.

Això com ho podíem fer?

Ens va semblar oportú acceptar i donar arguments a la proposta de planificar les colònies a final de cicle.

Vam pensar en la forma en que aquesta decisió tingues els mínims efectes negatius possibles.Com?

Necessitat immediata de prendre un acord que fos d’aplicació a mig termini.

Proposta que l’acord entres en vigència a mig termini (vam buscar arguments  per a defensar-ho : donar la informació sense presses i amb un curs d’avançament a la seva aplicació, arguments de pressupost de l’activitat, situació particular de l’escola en aquests darrers anys: el procés de desdoblament, així doncs, dues classes amortitzen el preu de l’autocar...).

L’aplicació a mig termini va servir per informar amb temps de l’acord: primer, al consell escolar i posteriorment, als pares amb un curs d’anticipació. Per tant, quan la reestructuració es va portar a la pràctica, els pares ja feia temps que tenien la informació i va ser més fàcil acceptar-ho.

Pensem que el fet d’haver previst treballar aquest tema en un procés sistemàtic i ordenat, amb la previsió dels diferents escenaris de treball és el que ha merescut per part nostra la valoració més positiva.

El que ens ha ajudat a la justificació i valoració de l’entrada ha estat:

a) El fet de desplegar-lo en un procés ordenat en el que les diferents accions tenen sentit en relació amb les altres.

b) La classificació de cadascuna de les actuacions en subcategories i indicadors referencials

c) La indicació de l’escenari concret de cada actuació.

* L’apartat a) ha estat proposta nostra però els apartats b i c són elements de l’eina del Portafolis.




Annex II: Valoracions de membres del grup.

Per acabar, en aquest annex s’inclouen algunes valoracions que, individualment, han aportat alguns membres del grup de treball en relació a diferents aspectes i òptiques de l’experiència de Portafolis Directiu portada a terme:

INFORME FINAL AUTOAVALUATIU







Sandra Gallardo (cap d’estudis)
El portafolis directiu que he elaborat està bàsicament constituït per documents que fan referència a la funció de cap d’estudis desenvolupada a l’escola en la qual he exercit aquest càrrec directiu. Al llarg d’aquest curs 2003-2004 he anat recopilant tots aquells aspectes remarcables que s’han anat portant a terme i que reflexen, en part, la tasca realitzada; si més no, cal destacar que el procés queda poc reflectit. 

En les carpetes es poden trobar dades, planificacions, projectes, activitats, etc. amb els quals s’intenta plasmar quins objectius es pretenen assolir, quines accions desenvolupem per assolir-los, amb quins recursos i quina és la temporització establerta. 

El procés de treball d’aquest portafolis ha seguit una ordenació natural que es va iniciar amb la tria de categories, subcategories i indicadors de cada dimensió concreta, documentació basada en el llibre “Avaluació de la funció directiva”. 

Respecte a aquest punt, cal ressaltar dues idees principals. Per un costat , he procurat escollir, sempre que ha estat possible, evidències rellevants de la tasca de cap d’estudis. Junt a aquest aspecte, he tractat d’utilitzar la major varietat d’exemples. Aquesta diversitat ha intentat complir l’objectiu d’abastar el màxim nombre de dimensions pròpies de les triades inicialment. D’aquesta manera, intento facilitar la lectura del portafolis deixant la porta oberta a l’extracció subjectiva conceptual de la persona que consulti el material inclòs en aquestes carpetes. 

M’agradaria ressaltar dos aspectes. El primer és que, en el cas de les dimensions, categories i subcategories, he evitat, en la mesura del possible, entrar en discussió sobre la idoneïtat de la seva tria quan aquestes no fossin suficientment representatives de les evidències escollides. En tal cas, vull deixar clara l’arbitrarietat de l’elecció i l’existència d’altres possibilitats de tria després de la reflexió final, un cop acabada la recollida i classificació del material en el portafolis. El segon fet que vull ressaltar és el de la meva opció inicial de tria d’indicadors intentant buscar la millor traducció escrita de la tasca que porta un/a cap d’estudis en un centre. Potser vaig fer una classificació força atrevida que, en alguns casos, no ha estat massa en consonància amb la recopilació de material posterior. En el meu cas, totes les dimensions han estat objecte de tria, però cal concretar que la dimensió III d’organització de serveis no és competència que exerceixi la funció de cap d’estudis en el nostre centre. 

La resta de dimensions, especialment les que fan referència a organització pedagògica i curricular i a gestió de recursos humans, materials i funcionals són les que reflecteixen part de les funcions que, directa o indirectament, desenvolupo. 

Quant a les subcategories, cal dir que inicialment vaig fer una tria que em va resultar senzilla i que reflectia encertadament la tasca que implica el càrrec; aquest triomf va ser momentani, ja que en passar al següent pas de tria d’indicadors em vaig adonar que costava escollir quina subcategoria i quins indicadors es corresponien a la informació recollida, bé perquè no trobava cap que correlacionés o perquè em trobava amb vàries subcategories que es podien relacionar.
Voldria, per últim, comentar alguns aspectes de l’organització dels continguts. Durant un curs escolar he recollit material que és el que m’ha permès poder realitzar aquest esborrany. Amb aquest portafolis he intentat elaborar una eina heurística que ajudi i orienti, però que en cap cas substitueixi la lectura comparada i l’ampliació amb altres materials, de la persona que estigui interessada en consultar-lo.

Amb la participació en aquest projecte, he intentat reflectir un mètode de treball amb l’objectiu que qualsevol persona que ho desitgi pugui crear el seu propi portafolis experimental. 

Puc concloure que en el procés de tria de dimensions, categories, subcategories i indicadors vaig estar motivada per l’intent de cerca d’aspectes exitosos de la tasca de cap d’estudis. Posteriorment, a l’hora d’escollir evidències al llarg del curs vaig estar influenciada per les contingències operants que, inevitablement, han anat apareixent durant tot el curs.

Com a propostes de millora, inclouria la possibilitat de desenvolupar aquest treball amb una perspectiva de temps més llarga que la d’un curs escolar, especialment per poder realitzar una autoavaluació més fonamentada. Crec que el primer any de direcció no és aconsellable realitzar-lo per qüestions de manca de fiabilitat i validesa de resultats.

Quant a la realització final d’aquest informe, no sé si l’objectiu inicial de fer un resum clar i atractiu per a que qualsevol lector pugui entendre l’essència del portafolis, ha estat assolit. M’ha estat difícil la deducció lògica des dels plantejaments presentats inicialment cap els resultats obtinguts. El procediment, potser, ha estat la part més senzilla de l’informe, tot i que és molt complicat explicar com s’han fet les coses de forma entenedora. 

Com a nota final, cal destacar que la realització d’aquest portafolis m’ha aportat informació sobre les tasques del propi càrrec de cap d’estudis i m’ha permès adonar-me que, diferents aspectes que jo pensava que desenvolupava de forma correcta, no són tan efectius com inicialment pensava. Tanmateix, m’he trobat amb la tendència oposada i és que diferents tasques que inicialment valorava lleument, resulten força importants i rellevants en el desenvolupament de la tasca de cap d’estudis.
PORTAFOLIS  DIRECTIU : AUTOAVALUACIÓ
M Fe Santin (directora)
El portafolis directiu està constituït bàsicament per documents que fan referència a la funció de director. Són documents que he anat recopilant al llarg d'aquest curs 2003-2004 i que reflecteixen, en part, la tasca realitzada. He afegit, també,  alguns documents  de cursos anteriors que he cregut rellevants. 

El procés de treball ha estat el següent:
1- Primera lectura del document  "Avaluació de la Funció Directiva".

2- Tria de categories i subcategories entre totes les que estructuren les dimensions de la funció directiva.

3- Argumentació i selecció d'indicadors de cada subcategoria triada.

4- Recopilació i  anàlisi (registre documental) de documents rellevants.

El moment de triar les subcategories i els indicadors,  va ser relativament fàcil. Després de quatre cursos, tinc molt present les tasques directives que porto a terme. Però analitzant la documentació recollida,  m'he adonat de que no van en consonància. 

Totes les dimensions han estat objecte de tria: 11 subcategories de la dimensió I (Govern del Centre),  5 de les dimensions II i III (Organització curricular i dels serveis) i 2 de les dimensions IV i V (Gestió de recursos).

Analitzant la documentació recopilada, he observat el següent:

1) Documents:

- 19 documents de treball documental (DOC)



- 13 documents de reunions internes (RI)



- 8 documents de reunions externes (RE)



- 8 documents d'atenció al públic (AP)



- 11 documents de Juntes i Comissions (JU)



- 48 documents de contingències (CO)

    Els escenaris de Contingències i de Treball Documental, són en els que s'ha fet més recollida d'informació, especialment en el de Contingències.

2) No hi ha cap document sobre:



- Entrevista o comunicació professional (EP)



- Visita d'intervenció professional (VI)

- Desenvolupament professional (DES)

3) Estadísticament, per mes, hi ha un total de:



- 9 documents al setembre



- 7 documents a l'octubre



- 8 documents al novembre



- 6 documents desembre



- 5 documents al gener



- 16 documents al febrer



- 14 documents al març



- 7 documents a l'abril



- 11 documents al maig



- 5 documents al juny

   Durant el segon trimestre del curs, hi ha un període en el qual s'han recollit més actuacions: mesos de febrer i març.

4) En una primera recollida de documents, tot s'ha de dir, sense massa reflexió, hi havia uns 20 més. Aquests documents els vaig eliminar un cop més immersa en l'objectiu essencial d'aquest treball.

5) En analitzar alguns documents, m'ha costat escollir a quina subcategoria o a quins indicadors corresponien (tant per defecte com per excés).

6) En una posterior revisió de les subcategories, l'argumentació i els indicadors triats, puc constatar el gran nombre de gestions que no queden reflectides en un document i que farien del Portafolis una bona eina de consulta.

7) Crec que el primer any de direcció, no és aconsellable realitzar aquest treball. Com en gairebé tot, l'experiència personal i el temps proporcionen criteris més fiables d'èxit i efectivitat.

8) L'elaboració d'aquesta recollida i anàlisi de documents, m'ha proporcionat forces moments de reflexió sobre la tasca directiva, la qual cosa valoro molt positivament (la voràgine diària no ho sol permetre).

VALORACIÓ DEL PORTAFOLIS






M. Mercè Fernàndez (directora)





Àngels Ribeiro (cap d’estudis)
El participar d’aquesta experiència ha estat interessant i enriquidor en tant que:

· ens ha obligat a una autoavaluació

· ens ha permès conèixer altres experiències directives.

Com a eina el portafolis:

· és útil per a recollir informació sistemàtica i diferenciada 

· acompleix les funcions per les quals està pensat.

Malgrat tot, segons el nostre punt de vista caldria tenir en compte:

Un altre aspecte a considerar és l’ús d’aquesta eina, des del primer moment que s’accedeix a la direcció, tot i tenint en compte que el primer curs serà més de familiarització amb l’eina i de tempteig en el seu ús.

És important fer un estudi comparatiu entre el projecte de direcció i les dimensions per tal d’escollir les més significatives en relació al projecte. Només així l’avaluació serà útil.

Pensem que el registre es fa feixuc, sobretot en el nostre cas, que es feia d’un cop, des d’una perspectiva de passat.

Caldria donar unes orientacions en el sentit de fer els registres setmanal o quinzenalment. Malgrat tot, pensem que una altra possibilitat molt més operativa, seria fer-ho per dimensions, d’aquesta manera tindríem també un recull dels temes incorporats en el portafolis.

L’objectiu d’aquesta eina que en principi està pensada per a que l’equip directiu s’autoavaluï, podria tenir una altra aplicació: l’avaluació externa.

El portafolis és una eina molt ben dissenyada, de gran utilitat, pel que entenem nosaltres ha de ser una avaluació externa.
Hauria de ser l’Administració que fes ús del portafolis no només valorar l’equip directiu, sinó també el procés de l’escola.

Un equip directiu pot ser molt bo com a gestor però no hem de perdre de vista l’aspecte pedagògic.

Així, doncs, tots tres aspectes: la dinàmica de l’escola, el seu progrés i l’equip directiu ha d’estar vinculats i equiparats.
En cas de ser utilitzat per aquesta altra finalitat, es fa necessària la presència durant el procés de la figura del critical friend, que entre altres aspectes, podria fer una valoració quantitativa i qualitativa dels registres d’entrada.

Isabel Sànchez (directora)

Com a directius d’un centre educatiu ens trobem davant una tasca força compromesa, de la que tothom espera respostes i solucions immediates; una tasca de la qua has de rendir comptes, de manera més o menys formal, constantment davant els diferents agents.

Sovint aquesta rendició de comptes respon a l’assumpció de responsabilitats davant una normativa i una administració que marca directius específiques. Aquesta, podriem dir, és la part més senzilla; no per la manca de complexitat de la feina sinó per la claredat de pautes d’actuació (les coses són com ho diu la normativa i no hi ha res més).

Però hi ha una altra feina del directiu que tot i no estant tan “controlada”, és la que precisa de “bones pràctiques” i seran aquestes bones pràctiques les que facilitaran (o dificultaran, en cas contrari) les dinàmiques dels centres.

Aquest treball que hem fet sobre el portafolis com a eina avaluativa, m’ha fet reflexionar sobre la necessitat de parar a pensar sobre la feina i la manera de fer aquesta feina. 

És cert que el dia a dia ens desborda i actuem amb una certa “sabiesa” que ens dóna la pràctica; però crec que ens cal un espai per sistematitzar aquesta autoreflexió: el portafolis por ser aquest espai.

Aquesta reflexió sobre la pròpia pràctica ens ha de facilitar eines per l’autocreixement i la millora de la nostra feina i, en conseqüència, de l’educació. 

Considero important el seguiment d’eines, com ara el portafolis, que et pautin com fer aquesta autoavaluació, ja que sinó podríem caure en una indigestió d’èxit, valorant només aquelles situacions de les quals hem sortit dignament. 

Això és important, però cal anar més enllà i parar-se a pensar en aquelles situacions de les que no ens hem sortit o bé no ens sentim prou satisfets. 

Per poder fer un bon anàlisi, el portafolis inclou un element que al meu parer és molt important: el temps. Això facilita l’anàlisi amb més objectivitat, una reflexió més a fons, sense oblidar els detalls però amb la fredor que dóna la distància.

Sovint donem molta o molt poca importància a problemes en un moment o context determinat, que segurament en un altre considerariem de manera diferent.

Un altre aspecte per mi molt important d’aquesta eina és que et facilita una visió global de quina és la teva actuació com a directiu. M’explicaré: quan et sens segur en un àmbit de gestió o bé en un escenari, és fàcil caure en una certa autocomplaença i dedicar molts esforços en ells, un tant segurs de que te’n sortiràs. En fer el recull pel portafolis, evidencies, d’altra banda que en d’altres àmbits o escenaris no tens tanta incidència des de la teva acció directiva. Això comporta també una reflexió sobre què estem deixant un tant de banda i si realment respon a les necessitats del centre o als teus propis interessos.

Per últim crec que el portafolis respon a tota casuística de situacions, des del directiu novell al més experimentat, és pot abordar des de l’inici o bé al llarg de la gestió, respon a diverses finalitats, ... et pots fer el vestit a mida.

És que no hi han inconvenients? I tant! El temps és, per a mi, el més greu. Per a fer un bon treball, cal dedicar-hi temps i, justament, és del que disposem ben poc. Malahuradament  la realitat ens ve imposada i el dia a dia s’ha d’anar resolent però reivindico la necessitat de incloure en la nostra pràctica com a directius la reflexió, l’anàlisi i la valoració de la nostra tasca. 

És qüestió de prioritzar i començar, també, a saber dir que no. Fer veure a tota la comunitat que una bona gestió precisa d’espais per a la presa de decisió basada en la reflexió per tal de garantir que respon a les necessitats de tot el centre.

L’avaluació de la funció directiva.

La complexa tasca de la funció directiva comporta, entre d’altres aspectes, una preparació específica del directiu, el desenvolupament d’unes capacitats inherents a la tasca, una actitud de compromís amb la institució i l’elaboració acurada de la documentació de referència sobre la gestió i organització educatives.

L’autoavaluació reflexiva del directiu sobre l’acompliment de la seva responsabilitat és el mitjà més adequat per aconseguir la millora de la seva funció. Així, doncs, el disseny d’un instrument avaluatiu sobre la funció directiva, la seva implementació i l’anàlisi assessorat dels resultats dibuixen el marc ideal per a possibilitar el creixement institucional de la mà del directiu que s’autoavalua, reflexiona i estableix punts de millora.

Coincidim amb J. Delors quan afirma que “un director capaç d’organitzar un correcte treball en equip i amb reputació de persona competent aconsegueix sovint introduir en la seva institució educativa millores qualitatives importants”.

La importància, però, de la funció directiva no es veu reflectida en el volum, nombre i varietat d’instruments avaluatius publicats. Cal esmentar, però, que darrerament s’estan incrementant els estudis i recerques en aquest camp de l’avaluació educativa.

En aquest sentit, és necessari fer un esment especial al model GOG-452, ja que es tracta d’un model avaluatiu realista i operatiu - segons paraules de J. Mateo- sobre la funció directiva i les actuacions del equip directiu.

El treball previ.

Com s’ha esmentat a l’inici, aquest document recull el treball portat a terme durant tres cursos escolars per un conjunt de professionals de l’educació. Aquest grup, però, s’ha anat ampliant amb els anys segons les necessitats i requeriments de la pròpia investigació.

Un cop introduïts en el camp de l’avaluació de la funció directiva i dissenyat el model inicial, calia implementar la tercera fase en el tercer any de treball. 
Així, doncs, el grup s’amplia amb la incorporació, per una banda, dels directius encarregats d’experimentar l’instrument dissenyat, el portafolis, i, per l’altra, amb la incorporació de l’expert avaluador extern.

Si anteriorment esmentava que la bibliografia sobre l’avaluació de la funció directiva era més aviat escassa, sobre la tècnica mitjançant el portafolis encara ho és més.

A l’inici de curs ens trobem amb un disseny: el portafolis, que és una descripció dels assoliments de la tasca relativa a la funció directiva recolzada per tota aquella informació considerada rellevant i que cal autoanalitzar amb l’objectiu de mostrar el procés de reflexió sobre la pròpia praxi.

És evident, doncs, que estem davant d’una avaluació orientada a la millora de l’objecte d’avaluació, en el nostre cas, la millora de la funció directiva.

L’aparició de l’expert avaluador extern

Un cop seleccionats els equips directius encarregats d’experimentar l’instrument, es demana la meva participació en el procés.

Tres són les principals raons que fan decidir la meva participació en aquest projecte. 
En primer lloc, el fet que l’avaluació educativa sigui un camp al que dedico bona part de les meves atencions professionals. 
En segon lloc, la tècnica de ell portafolis relacionada amb l’autoavaluació de la funció directiva va ésser l’aspecte principal del projecte final de postgrau que vaig portar a terme fa uns quants cursos. 
Finalment, però no per això la menys important, el gran respecte professional que tinc tant per en Xavier Chavarria com per na Elvira Borrell per les seves reflexions, estudis i aportacions publicades sobre la funció directiva i l’avaluació de centres.

En aquest context apareix, doncs, la figura de l’expert avaluador extern que té com a objectius:
· Observar l’aplicació de l’experimentació

· Aportar una visió/opinió tècnica externa al grup

· Vetllar per un procés no contaminat tant de l’aplicació pràctica com de les conclusions finals que es deriven d’ella

L’experimentació

Les primeres reunions de treball varen possibilitar la informació exhaustiva i única tant del marc teòric com de l’instrument dissenyat ad hoc. Això permeté un inici de la pràctica en igualtat de condicions en tots els centres.

Es cert, però, que els equips encarregats de l’experimentació han estat heterogenis en la seva experiència directiva, en l’accés al càrrec i en el context professional i social en el que havien de desenvolupar la seva tasca.

Aquesta heterogeneïtat ha comportat també que la tria de les categories i subcategories del model de referència escollit (GOG-452) hagi estat diversa i mediatitzada per la dinàmica pròpia de cadascun dels equips directius participants.

Al respecte, cal destacar que a l’inici es produí alguna dificultat en la tria de les categories i subcategories abans esmentada. Entenc, però, que aquest fet vingué condicionat més per la utilitat que cadascú volgué extraure de tot el procés que no pas per la manca de comprensió del document inicial. En aquest sentit, cal afegir que aquest procés de la tria ha estat útil, ja que ha afavorit la reflexió personal sobre els diferents aspectes on es volia incidir.

Al respecte, cal afegir també que de la lectura del document inicial sorgiren tres reflexions a considerar:
· El pdD (el projecte de Direcció) hauria de tenir un pes més determinant en la tria inicial.

· El coneixement del model GOG-452 comporta una fase de formació inicial indispensable.

· El paper del critical friend intern pot condicionar l’actuació del directiu, ja que el primer disposa d’una informació que hom pot considerar delicada per al segon.

Pel que fa al procés, s’ha de fer esment especial al paper neutre, en el bon sentit de la paraula, que han jugat els membres del grup de treball inicial, no condicionant en cap moment les actuacions dels equips experimentadors.

Els dubtes i les qüestions plantejades, però, s’han resolt amb la participació col·laborativa i conjunta de dissenyadors i aplicadors. 
Aquest fet ha facilitat una millor comprensió i aprehensió de les característiques de l’instrument motiu d’aquest treball.

És cert també, com és lògic que durant el procés han anat sorgint diferents qüestions relatives a la dinàmica pròpia dels aplicadors, tant pel que fa a les interpretacions personals dels diferents elements del disseny, com per les singularitats del context en el que s’ha desenvolupat la pràctica.

El resultat final de l’experimentació que s’ha portat a terme fruit de l’anàlisi dels resultats i de les aportacions de tots els membres del grup de treball ens mena a formular les conclusions que figuren en el document i que entenc són suficientment explícites i exhaustives com per validar els escenaris, els temes i, al cap i a la fi, el propi portafolis.

Expectatives.

La relació evident entre la funció directiva i la qualitat educativa ha motivat la preocupació dels responsables dels sistemes educatius per la formació i professionalitat dels directius

Per altra banda, les funcions que la normativa atribueix als directius, els rols o comportaments inherents a les funcions que caracteritzen el treball i les finalitats de la funció directiva, permeten definir un conjunt de dimensions que inspiren i delimiten l’autoreflexió i l’avaluació de la funció directiva.

En aquest sentit, determinada la importància de la funció directiva, establerta la possibilitat i necessitat de la seva avaluació, i definides les dimensions de referència, hom considera la tècnica del portafolis com el mètode que pot fer possible aquesta avaluació

Així, el document dissenyat, implementat i validat és un model avaluatiu de la funció directiva que s’ha de poder transferir de context i aplicar-se en altres centres i a altres directius. 
Es tracta d’un instrument/document amb voluntat de creixement i que basa la seva utilitat en la reflexió sobre la pròpia tasca.

Al respecte, però, amb l’objectiu de facilitar l’aplicació pràctica d’aquest portafolis arreu, em permeto fer les següents consideracions sobre els aspectes següents:

· Considerant que el pdD és un document de gestió que serveix de referent per a tota la planificació i organització de la vida del centre contemplat des de la perspectiva executiva de la direcció, el pdD ha de tenir un pes específic important en la selecció i tria de les categories i subcategories a avaluar.

· Coincidint amb M. Álvarez quan afirma que “el pdD serveix per a gestionar el centre durant un mandat i per a garantir una avaluació coherent de la funció directiva del director”, el període d’avaluació, és a dir, la durada d’aplicació del portafolis ha de ser la mateixa que la que regula el temps d’un mandat del directiu.

· L’aplicació de models avaluatius  de referència comporta una fase de formació inicial que pot coincidir amb el primer any del mandat del directiu.

· La possible complexitat de l’avaluació aconsella la participació d’un assessor extern en la tria inicial dels objectius i, posteriorment, en el buidatge dels resultats.

· És possible que alguns directius es vegin condicionats per la figura del critical friend intern, en aquest cas hom considera que l’assessorament i/o ajut es cerqui fora de la institució, ja que aportarà objectivitat al procés, tranquil·litat al directiu i, conseqüentment, fiabilitat dels resultats

ALGUNES REFLEXIÓNS SOBRE  EL PROTAFOLIS COM A EINA D’AUTOAVALUACIÓ

                                                          Judit Alsina  : Cap d’Estudis

                                                          Núria Nogué: Directora

L’experimentació que hem portat a terme amb el model d’avaluació de la funció directiva GOG- 452  ens ha conduït a la reflexió  i autoevaluació de les tasques que com a equip directiu portem a terme no només en la fase final de valoració sino en cadascun dels  diferents passos d’aplicació de l’eina.
També ens ha comportat pendre decisions i generar propostes per tal de fer aquesta eina més còmoda de manejar, i d’ajustar-la a les nostres espectaives d’avaluació.    

La fase inicialens ha portat a la constatació i valoració dels rols i funcions que desenvolupem cadascun dels components de l’equip directiu, independentment de les funcions que, pel càrrec unipersonal que tenim, ens són adjudicades. 
Aquesta valoració ens ha sorgit de forma natural, en  fer la tria de les categories i subcategories de les diferents dimensions, en el moment d’identificar les que formaven part del nucli essencial del càrrec que desenvolupava cadascuna de nosaltres.
El repartiment de les tasques de gestió que realitzem, la majoria d’elles en estreta col·laboració i que ha sorgit de forma  espontànea  no sempre s’ajustava al perfil de les funcions de cada càrrec.
D’aquesta primera constatació es podria deduïr que potser no tenim massa clares les responsabilitats de cada càrrec, però fent una valoració més profunda i objectiva de les tasques i funcions no coincidents  ens hem adonat que la redistribució  de rols   obeïa a un objectiu de fons: procurar atendre de  forma  operativa la realitat del nostre centre, ubicat en 2 edificis, partint de l’experiència professional i les habilitats i recursos personals de cadascuna de nosaltres.
Per tant, sovint hem assumit en paral·lel les mateixes funcions ocupant-nos cadascuna de nosaltres d’una etapa educativa. 
També, en la realització de tasques en equip, ens hem recolzat amb les habilitas personals de cadascuna de nosaltres, buscant la complementació. 
Amb aquest anàlisi  hem definit el perfil de direcció que estem portant a terme.
Les sessions de treball que hem realitzat de forma conjunta  ens han confirmat que el perfil de cada equip directiu  està condicionat a  la realitat del mateix centre, els rols que desenvolupen els components de l’equip  i la dinàmica que pugui  potenciar el paper assessor de l’Iinspector del centre.  
Aquesta diversitat ens ha confirmat la necessitat d’una eina d’avaluació, com el portafolis per donar objectivitat i sistematització a l’avaluació de la tasca directiva.  

El primer contacte amb el GOG-452 ens ha estat un tant feixuc car hem hagut de fer un esforç per situar-nos en aquest referent d’organització (dimensions, categories,subcategories,indicadors) fins aconseguir manejar-lo de forma prou àgil per bellugar-nos hi amb una relativa familiaritat.
Per aixó creiem important, que en un primer moment es necessitaria  alguna sessió de formació/assessorament/acompanyament , amb l’objectiu de facilitar el maneig del model de referència.

Al final d’aquesta fase, una altra situació d’autoavaluaió ha estat reflexionar de forma sincera sobre els motius que ens    han conduit a triar de forma preferent unes categories i subcategories i a desestimar-ne d’altres: prioritat, operativitat, coincidència amb el projecte de direcció, comoditat o negligència. 
El fet de tenir-les totes inventariades i classificades de forma sistemàtica pot portar-nos a la reflexió sobre aspectes importants en els que podriem incidir i que potser no hem tingut en compte, o pel contrari, del grau d’encert en els nostres objectius de treball valorats des de un marc sistematic i organitzat de possibilitats d’actuació  dels directius.

La fase de recollida de la informació  ens ha obligat a fer una altra avaluació: triar les actuacions  que valorem més rellevants i exitoses i justificar la tria.

En aquesta mateixa fase s’ens ha presentat un dilema relacionat amb el fet de classificar les entrades per escenaris. De vegades, una mateixa entrada documental podia sobreposar dos escenaris diferents: duplicar-la seria absurd des d’una perspectiva d’autoavaluació però escollir  un escenari preferent, no sempre era prou evident.
Per altra banda, la tria d’algunes entrades per entrar al portafolis es referia de temes que han requerit un proces llarg de  planificació i tractament en diversos escenaris. 
La justificació de l’entrada al portafolis  era més per la rellevància del procés seguit que del tema en si. Per tant , endreçar les diferents actuacions en els escenaris corresponents comportava una fragmentació que  feia perdre la ideia de procés. 
Cada actuació tenia valor rellevant en tant que part imprescindible del procés i no en si mateixa.
Aquest va ser el motiu que ens va conduïr a assajar de forma paral·lela 2 sistemes de classificació diferents, manejant doncs 2 portafolis: un per escenaris i l’altre per temes. 
Al final d’aquest assaig  ens vam decantar més a la classificació per temes. Val a dir, però, que en el desplegament del procés de cada tema, vam relacionar  cada  actuació amb el seu escenari de referència. 

El fet d’incloure l’element escenari en l’anàlisi ens va portar a la reflexió final que els temes que haviem considerat molt ben portats, era a consequència que haviem previst treballar-los en tots els escenaris de competència .

En les següents fases: tractament de la informació i valoració global, el component avaluatiu és obvi. 
Per aquest motiu ens ha semblat que la tècnica del portafolis podia ser un bon instrument per ser aplicat durant els 3 anys de vigència del càrrec directiu en el comandament del centre: les situacions de reflexió i autoavaluació que es generen del seu ús poden ser una bona eina de millora i d’ajustament dels objectius del pla anual als del Projecte Directiu i, alhora, un recurs per ajustar els objectius del projecte a les necessitats prioritàries del centre, des de la perspectiva de la seva operativitat. 

